**บทที่ 2**

**เอกสาร แนวคิดและงานวิจัยที่เกี่ยวข้อง**

ในการศึกษาครั้งมีผู้ศึกษาเริ่มมีความสนใจเนื่องจากเป็นผู้ที่ทำงานด้านการพัฒนาท้องถิ่นมาเป็นเวลานานตั้งแต่ปี พ.ศ. 2541 จวบจนปัจจุบัน โดยได้เห็นสภาพแวดล้อม วิถีการดำเนินชีวิตของชุมชนทั้งด้านปัจเจกบุคคล สิ่งแวดล้อมต่าง ๆ ที่มีความสัมพันธ์ระหว่างกัน ชุมชนมีการพัฒนาเปลี่ยนแปลงไปตามกระแสสังคมทั้งภายในและภายนอก ไม่ว่าการพัฒนา ด้านต่างๆจะมาจากภาครัฐหรือเอกชน จากกระแสพัฒนาในระดับประเทศและภูมิภาคมายังท้องถิ่นชุมชน ทำให้สภาพชุมชนเดิมมีวิถีชีวิตปรับเปลี่ยนไป การพัฒนาทำให้เกิดผลกระทบทั้งด้านดีและเสียต่อชุมชน อีกทั้งนโยบายในปัจจุบันเน้นระบบประชานิยมทำให้ชุมชนปรับเปลี่ยนไปสู่กระแสบริโภคนิยมมากขึ้น แต่ขณะเดียวกันก็ยังมีนโยบายด้านลดรายจ่ายเพิ่มรายได้โดยยึดแนวเศรษฐกิจพอเพียง ผู้ศึกษาได้ตั้งข้อสังเกตโครงการพัฒนาจากหลายหน่วยงานที่มีต่อชุมชนเป็นนโยบายที่สวนทางกัน และยังพบว่าไม่ประสบความสำเร็จตามที่คาดไว้ สาเหตุเนื่องจากชุมชนยังขาดองค์ความรู้ ขาดกระบวนการจัดการที่เป็นระบบ หากผู้ศึกษาได้นำเอาแนวคิดการพัฒนาคนในชุมชนให้มีความรู้โดยนำชุมชนไปสู่สังคมแห่งการเรียนรู้ และทำตามนำเอาหลักพุทธธรรม “นถกรณธรรม 10” เข้ามาร่วมขับเคลื่อนการพัฒนา โดยจากแนวคิดดังกล่าวจะเป็นการสร้างกระบวนการเรียนรู้ของชุมชน กับกระบวนการเรียนรู้ในการพัฒนาอาชีพ

1. เอกสารที่เกี่ยวข้อง

2. แนวคิดและทฤษฎีที่เกี่ยวข้อง

3. งานวิจัยที่เกี่ยวข้อง

**เอกสารที่เกี่ยวข้อง**

**1. แผนพัฒนาเศรษฐกิจและสังคมแห่งชาติฉบับที่ 11**

การพัฒนาในระยะแผนพัฒนาฯ ฉบับที่ 11 ได้กำหนดทิศทางและยุทธศาสตร์การพัฒนาที่เหมาะสม โดยสร้างภูมิคุ้มกันเพื่อป้องกันปัจจัยเสี่ยง เสริมรากฐานของประเทศด้านต่างๆให้เข้มแข็งควบคู่ไปกับการพัฒนาคนและสังคมไทยให้มีคุณภาพ เข้าถึงทรัพยากรและได้รับประโยชน์จากการพัฒนาเศรษฐกิจและสังคมอย่างเป็นธรรมสร้างโอกาสทางเศรษฐกิจด้วยฐานความรู้ ความคิดสร้างสรรค์บนพื้นฐานการผลิตและบริโภคที่เป็นมิตรต่อสิ่งแวดล้อม สาระสำคัญของแผนพัฒนาฯ ฉบับที่ 11 กำหนดยุทธศาสตร์พัฒนาที่สำคัญ 6 ยุทธศาสตร์ ดังนี้

**1.1 ยุทธศาสตร์การสร้างความเป็นธรรมในสังคม** สรุปได้ว่า ให้ความสำคัญกับการสร้างความมั่นคงทางเศรษฐกิจและสังคมให้ทุกคนในสังคมไทยควบคู่กับการเสริมสร้างขีดความสามารถจัดการความเสี่ยงและสร้างโอกาสในชีวิต, การจัดบริการทางสังคมตามสิทธิขั้นพื้นฐานเน้นการสร้างภูมิคุมกันระดับปัจเจก และสร้างความมีส่วนร่วมกระบวนการตัดสินใจ,เสริมสร้างทุกภาคส่วนเพิ่มทางเลือกการใช้ชีวิตในสังคมในเชิงเศรษฐกิจ สังคมและการเมืองอย่างมีคุณค่าและศักดิ์ศรี, การสร้างความสัมพันธ์คนในสังคม ตะหนักถึงผลประโยชน์ของสังคม การบริหารราชการแผ่นดินที่มีประสิทธิภาพ โปร่งใส มีระบบตรวจสอบรับผิดชอบที่รัดกุม

**1.2 ยุทธศาสตร์การพัฒนาคนสู่สังคมแห่งการเรียนรู้ตลอดชีวิตอย่างยั่งยืน** สรุปได้ว่าให้ความสำคัญกับการปรับโครงสร้างและการกระจายตัวประชากรให้เหมาะสม,การพัฒนาคุณภาพคนไทยให้มีภูมิคุ้มกันต่อการเปลี่ยนแปลง,การส่งเสริมการลดปัจจัยเสี่ยงด้านสุขภาพการส่งเสริมการเรียนรู้ตลอดชีวิต, การเสริมสร้างความเข้มแข็งของสถาบันสังคม

**1.3 ยุทธศาสตร์ความเข้มแข็งภาคเกษตร** ความมั่นคงของอาหารและพลังงาน สรุปได้ว่าให้ความสำคัญกับการพัฒนาทรัพยากรธรรมชาติที่เป็นฐานการผลิตภาคเกษตรให้เข้มแข็งและยั่งยืน, การเพิ่มประสิทธิภาพและศักยภาพการผลิตภาคการเกษตร, การสร้างมูลค่าเพิ่มผลผลิตทางการเกษตรตลอดห่วงโซ่การผลิต,การสร้างความมั่นคงในอาชีพและรายได้แก่เกษตรกร,การสร้างความมั่นคงด้านอาหารและพัฒนาพลังงานชีวภาพครัวเรือนและชุมชน,การสร้างความมั่นคงด้านพลังงานชีวภาพเพื่อสนับสนุนการพัฒนาประเทศและความเข้มแข็งภาคเกษตร, การปรับระบบบริหารจัดการภาครัฐเพื่อเสริมสร้างความมั่นคงด้านอาหารและพลังงาน

**1.4 ยุทธศาสตร์การปรับโครงสร้างเศรษฐกิจสู่การเติบโตอย่างมีคุณภาพและยั่งยืน** สรุปว่า ให้ความสำคัญกับการปรับโครงสร้างเศรษฐกิจสู่การพัฒนาที่มีคุณภาพและยั่งยืน, การพัฒนาวิทยาศาสตร์ เทคโนโลยีวิจัย และนวัตกรรม, การพัฒนาขีดความสามารถการแข่งขันความสามารถการแข่งขันที่มีประสิทธิภาพเท่าเทียมและเป็นธรรม, การบริหารจัดการเศรษฐกิจส่วนรวมอย่างมีเสถียรภาพ

**1.5 ยุทธศาสตร์การสร้างความเชื่อมโยงกับประเทศในภูมิภาคเพื่อความมั่นคงทางเศรษฐกิจและสังคม** สรุปได้ว่าให้ความสำคัญกับ การพัฒนาเชื่อมโยงด้านการขนส่งและระบบโลจิสติกส์ภายใต้กรอบความร่วมมือ, การพัฒนาฐานการลงทุนเพิ่มขีดความสามารถในการแข่งขันการเข้าสู่ประชาคมอาเซียน, การเข้าร่วมภาคีความร่วมมือระหว่างประเทศและภูมิภาคในนโยบายเวทีโลก, การร่วมมือด้านการพัฒนาทรัพยากรมนุษย์เคลื่อนย้ายแรงงาน ส่งเสริมแรงงานไทยในต่างประเทศ, การมีส่วนร่วมสร้างสังคมนานาชาติ ป้องกันภัยการก่อการร้ายและอาชญากรรม ยาเสพติด ภัยพิบัติ และการแพร่ระบาดของโรคภัย,การเสริมสร้างความร่วมมือระหว่างประเทศอย่างมีจริยธรรม ไม่กระทบต่อสิ่งแวดล้อมไม่แสวงหากำไร,การเร่งรัดใช้ประโยชน์ข้อตกลงการค้าเสรีที่มีผลบังคับใช้แล้ว, การส่งเสริมประเทศไทยเป็นรากฐานการลงทุน,การปรับปรุงเสริมสร้างภาคีการพัฒนาภายในประเทศระดับชุมชนท้องถิ่น

**1.6 ยุทธศาสตร์การจัดการทรัพยากรธรรมชาติและสิ่งแวดล้อมอย่างยั่งยืน** สรุปได้ว่าให้ความสำคัญกับ การอนุรักษ์ ฟื้นฟูและสร้างความมั่นคงของรากฐานทรัพยากรธรรมชาติและสิ่งแวดล้อม, การปรับกระบวนการทัศน์การพัฒนาและขับเคลื่อนประเทศเพื่อเตรียมไปสู่การเป็นเศรษฐกิจและสังคมคาร์บอนต่ำ และเป็นมิตรกับสิ่งแวดล้อม,การยกระดับขีดความสามารถรองรับและปรับตัวต่อการเปลี่ยนแปลงสภาพภูมิอากาศ เพื่อให้สังคมมีภูมิคุ้มกัน, การเตรียมความพร้อมรองรับกับภัยพิบัติทางธรรมชาติ, การสร้างภูมิคุ้มกันจากเงื่อนไขด้านสิ่งแวดล้อมและวิกฤตจากการเปลี่ยนแปลงสภาพภูมิอาการการเพิ่มบทบาทในเวทีประชาคมโลก กับกรอบความตกลงและพันธกรณีด้านสิ่งแวดล้อมระหว่างประเทศ,การควบคุมและลดมลพิษ, การพัฒนาระบบการบริหารจัดการทรัพยากรธรรมชาติและสิ่งแวดล้อมให้มีประสิทธิภาพ โปร่งใสและเป็นธรรมอย่างบูรณาการ

การบริหารจัดการแผนพัฒนาฯ ฉบับที่ 11 สู่การปฏิบัติ ต้องยึดหลักการพัฒนาพื้นที่ภารกิจและการมีส่วนร่วม ให้จังหวัดเป็นพื้นที่ดำเนินการขับเคลื่อนการพัฒนาเป็นจุดเชื่อมโยงการพัฒนาจากระดับชุมชนสู่ประเทศสู่ชุมชน เพื่อการใช้องค์ความรู้ เทคโนโลยี นวัตกรรมและความคิดสร้างสรรค์ให้เป็นเครื่องมือหลักในการขับเคลื่อนการพัฒนาในทุกภาคส่วนทั้งระดับพื้นที่ท้องถิ่นและชุมชน ใช้กลไกและเครื่องมือของภาครัฐ ภาคประชาชน ภาคธุรกิจเอกชน และสื่อมวลชนอย่างบูรณาการให้การขับเคลื่อนเกิดเกิดประสิทธิภาพด้วยกระบวนการสร้างเครือข่ายที่ตอบสนองต่อการแก้ไขปัญหาและการพัฒนาศักยภาพของพื้นที่

สาระสำคัญส่วนหนึ่งของแผนพัฒนาเศรษฐกิจและสังคมแห่งชาติ ฉบับที่ 11 (พ.ศ. 2555 - 2559)ในยุทธศาสตร์การพัฒนาคนสู่สังคมแห่งการเรียนรู้ตลอดชีวิตอย่างยั่งยืน โดยพัฒนาชุมชนท้องถิ่นให้เข้มแข็งและสามารถสร้างภูมิคุ้มกันให้คนในชุมชน เน้นที่โครงสร้างของสถาบันทางสังคม และปัจเจกบุคคล เน้นพัฒนาคนทุกช่วงวัยสู่สังคมแห่งการเรียนรู้โดยนำหลักคิดปรัชญาเศรษฐกิจพอเพียงเสริมสร้างศักยภาพของคนทุกมิติ สำนึกในศีลธรรม คุณธรรมและความเพียร มีภูมิคุ้มกันต่อการเปลี่ยนแปลง สนับสนุนการผลิตและพัฒนาสร้างสรรค์นวัตกรรมที่เชื่อมโยงองค์ความรู้ใหม่ ประเด็นสำคัญต้องมีการวางระบบจัดการความรู้ พัฒนาคุณภาพเสริมเสร้างขีดความสามารถของคนทุกช่วงวัย เสริมสร้างทักษะให้คนมีการเรียนรู้ต่อเนื่องตลอดชีวิต มีการต่อยอดสู่นวัตกรรมความรู้ปลูกฝังจิตใจให้มีคุณธรรมส่งเสริมการเร่งลดปัจจัยเสี่ยงด้านสุขภาพอย่างเป็นองค์รวม สร้างเสริมสุขภาวะควบคู่กับการพัฒนาคุณภาพระบบบริการสาธารณสุข และส่งเสริมการเรียนรู้ตลอดชีวิต พัฒนาแหล่งเรียนรู้ของชุมชนในรูปแบบที่หลากหลายใช้ประโยชน์สอดคล้องกับภูมิสังคม เสริมสร้างความเข้มแข็งของสถาบันครอบครัวในบ่มเพาะให้คนมีศีลธรรม คุณธรรม จริยธรรมในชีวิต พัฒนาศักยภาพครอบครัว จัดกระบวนการเรียนรู้ที่เหมาะสมกับศักยภาพของครอบครัว ถ่ายทอดและแลกเปลี่ยนประสบการณ์การเรียนรู้ร่วมกันกับเครือข่ายครอบครัว เพื่อลดช่องว่างระหว่างครอบครัว ฟื้นฟูวัฒนธรรมที่ดีและนำคุณค่าอันดีงามของครอบครัวไทยควบคู่กับการปลูกฝังศีลธรรม คุณธรรม จริยธรรม เพื่อให้รู้จักใช้ปัญญาในทางที่ถูกต้อง มีจิตสำนึกในการเฝ้าระวังทางวัฒนธรรมที่จะมีผลกระทบต่อการเบี่ยงเบนทางวัฒนธรรม

จากประเด็นการพัฒนาชุมชนท้องถิ่นให้เข้มแข็งและสามารถสร้างภูมิคุ้มกัน ให้คนในชุมชน ที่ให้ความสำคัญในการค้นหาอัตลักษณ์อันโดดเด่นของชุมชน ปลูกฝังความ เป็นอัตลักษณ์ของชุมชน อนุรักษ์ฟื้นฟูภูมิปัญญาท้องถิ่น ร่วมกำหนดแนวทางการพัฒนาชุมชนบนหลักการพึ่งพาตนเองที่คำนึงถึงศักยภาพ ทรัพยากร ภูมิปัญญา วิถีชีวิต วัฒนธรรมและสิ่งแวดล้อมในชุมชนเป็นหลัก โดยให้ความสำคัญการจัดการการเรียนรู้ในชุมชน เชื่อมโยงถึงสาระสำคัญส่วนหนึ่งในยุทธศาสตร์การจัดการทรัพยากรธรรมชาติและสิ่งแวดล้อมอย่างยั่งยืนให้ความสำคัญกับการอนุรักษ์ฟื้นฟูดูแลฐานทรัพยากรธรรมชาติและสิ่งแวดล้อม การใช้อย่างตระหนักรู้ถึงคุณค่า มีการบริหารจัดการใช้อย่างดี สร้างความเป็นธรรมลดความเหลื่อมล้ำและความขัดแย้งในการเข้าถึงและการใช้ประโยชน์ทรัพยากร คำนึงถึงต้นทุนสิ่งแวดล้อมชุมชนท้องถิ่น บริหารจัดการจัดทำแผนพัฒนาพื้นที่ จัดการด้านทรัพยากรชุมชนให้มีประสิทธิภาพ เน้นประโยชน์สูงสุด ปรับวิธีการดำรงชีวิตให้เหมาะสมกับสภาพพื้นที่

จากประเด็นการพัฒนาชุมชนท้องถิ่นให้เข้มแข็งและสามารถสร้างภูมิคุ้มกันให้คนในชุมชน ร่วมกำหนดแนวทางการพัฒนาชุมชนบนหลักการพึ่งพาตนเองที่คำนึงถึงศักยภาพ ทรัพยากร ภูมิปัญญา วิถีชีวิต วัฒนธรรมและสิ่งแวดล้อมในชุมชนเป็นหลัก โดยให้ความสำคัญการจัดการการเรียนรู้ในชุมชน ให้ความสำคัญกับการอนุรักษ์ฟื้นฟูดูแลฐานทรัพยากรธรรมชาติและสิ่งแวดล้อม การใช้อย่างตระหนักรู้ถึงคุณค่า คำนึงถึงต้นทุนสิ่งแวดล้อมชุมชนท้องถิ่น บริหารจัดการจัดทำแผนพัฒนาพื้นที่ จัดการด้านทรัพยากรชุมชนให้มีประสิทธิภาพ เน้นประโยชน์สูงสุด จะสอดคล้องกับยุทธศาสตร์การปรับโครงสร้างเศรษฐกิจสู่การเติบโตอย่างมีคุณภาพและยั่งยืน ที่มีแนวทางพัฒนาภาคเกษตรบนฐานการเพิ่มผลผลิตและยกระดับการเพิ่มมูลค่าด้วยเทคโนโลยีและกระบวนการที่เป็นมิตรกับสิ่งแวดล้อม สนับสนุนการผลิตทางการเกษตรที่สอดคล้องกับสภาพพื้นที่ พัฒนาเมืองภาคอุตสาหกรรมเชิงนิเวศและฟื้นฟูสิ่งแวดล้อมในพื้นที่ สร้างความตะหนักของการอยู่ร่วมกันของอุตสาหกรรมและชุมชน ส่งเสริมให้ภาคเอกชน ภาครัฐและชุมชนร่วมกันพัฒนา กำหนดมาตรการการบริหารจัดการคุณภาพสิ่งแวดล้อม ทรัพยากรธรรมชาติ และผลกระทบด้านสุขภาพของประชาชนในพื้นที่ค้นหาและสร้างเอกลักษณ์เพื่อสะท้อนเอกลักษณ์ของชุมชน โดยใช้ศิลปะความร่วมสมัยเป็นพื้นฐาน ตระหนักถึงการอยู่ร่วมกันด้านอาชีพต่าง ๆ กับชุมชน เรียนรู้ คิดและทำอย่างเป็นวิทยาศาสตร์ ทั้งข้อมูลในเทคโนโลยีมาประยุกต์ใช้ในการดำเนินชีวิต

**2. ปรัชญาเศรษฐกิจพอเพียง**

เศรษฐกิจพอเพียง เป็นปรัชญาชี้ถึงแนวการดำรงอยู่และปฏิบัติตนของประชาชนในทุกระดับตั้งแต่ระดับครอบครัว ระดับชุมชนจนถึงระดับรัฐ ทั้งในการพัฒนาและบริหารประเทศให้ดำเนินไปใน ทางสายกลาง โดยเฉพาะการพัฒนาเศรษฐกิจเพื่อให้ก้าวทันต่อยุคโลกาภิวัตน์ ความพอเพียง หมายถึง ความพอประมาณ ความมีเหตุผล รวมถึงความจำเป็นที่จะต้องมีระบบภูมิคุ้มกันในตัวที่ดีพอสมควรต่อการมี ผลกระทบใด ๆ อันเกิดจากการเปลี่ยนแปลงทั้งภายนอกและภายใน ทั้งนี้จะต้องอาศัยความรู้ ความรอบคอบ และความระมัดระวังอย่างยิ่ง ในการนำวิชาการต่าง ๆ มาใช้ในการวางแผนและการดำเนินการทุกขั้นตอน และขณะเดียวกันจะต้องเสริมสร้างพื้นฐานจิตใจของคนในชาติ โดยเฉพาะเจ้าหน้าที่ของรัฐ นักทฤษฎีและนักธุรกิจในทุกระดับให้มีสำนึกในคุณธรรม ความซื่อสัตย์สุจริต และให้มีความรอบรู้ที่เหมาะสม ดำเนินชีวิต ด้วยความอดทน ความเพียร มีสติ และความรอบคอบ เพื่อให้สมดุลและพร้อมต่อการรองรับการเปลี่ยนแปลงอย่างรวดเร็วและกว้างขวางทั้งด้านวัตถุ สังคม สิ่งแวดล้อม และวัฒนธรรมจากโลกภายนอกได้เป็นอย่างดี

**2.1 หลักแนวคิดของเศรษฐกิจพอเพียง**

การพัฒนาตามหลักเศรษฐกิจพอเพียง คือ การพัฒนาที่ตั้งอยู่บนพื้นฐานของทางสายกลางและความไม่ประมาท โดยคำนึงถึง ความพอประมาณ ความมีเหตุผล การสร้างภูมิคุ้มกันที่ดีในตัว ตลอดจนใช้ความรู้ความรอบคอบ และคุณธรรม ประกอบการวางแผน การตัดสินใจและการกระทำ มีหลักพิจารณาอยู่ 5 ส่วน ดังนี้

**2.1.1 กรอบแนวคิด** เป็นปรัชญาที่ชี้แนะแนวทางการดำรงอยู่และปฏิบัติคนในทางที่ควรจะเป็น โดยมีพื้นฐานมาจากวิถีชีวิตดั้งเดิมของสังคมไทย สามารถนำมาประยุกต์ใช้ได้ตลอดเวลา และเป็นการมองโลกเชิงระบบที่มีการเปลี่ยนแปลงอยู่ตลอดเวลา มุ่งเน้นการรอดพ้นจากภัย และวิกฤต เพื่อความมั่นคงและความยั่งยืนของการพัฒนา

**2.1.2 คุณลักษณะ** เศรษฐกิจพอเพียงสามารถนำมาประยุกต์ใช้กับการปฏิบัติตนได้ในทุกระดับ โดยเน้นการปฏิบัติบนทางสายกลาง และการพัฒนาอย่างเป็นขั้นตอน

**2.1.3 คำนิยาม** ความพอเพียงจะต้องประกอบด้วย 3 คุณลักษณะ พร้อม ๆ กันดังนี้ 1) ความพอประมาณ หมายถึง ความพอดี ที่ไม่น้อยเกินไปและไม่มากเกินไป โดยไม่เบียดเบียนตนเองและผู้อื่น เช่น การผลิตและการบริโภคที่อยู่ในระดับพอประมาณ 2) ความมีเหตุผล หมายถึง การตัดสินใจเกี่ยวกับระดับของความพอเพียงนั้น จะต้องเป็นไปอย่างมีเหตุผล โดยพิจารณาจากเหตุปัจจัยที่เกี่ยวข้องตลอดจนคำนึงถึงผลที่คาดว่าจะเกิดขึ้นจากการกระทำนั้น ๆ อย่างรอบคอบ 3) การมีภูมิคุ้มกันที่ดีในตัว หมายถึง การเตรียมตัวให้พร้อมรับผลกระทบและการเปลี่ยนแปลงด้านต่าง ๆ ที่จะเกิดขึ้นโดยคำนึงถึงความเป็นไปได้ของสถานการณ์ต่าง ๆ ที่คาดว่าจะเกิดขึ้นในอนาคตทั้งใกล้และไกล

**2.1.4 เงื่อนไข** การตัดสินใจและการดำเนินกิจกรรมต่าง ๆ ให้อยู่ในระดับพอเพียงนั้น ต้องอาศัยทั้งความรู้และคุณธรรมเป็นพื้นฐาน กล่าวคือเงื่อนไขความรู้ ประกอบด้วย ความรอบรู้เกี่ยวกับวิชาการต่างๆ ที่เกี่ยวข้องอย่างรอบด้าน ความรอบคอบที่จะนำความรู้เหล่านั้นมาพิจารณาให้เชื่อมโยงกัน เพื่อประกอบการวางแผน และความระมัดระวังในขั้นปฏิบัติเงื่อนไขคุณธรรม ที่จะต้องเสริมสร้างประกอบด้วยความตระหนักในคุณธรรม มีความซื่อสัตย์สุจริตและมีความอดทน มีความเพียรใช้สติปัญญาในการดำเนินชีวิต

**2.1.5 แนวทางปฏิบัติ/ผลที่คาดว่าจะได้รับ**จากการนำปรัชญาของเศรษฐกิจพอเพียงมาประยุกต์ใช้ คือ การพัฒนาที่สมดุลและยั่งยืน พร้อมรับต่อการเปลี่ยนแปลงในทุกด้าน ทั้งด้านเศรษฐกิจ สังคม สิ่งแวดล้อม ความรู้และเทคโนโลยี

**2.1.6 เศรษฐกิจพอเพียงกับทฤษฎีใหม่ตามแนวพระราชดำริ**

เศรษฐกิจพอเพียงและแนวทางปฏิบัติของ[ทฤษฎีใหม่](http://www.haii.or.th/wiki84/index.php/%E0%B8%97%E0%B8%A4%E0%B8%A9%E0%B8%8E%E0%B8%B5%E0%B9%83%E0%B8%AB%E0%B8%A1%E0%B9%88) เป็นแนวทางในการพัฒนาที่นำไปสู่ความสามารถในการพึ่งตนเองในระดับต่างๆ อย่างเป็นขั้นตอน โดยลดความเสี่ยงเกี่ยวกับความผันแปรของธรรมชาติ หรือการ เปลี่ยนแปลงจากปัจจัยต่าง ๆ โดยอาศัยความพอประมาณและความมีเหตุผล การสร้างภูมิคุ้มกันที่ดี มีความรู้ ความเพียรและความอดทน สติและปัญญา การช่วยเหลือซึ่งกันและกันและความสามัคคี เศรษฐกิจพอเพียงมีความหมายกว้างกว่าทฤษฎีใหม่ โดยที่เศรษฐกิจพอเพียงเป็นกรอบแนวคิดที่ชี้บอกหลักการและแนวทางปฏิบัติของทฤษฎีใหม่ ในขณะที่ แนวพระราชดำริเกี่ยวกับทฤษฎีใหม่หรือเกษตรทฤษฎีใหม่ ซึ่งเป็นแนวทางการพัฒนาภาคเกษตรอย่างเป็นขั้นตอนนั้น เป็นตัวอย่างการ ใช้หลักเศรษฐกิจพอเพียงในทางปฏิบัติ ที่เป็นรูปธรรมเฉพาะในพื้นที่ที่เหมาะสม ทฤษฎีใหม่ตามแนวพระราชดำริ อาจเปรียบเทียบกับหลักเศรษฐกิจพอเพียง ซึ่งมีอยู่ 2 แบบ คือ แบบพื้นฐานกับแบบก้าวหน้าได้ ดังนี้

ความพอเพียงในระดับบุคคลและครอบครัวโดยเฉพาะเกษตรกร เป็นเศรษฐกิจพอเพียงแบบพื้นฐาน เทียบได้กับทฤษฎีใหม่ขั้นที่ 1 ที่มุ่งแก้ปัญหาของเกษตรกร ที่อยู่ห่างไกลแหล่งน้ำ ต้องพึ่งน้ำฝนและประสบความเสี่ยงจากการที่น้ำไม่พอเพียง แม้กระทั่งสำหรับการปลูกข้าวเพื่อบริโภค และมีข้อสมมติว่า ที่ที่ดินพอเพียงในการขุดบ่อเพื่อแก้ปัญหาในเรื่องดังกล่าว จากการแก้ปัญหาความเสี่ยงเรื่องน้ำจะทำให้เกษตรกรสามารถมีข้าวเพื่อการบริโภคยังชีพในระดับหนึ่งได้ และใช้ที่ดินส่วนอื่น ๆ สนองความต้องการพื้นฐานของครอบครัว รวมทั้งขายในส่วนที่เหลือเพื่อมีรายได้ที่จะใช้เป็นค่าใช้จ่ายอื่น ๆ ที่ไม่สามารถผลิตเองได้ ทั้งหมดนี้เป็นการสร้างภูมิคุ้มกันในตัวให้เกิดขึ้นในระดับครอบครัว อย่างไรก็ตาม แม้กระทั่ง ในทฤษฎีใหม่ขั้นที่ 1 ก็จำเป็นที่เกษตรกรจะต้องได้รับความช่วยเหลือจากชุมชน ราชการ มูลนิธิ และภาคเอกชน ตามความเหมาะสม ความพอเพียงในระดับชุมชนและระดับองค์กรเป็นเศรษฐกิจพอเพียงแบบก้าวหน้า ซึ่งครอบคลุมทฤษฎีใหม่ขั้นที่ 2 เป็นเรื่องของการสนับสนุนให้เกษตรกรรวมพลังกันในรูปกลุ่มหรือสหกรณ์ หรือการที่ธุรกิจต่าง ๆ รวมตัวกันในลักษณะเครือข่ายวิสาหกิจ กล่าวคือ เมื่อสมาชิกในแต่ละครอบครัวหรือองค์กรต่าง ๆ มีความพอเพียงขั้นพื้นฐานเป็นเบื้องต้นแล้วก็จะรวมกลุ่มกันเพื่อสร้างประโยชน์ให้แก่กลุ่มและส่วนรวมบนพื้นฐานของการไม่เบียดเบียนกัน การแบ่งปันช่วยเหลือซึ่งกันและกันตามกำลังและความสามารถของตนซึ่งจะสามารถทำให้ ชุมชนโดยรวมหรือเครือข่ายวิสาหกิจนั้นๆ เกิดความพอเพียงในวิถีปฏิบัติอย่างแท้จริง ความพอเพียงในระดับประเทศ เป็นเศรษฐกิจพอเพียงแบบก้าวหน้า ซึ่งครอบคลุมทฤษฎีใหม่ขั้นที่ 3 ซึ่งส่งเสริมให้ชุมชนหรือเครือข่าววิสาหกิจสร้างความร่วมมือกับองค์กรอื่น ๆ ในประเทศ เช่น บริษัทขนาดใหญ่ ธนาคาร สถาบันวิจัย เป็นต้น

การสร้างเครือข่ายความร่วมมือในลักษณะเช่นนี้จะเป็นประโยชน์ในการสืบทอดภูมิปัญญา แลกเปลี่ยนความรู้ เทคโนโลยี และบทเรียนจากการพัฒนา หรือร่วมมือกันพัฒนา ตามแนวเศรษฐกิจพอเพียงทำให้ประเทศอันเป็นสังคมใหญ่อันประกอบด้วยชุมชน องค์กร และธุรกิจต่าง ๆ ที่ดำเนินชีวิตอย่างพอเพียง กลายเป็นเครือข่ายชุมชนพอเพียงที่เชื่อมโยงกันด้วยหลักไม่เบียดเบียน แบ่งปันและช่วยเหลือซึ่งกันและกันได้ในที่สุด

หลักปรัชญาของเศรษฐกิจพอเพียง

ทางสายกลาง

นำสู่

ชีวิต/เศรษฐกิจ/

สังคม สมดุล/มั่นคง/ยั่งยืน สมดุล

เงือนไขความรู้ เงือนไขคุณธรรม

(รอบรู้ รอบคอบ ระวัดระวัง) (ซื้อสัตย์ สุจริต อดทน แบ่งปัน)

**แผนภาพที่ 2** การปฏิบัติตามหลักเศรษฐกิจพอเพียง

ปรัชญาเศรษฐกิจพอเพียงนี้ ถูกใช้เป็นกรอบแนวความคิดและทิศทางการพัฒนาระบบเศรษฐกิจมหภาคของไทย ซึ่งบรรจุอยู่ใน [แผนพัฒนาเศรษฐกิจและสังคมแห่งชาติ ฉบับที่ 10](http://th.wikipedia.org/w/index.php?title=%E0%B9%81%E0%B8%9C%E0%B8%99%E0%B8%9E%E0%B8%B1%E0%B8%92%E0%B8%99%E0%B8%B2%E0%B9%80%E0%B8%A8%E0%B8%A3%E0%B8%A9%E0%B8%90%E0%B8%81%E0%B8%B4%E0%B8%88%E0%B9%81%E0%B8%A5%E0%B8%B0%E0%B8%AA%E0%B8%B1%E0%B8%87%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%8A%E0%B8%B2%E0%B8%95%E0%B8%B4_%E0%B8%89%E0%B8%9A%E0%B8%B1%E0%B8%9A%E0%B8%97%E0%B8%B5%E0%B9%88_10&action=edit&redlink=1) เพื่อมุ่งสู่การพัฒนาที่สมดุล ยั่งยืน และมีภูมิคุ้มกัน เพื่อความอยู่ดีมีสุข มุ่งสู่สังคมที่มีความสุขอย่างยั่งยืน หรือที่เรียกว่า "สังคมสีเขียว" ด้วยหลักการดังกล่าว แผนพัฒนาเศรษฐกิจและสังคมแห่งชาติ ฉบับที่ 10 นี้จะไม่เน้นเรื่องตัวเลขการเจริญเติบโตทางเศรษฐกิจ แต่ยังคงให้ความสำคัญต่อระบบ[เศรษฐกิจแบบทวิลักษณ์](http://th.wikipedia.org/w/index.php?title=%E0%B9%80%E0%B8%A8%E0%B8%A3%E0%B8%A9%E0%B8%90%E0%B8%81%E0%B8%B4%E0%B8%88%E0%B9%81%E0%B8%9A%E0%B8%9A%E0%B8%97%E0%B8%A7%E0%B8%B4%E0%B8%A5%E0%B8%B1%E0%B8%81%E0%B8%A9%E0%B8%93%E0%B9%8C&action=edit&redlink=1) หรือระบบเศรษฐกิจที่มีความแตกต่างกันระหว่างเศรษฐกิจชุมชนเมืองและชนบท แนวปรัชญาเศรษฐกิจพอเพียง ยังถูกบรรจุใน[รัฐธรรมนูญของไทย](http://th.wikipedia.org/wiki/%E0%B8%A3%E0%B8%B1%E0%B8%90%E0%B8%98%E0%B8%A3%E0%B8%A3%E0%B8%A1%E0%B8%99%E0%B8%B9%E0%B8%8D%E0%B9%81%E0%B8%AB%E0%B9%88%E0%B8%87%E0%B8%A3%E0%B8%B2%E0%B8%8A%E0%B8%AD%E0%B8%B2%E0%B8%93%E0%B8%B2%E0%B8%88%E0%B8%B1%E0%B8%81%E0%B8%A3%E0%B9%84%E0%B8%97%E0%B8%A2) เช่น [รัฐธรรมนูญแห่งราชอาณาจักรไทย พุทธศักราช 2550](http://th.wikipedia.org/wiki/%E0%B8%A3%E0%B8%B1%E0%B8%90%E0%B8%98%E0%B8%A3%E0%B8%A3%E0%B8%A1%E0%B8%99%E0%B8%B9%E0%B8%8D%E0%B9%81%E0%B8%AB%E0%B9%88%E0%B8%87%E0%B8%A3%E0%B8%B2%E0%B8%8A%E0%B8%AD%E0%B8%B2%E0%B8%93%E0%B8%B2%E0%B8%88%E0%B8%B1%E0%B8%81%E0%B8%A3%E0%B9%84%E0%B8%97%E0%B8%A2_%E0%B8%9E%E0%B8%B8%E0%B8%97%E0%B8%98%E0%B8%A8%E0%B8%B1%E0%B8%81%E0%B8%A3%E0%B8%B2%E0%B8%8A_2550) ในส่วนที่ 3 แนวนโยบายด้านการบริหารราชการแผ่นดิน มาตรา 78 (1) ความว่า: "บริหารราชการแผ่นดินให้เป็นไปเพื่อการพัฒนาสังคม เศรษฐกิจ และความมั่นคง ของประเทศอย่างยั่งยืน โดยต้องส่งเสริมการดำเนินการตามปรัชญาเศรษฐกิจพอเพียงและคำนึงถึงผลประโยชน์ของประเทศชาติในภาพรวมเป็นสำคัญ"

[นายสุรเกียรติ เสถียรไทย](http://th.wikipedia.org/wiki/%E0%B8%AA%E0%B8%B8%E0%B8%A3%E0%B9%80%E0%B8%81%E0%B8%B5%E0%B8%A2%E0%B8%A3%E0%B8%95%E0%B8%B4_%E0%B9%80%E0%B8%AA%E0%B8%96%E0%B8%B5%E0%B8%A2%E0%B8%A3%E0%B9%84%E0%B8%97%E0%B8%A2) ในฐานะรัฐมนตรี[กระทรวงต่างประเทศ](http://th.wikipedia.org/wiki/%E0%B8%81%E0%B8%A3%E0%B8%B0%E0%B8%97%E0%B8%A3%E0%B8%A7%E0%B8%87%E0%B8%95%E0%B9%88%E0%B8%B2%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8) ได้กล่าวเมื่อวันที่ 24 พฤศจิกายน พ.ศ. 2547 ในการประชุมสุดยอด The Francophonie Ouagadougou ครั้งที่ 10 ที่ Burkina Faso ว่า ประเทศไทยได้ยึดแนวทางเศรษฐกิจพอเพียง ควบคู่กับ "[การพัฒนาแบบยั่งยืน](http://th.wikipedia.org/w/index.php?title=%E0%B8%81%E0%B8%B2%E0%B8%A3%E0%B8%9E%E0%B8%B1%E0%B8%92%E0%B8%99%E0%B8%B2%E0%B9%81%E0%B8%9A%E0%B8%9A%E0%B8%A2%E0%B8%B1%E0%B9%88%E0%B8%87%E0%B8%A2%E0%B8%B7%E0%B8%99&action=edit&redlink=1)" ในการพัฒนาประเทศทั้งทางด้านการเกษตรกรรม เศรษฐกิจ และการแข่งขัน ซึ่งเป็นการสอดคล้องเป้าหมายแนวทางของนานาชาติในประชาคมโลก โดยยกตัวอย่างการแก้ปัญหาวิกฤตเศรษฐกิจ พ.ศ. 2540 ซึ่งเมื่อยึดหลักปรัชญาในการแก้ปัญหาสามารถทำให้[ผลิตภัณฑ์มวลรวมภายในประเทศ](http://th.wikipedia.org/wiki/%E0%B8%9C%E0%B8%A5%E0%B8%B4%E0%B8%95%E0%B8%A0%E0%B8%B1%E0%B8%93%E0%B8%91%E0%B9%8C%E0%B8%A1%E0%B8%A7%E0%B8%A5%E0%B8%A3%E0%B8%A7%E0%B8%A1%E0%B8%A0%E0%B8%B2%E0%B8%A2%E0%B9%83%E0%B8%99%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8) ของไทยเติบโตได้ถึงร้อยละ 6.7

นอกจากเศรษฐกิจพอเพียงจะมีประโยชน์ต่อประเทศไทย ทั้งยังมีความสำคัญต่อการพัฒนาในต่างประเทศ การประยุกต์นำหลักปรัชญาเพื่อนำไปพัฒนาประเทศในต่างประเทศเหล่านั้น ประเทศไทยได้เป็นศูนย์กลางการแลกเปลี่ยน ผ่านทาง[สำนักงานความร่วมมือเพื่อการพัฒนาระหว่างประเทศ](http://th.wikipedia.org/w/index.php?title=%E0%B8%AA%E0%B8%B3%E0%B8%99%E0%B8%B1%E0%B8%81%E0%B8%87%E0%B8%B2%E0%B8%99%E0%B8%84%E0%B8%A7%E0%B8%B2%E0%B8%A1%E0%B8%A3%E0%B9%88%E0%B8%A7%E0%B8%A1%E0%B8%A1%E0%B8%B7%E0%B8%AD%E0%B9%80%E0%B8%9E%E0%B8%B7%E0%B9%88%E0%B8%AD%E0%B8%81%E0%B8%B2%E0%B8%A3%E0%B8%9E%E0%B8%B1%E0%B8%92%E0%B8%99%E0%B8%B2%E0%B8%A3%E0%B8%B0%E0%B8%AB%E0%B8%A7%E0%B9%88%E0%B8%B2%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8&action=edit&redlink=1) โดยมีหน้าที่ คอยประสานงานรับความช่วยเหลือทางวิชาการด้านต่าง ๆ จากต่างประเทศมาสู่ภาครัฐ แล้วถ่ายทอดต่อไปยังภาคประชาชน และยังส่งผ่านความรู้ที่มีไปยังประเทศกำลังพัฒนาอื่น ๆ เรื่องปรัชญาเศรษฐกิจพอเพียงนั้น สำนักงานความร่วมมือเพื่อการพัฒนาระหว่างประเทศได้ถ่ายทอดมาไม่ต่ำกว่า 5 ปี และประสานกับ[สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ](http://th.wikipedia.org/wiki/%E0%B8%AA%E0%B8%B3%E0%B8%99%E0%B8%B1%E0%B8%81%E0%B8%87%E0%B8%B2%E0%B8%99%E0%B8%84%E0%B8%93%E0%B8%B0%E0%B8%81%E0%B8%A3%E0%B8%A3%E0%B8%A1%E0%B8%81%E0%B8%B2%E0%B8%A3%E0%B8%9E%E0%B8%B4%E0%B9%80%E0%B8%A8%E0%B8%A9%E0%B9%80%E0%B8%9E%E0%B8%B7%E0%B9%88%E0%B8%AD%E0%B8%9B%E0%B8%A3%E0%B8%B0%E0%B8%AA%E0%B8%B2%E0%B8%99%E0%B8%87%E0%B8%B2%E0%B8%99%E0%B9%82%E0%B8%84%E0%B8%A3%E0%B8%87%E0%B8%81%E0%B8%B2%E0%B8%A3%E0%B8%AD%E0%B8%B1%E0%B8%99%E0%B9%80%E0%B8%99%E0%B8%B7%E0%B9%88%E0%B8%AD%E0%B8%87%E0%B8%A1%E0%B8%B2%E0%B8%88%E0%B8%B2%E0%B8%81%E0%B8%9E%E0%B8%A3%E0%B8%B0%E0%B8%A3%E0%B8%B2%E0%B8%8A%E0%B8%94%E0%B8%B3%E0%B8%A3%E0%B8%B4) และคณะอนุกรรมการขับเคลื่อนเศรษฐกิจพอเพียง ซึ่งต่างชาติก็สนใจเรื่องเศรษฐกิจพอเพียง เพราะพิสูจน์แล้วว่าเป็นสิ่งที่ดีและมีประโยชน์ ซึ่งแต่ละประเทศมีความต้องการประยุกต์ใช้ปรัชญาเศรษฐกิจพอเพียงไม่เหมือนกัน ขึ้นอยู่กับวิถีชีวิต สภาพภูมิศาสตร์ของแต่ละประเทศ โดยได้ให้ผู้แทนจากประเทศเหล่านี้ได้มาดูงานในหลายระดับ ทั้งเจ้าหน้าที่ปฏิบัติงาน เจ้าหน้าที่ฝ่ายนโยบาย จนถึงระดับปลัดกระทรวง และรัฐมนตรีประจำกระทรวงต่าง ๆนอกจากนั้นอดิเทพ ภาณุพงศ์ เอกอัครราชทูตไทยประจำ[กรุงเวียนนา](http://th.wikipedia.org/wiki/%E0%B9%80%E0%B8%A7%E0%B8%B5%E0%B8%A2%E0%B8%99%E0%B8%99%E0%B8%B2) [ประเทศออสเตรีย](http://th.wikipedia.org/wiki/%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B8%AD%E0%B8%AD%E0%B8%AA%E0%B9%80%E0%B8%95%E0%B8%A3%E0%B8%B5%E0%B8%A2) ได้กล่าวว่า ต่างชาติสนใจเรื่องเศรษฐกิจพอเพียง เนื่องจากมาจากพระราชดำริในพระบาทสมเด็จพระเจ้าอยู่หัวที่ทรงห่วงใยราษฎรของพระองค์ และทราบสาเหตุที่รัฐบาลไทยนำมาเป็นนโยบาย ส่วน[ประเทศที่พัฒนาแล้ว](http://th.wikipedia.org/wiki/%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B8%9E%E0%B8%B1%E0%B8%92%E0%B8%99%E0%B8%B2%E0%B9%81%E0%B8%A5%E0%B9%89%E0%B8%A7)ก็ต้องการศึกษาเพื่อนำไปช่วยเหลือประเทศอื่น

ดร. สุเมธ ตันติเวชกุล ได้กล่าวถึงผลสำเร็จอย่างหนึ่งของเศรษฐกิจพอเพียงโดยองค์การสหประชาชาติ คือ "สหประชาชาติเห็นด้วยกับพระมหากษัตริย์ในเรื่องนี้ [เศรษฐกิจพอเพียง] โดยเริ่มใช้มาตรวัดคุณภาพชีวิตในการวัดความเจริญของแต่ละประเทศ แทนอัตราผลิตภัณฑ์มวลรวมภายในประเทศ ซึ่งกล่าวถึงแต่ความเจริญทางเศรษฐกิจเท่านั้น"

**3. หลักพุทธธรรม**

**3.1 แนวคิดและทฤษฎีที่เกี่ยวกับหลักพุทธธรรม**

แนวคิดและทฤษฎีที่ผู้วิจัยคัดเลือกมาเพื่อเป็นหลักฐานในการตั้งสมมติฐานมีหลายประเด็นด้วยกัน แต่จะเน้นเฉพาะในประเด็นย่อยต่อไปนี้

3.1.1 แนวคิดและทฤษฎีทั่วไปเกี่ยวกับหลักพุทธธรรม

พระเทพเวที (ประยุทธปยุตฺโต) (2532) ได้กล่าวความตอนหนึ่งว่า พระพุทธศาสนานั้นเมื่อมองในทัศนะของคนสมัยใหม่มักเกิดปัญหาขึ้นบ่อยๆว่าเป็นศาสนา (Religion) หรือเป็นเป็นปรัชญา (Philosophy) หรือว่าเป็นเพียงวิธีครองชีวิตแบบหนึ่ง (A Way Of Life) เมื่อปัญหาเช่นนี้เกิดขึ้นแล้ว ก็เป็นเหตุให้ต้องถกเถียงหรือแสดงเหตุผล ทําให้เรื่องยืดยาวออกไป อีกทั้งมติในเรื่องนี้ก็แตกต่างไม่ลงเป็นแบบเดียวกัน ทําให้เป็นเรื่องไม่มีที่สิ้นสุดพุทธธรรม ก็คือ พุทธธรรมและยังคงเป็นพุทธธรรมอยู่นั่นเอง มีขีดจํากัดเพียงอย่างเดียวว่าหลักการหรือคําสอนใดก็ตามที่เป็นเพียงการคิดค้นหาเหตุผลในเรื่องความจริงเพื่อสนองความต้องการทางปัญญา โดยมิได้มุ้งและแสดงแนวทางสําหรับประพฤติปฏิบัติในชีวิตจริง อันนั้นให้ถือว่าไม่ใช่พระพุทธศาสนา เฉพาะอย่างที่ถือว่าเป็นคําสอนเดิมแท้ของพระพุทธเจ้า ซึ่งในที่นี้เรียกว่าพุทธธรรมการประมวลคําสอนในพระพุทธศาสนามาวางเป็นข้อสรุปลงว่า พุทธธรรมที่พระพุทธเจ้าทรงสอนและทรงมุ้งหมายแท้จริง เป็นอย่างไรนั้น เป็นเรื่อง

พระเทพเวที (ประยุทธปยุตฺโต)(2532) ได้กล่าวไว้ว่า พุทธธรรมเป็นคําสอนที่มุ่งสําหรับคนทุกประเภท ทั้งบรรพชิต คือ ครอบคลุมสังคมทั้งหมดและลักษณะทั่วไปของพุทธธรรมนั้น สรุปได้ 2 อย่าง คือ 1) แสดงหลักความจริงสายกลาง ที่เรียกว่า “มัชเฌนธรรม” หรือเรียกเต็มว่า “มัชเฌนธรรมเทศนา” ว่าด้วยความจริงตามแนวของเหตุผลบริสุทธิ์ตามกระบวนการของธรรมชาตินํามาแสดงเพื่อประโยชน์ทางปฏิบัติในชีวิตจริงเท่านั้น ไม่ส่งเสริมความพยายาม ที่จะเข้าถึงสัจธรรมด้วยวิธีถกเถียงสร้างทฤษฎีต่าง ๆ ขึ้นแล้วยึดมั่น ปกป้องทฤษฎีนั้น ๆ ด้วยการเก็งความจริงทางปรัชญา 2) แสดงข้อปฏิบัติสายกลาง ที่เรียกว่า “มัชฌิมาปฏิปทา” อันเป็นหลักการครองชีวิตของผู้ฝึกอบรมตน ผู้รู้เท่าทันชีวิต ไม่หลงงมงาย มุ่งผลสําเร็จคือความสุข สะอาด สว่าง สงบ เป็นอิสระที่สามารถมองเห็นได้ตั้งแต่ในชีวิตนี้ในทางปฏิบัติความเป็นสายกลางนี้เป็นไปโดยสัมพันธะกับองค์ประกอบอื่น ๆ เช่น สภาพชีวิตของบรรพชิต

3.1.2 แนวคิดเกี่ยวกับหลักธรรมนาถกรณธรรม 10

ปัจจุบันนี้คนเราพอมีปัญหาก็คิดพึ่งตนเอง พึ่งคนอื่น พึ่งธรรมชาติ และพึ่งสิ่งเร้นลับ ไสยศาสตร์ ท่านพุทธทาสให้ลดเลิกพึ่งไสยศาสตร์ ให้มาพึ่งพุทธศาสตร์แทน คนที่พึ่งไสยศาสตร์เป็นคนที่อ่อนปัญญา แก้ปัญหาด้วยตนเองไม่ได้ นอกจากนี้ยังเสียเวลากับพิธีกรรม แทนที่จะค้นหาวิธีการแก้ปัญหาเชิงพุทธ และยังเสียค่าใช้จ่ายในการจัดพิธีอีกด้วย บางคนถือฤกษ์ยามตามโหราศาสตร์ ทางพุทธก็คือ พร้อมทุกปัจจัย มีความเหมาะสมนั้นแหละคือฤกษ์ยามทางพุทธ คนที่คิดพึ่งคนอื่นมาจากสัญชาติญาณ คนคิดพึ่งตนเองมาจากพาวิตญาณ หลวงปู่เทสก์ ก็ได้สอนธรรมเรื่องที่พึ่งที่อาศัย ก็พบว่าที่ควรพึ่งก็คือธรรมะ หรือพระรัตนตรัย ที่สอนให้เราพึ่งตนเอง จิตของเราก็พึ่งไม่ได้เพราะเป็นเพียงผู้คิดและผู้ส่งสาร นอกจากนี้จิตของเรายังเร่ร่อนไปเรื่อย ๆ เดี๋ยวอยาก เดี๋ยวโกรธ เดี๋ยวดีใจมีสุข เดี๋ยวมีทุกข์เวทนา การพึ่งตนเองนั้น ต้องควบคุมการเร่ร่อนของจิตให้สงบด้วย

แนวคิดในการพึ่งตนเองนั้น จะต้องใช้ปัญญาตัวเองไตร่ตรองว่า ทำไมเราต้องคิดพึ่งตนเอง เมื่อใดต้องพึ่งตนเอง เมื่อใดต้องขอพึ่งคนอื่นสิ่งอื่น การให้ความช่วยเหลือคนอื่นตามหลักพึ่งตนเอง การฝึกคนให้ช่วยตัวเอง สิ่งที่เราควรเอาเป็นที่พึ่งยึดเหนี่ยว สิ่งที่เราไม่ควรเอาเป็นที่พึ่งยึดที่ยึดเหนี่ยว และการพึ่งตนเองในระดับชาติ

กระบวนการพึ่งตนเอง นั้นจะต้องทราบสาเหตุของการหาที่พึ่งสิ่งอื่น ซึ่งมาจากอวิชชา และตัณหาเป็นหลัก จากนั้นก็หาแนวทางลดการพึ่งพาสิ่งอื่นแล้วเพิ่มการพึ่งตนเอง ซึ่งต้องพยายามตัดความอยากที่ไม่จำเป็น หรือตัดสิ่งฟุ่มเฟือยออกไปทีละอย่าง ๆ พิจารณาโทษของความอยาก พิจารณาประโยชน์ของการพึ่งพาตนเอง พอใจในสิ่งที่ตนมีอยู่ ในที่สุดจิตก็สงบ สันโดษ สามารถพึ่งพาตนเองได้อย่างสบาย ๆ

การประยุกต์ใช้งานการพึ่งตนเองในการบริหารงานได้แก่ เศรษฐกิจพอเพียง เกษตรกรรมธรรมชาติ การพัฒนาชุมชนอย่างยั่งยืน การใช้ยาสมุนไพรในประเทศ เป็นต้น

นาถกรณธรรม 10 หมายถึง ธรรมสร้างที่พึ่ง ที่ทำให้ตนเป็นที่พึ่งตนเองได้ มีองค์ประกอบ 10 ประการคือ

1. ศีล ความประพฤติดีงามสุจริต รักษาระเบียบวินัย มีอาชีวะบริสุทธิ์

2. พาหุสัจจะ ความเป็นผู้ได้ศึกษาเล่าเรียนมาก มีความรู้ความเข้าใจลึกซึ้ง

3. กัลยาณมิตตตา ความมีกัลยาณมิตร, การคบคนดี ได้ที่ปรึกษา และผู้แนะนำสั่งสอนที่ดี

**4. โสวจัสสตา** ความเป็นผู้ว่าง่ายสอนง่าย รับฟังเหตุผล

5. กิงกรณีเยสุ ทักขตา ความเอาใจใส่ช่วยขวนขวายในกิจใหญ่น้อยทุกอย่างของเพื่อนร่วมหมู่คณะ รู้จักพิจารณาไตร่ตรอง สามารถจัดทำให้สำเร็จเรียบร้อย

6. ธัมมกามตา ความเป็นผู้ใคร่ธรรม คือ รักธรรม ใฝ่ความรู้ใฝ่ความจริง รู้จักพูดรู้จักฟัง ทำให้เกิดความพอใจ น่าร่วมปรึกษาสนทนา ชอบศึกษา ยินดีปรีดาในหลักธรรมหลักวินัยที่ละเอียดลึกซึ้งยิ่ง ๆ ขึ้นไป

7. วิริยารัมภะ ความขยันหมั่นเพียร คือ เพียรละความชั่ว ประกอบความดีมีใจแกล้วกล้า บากบั่นก้าวหน้า ไม่ย่อท้อ ไม่ทอดทิ้งธุระ

8. สันตุฏฐี ความสันโดษ คือ ยินดี มีความสุขความพอใจด้วยปัจจัย 4 ที่หามาได้ด้วยความเพียรอันชอบธรรมของตน

9. สติ ความมีสติ รู้จักกำหนดจดจำ ระลึกการที่ทำคำที่พูดไว้ได้ ไม่มีความประมาท

10. ปัญญา ความมีปัญญาหยั่งรู้เหตุผล รู้จักคิดพิจารณา เข้าใจภาวะของสิ่งทั้งหลายตามความเป็นจริง

**นาถกรณธรรมนี้ ท่านเรียกว่าเป็น พหุการธรรม หรือ ธรรมมีอุปการะมาก เพราะเป็นกำลังหนุนในการบำเพ็ญคุณธรรมต่าง ๆ ยังประโยชน์ตนและประโยชน์ผู้อื่นให้สำเร็จได้อย่างกว้างขวางไพบูลย์**

**3.2 สาเหตุที่นาถกรณธรรมทำให้ตนพึ่งตนเองได้**

หลักธรรมต่าง ๆ ที่เราได้เรียนรู้ทางพุทธศาสนา จะมีจุดอ่อนคือ 1) จะไม่บอกที่มาว่ามาได้อย่างไร คณิตศาสตร์จะมีการพิสูจน์หาสูตรการคำนวณทางคณิตศาสตร์ แต่ทางธรรมะต้องใช้ปัญญาไตร่ตรองเอาเอง 2) จะไม่บอกวิธีการเอาไปประยุกต์ใช้ในงานอื่น นอกเหนือจากการสอนให้ฝึกตนเอง ผู้ใช้งานต้องคิดประยุกต์เอาเองโดยใช้ปัญญาของตนเอง ซึ่งค่อนข้างยากในสายตาของบุคคลทั่วไป

**3.3 สาเหตุที่นาถกรณธรรมทำให้ผู้ใช้งานธรรมะนี้ ทำให้ตนพึ่งตนเองได้** ดังนี้

3.3.1 ศีล ผู้ถือศีล มี ศีล ย่อมมีจิตใจสะอาด การไม่เบียดเบียนผู้อื่น ไม่เห็นแก่ตัว ภัยย่อมไม่มีเป็นการป้องกันปัญหาที่จะเกิดขึ้นจากการผิดศีล การไม่ทำร้ายผู้อื่น ย่อมไม่ถูกทำร้ายกลับมา เราก็ไม่ต้องประสบปัญหาจนช่วยตัวเองไม่ได้ เราไม่โกงใคร ไม่ลักทรัพย์ใคร เราก็ปลอดภัยจากการถูกจับคุม เข้าคุกเข้าตาราง เราไม่มีปัญหา เราก็พึ่งตนเองได้

3.3.2 พาหุสัจจะ การเรียนรู้มาก ก็ย่อมมีความรู้พอที่จะแก้ปัญหางานด้วยตนเองได้ หากไม่รู้เรื่องเลย ก็ต้องพึ่งคนอื่น พึ่งผู้รู้มาแก้ไข ต้องเสียเงินค่าจ้างมาเป็นที่ปรึกษา การเรียนรู้มาก แก้ปัญหาได้เอง ย่อมประหยัดค่าใช้จ่าย เช่น การซ่อมเล็ก ๆ น้อย ๆ ภายในบ้าน

3.3.3 กัลยาณมิตตตา การมีเพื่อนดี ย่อมทำให้เราไม่เดินหลงทาง เป็นมงคลชีวิตต่อตนเอง ยามเดือดร้อนเขาก็จะช่วยเหลือ บางครั้งจะคอยปกป้องกันภัย  โดยที่เราไม่ได้ร้องขอในทางตรงข้ามหากคบคนชั่วเป็นมิตร มักจะพาเราไปหาอบายมุข ต้องเสียเงินเสียทองเป็นหนี้เป็นสิน จนพึ่งตนเองไม่ได้ ต้องไปกู้ยืมเขามา

3.3.4 โสวจัสสตา การเป็นผู้ว่าง่ายสอนง่าย ทำให้ใคร ๆ พบเห็นก็เอ็นดูมีเมตตา อยากให้ความช่วยเหลือ หรืออยากสอนความรู้ให้อย่างหมดเปลือก ซึ่งได้ 2 ทาง คือ ป้องกันคนคิดร้าย และยังสร้างโอกาสในการรับรู้ เรียนรู้อีกด้วย

3.3.5 กิงกรณีเยสุ ทักขตา ความขยันช่วยทำกิจทั้งของตนเองและหมู่คณะ เป็นสิ่งสำคัญ เพราะงานทุกอย่างต้องอาศัยความร่วมมือ โดยเฉพาะเรื่องเศรษฐกิจชุมชนพึ่งพาตนเอง ความขยันเป็นกุญแจความสำเร็จทุกอย่าง การพึ่งตนเองนั้น ต้องอาศัยความขยันในการทำงานด้วย คนขี้เกียจทำงานย่อมผลิตอาหารหรือหาเงินได้ยาก คนจะล่วงทุกข์ด้วยความเพียร คนขี้เกียจมักจะยากจน ถึงรวยตอนนี้ถ้าไม่หามาเพิ่ม ต่อไปทรัพย์สินก็ย่อมหมดไป

3.3.6 ธัมมกามตา การเป็นคนใฝ่ในธรรมะ พอใจในธรรมะ ย่อมมีที่ยึดเหนี่ยวจิตใจไม่ให้ไขว้เขว อีกทั้งยังเป็นแหล่งความรู้ทางชีวิต คนที่ใฝ่ธรรมะย่อมใช้ทรัพยากรอย่างประหยัด และมีประสิทธิภาพ ตัดสิ่งที่ไม่จำเป็นออกไป ไม่หลงไปกับเหยื่อล่อทางโลก ดังนั้นจึงไม่มีปัญหามากในการกินการใช้ เพราะใช้น้อยอยู่แล้ว ไม่เหมือนคนที่หลงกิเลส มักใช้จ่ายสิ้นเปลือง หามาเท่าไรก็ตอบสนองกิเลสได้ไม่พอ ซึ่งย่อมยากที่จะพึ่งตนเองได้ เพราะกินจุ ใช้จ่ายฟุ่มเฟือย

3.3.7 วิริยธัมภะ ความขยันหมั่นเพียรในด้านละความชั่ว และประกอบความดีนั้นเป็นองค์ประกอบของการพึ่งตนเอง เช่น เดิมชอบเที่ยวกลางคืน ก็ย่อมต้องมีค่าใช้จ่าย การละอบายมุขย่อมทำให้ค่าใช้จ่ายลดลง เพราะเป็นค่าใช้จ่ายที่ไม่จำเป็น ลดเที่ยวกลางคืน ลดการดื่มสุรา ก็ให้พยายามไปเรื่อย ๆ เมื่อรายจ่ายลดลง เงินเหลือเก็บก็เพิ่มขึ้น การสร้างความดีมีหลายอย่าง เช่น การช่วยเหลือผู้อื่น เมื่อเราเดือดร้อนเขาก็อาจจะช่วยเหลือเรากลับ ดังคำที่ว่า ต้องการให้เขาปฏิบัติต่อตนเองอย่างไร ก็จงปฏิบัติที่ดีต่อเขาอย่างนั้น

3.3.8 สัตตุฏฐี ความสันโดษ พอใจสุขใจอิ่มใจ ในสิ่งที่ตนหามา ไม่ว่าจะมากหรือน้อย ย่อมไม่เกิดความทุรนทุรายอยากมีมากๆ มาบำรุงกิเลสของตน เช่น ความสามารถแค่ซื้อรถโตโยต้า เราไม่พอใจ เราก็ไปซื้อรถเบนซ์ ต้องไปกู้เงินเขา ต้องเป็นหนี้ แล้วเราก็ผ่อนส่งไม่ได้ ถูกเขายึดรถ ไม่มีรถใช้ ถ้าเราสันโดษ แค่รถโตโยต้าเราก็มีรถใช้งาน แถมยังไม่เป็นหนี้ เราก็พึ่งตนเองได้ อย่างไรก็ตามถ้าซื้อรถเบนซ์ได้โดยไม่เป็นหนี้และไม่เดือนร้อน ไม่เบียนเบียดใคร และคิดว่ามีประโยชน์ก็พอที่จะอนุโลมได้

3.3.9 สติ สติจะเป็นตัวเตือนที่ดี คือเป็นทั้งสติสัมปชัญญะ คือ นึกได้ และรู้ว่าดีหรือไม่ดี เหมาะสมหรือไม่เหมาะสม เช่น อยากกินหูฉลาม มีเงินพอเปล่า ต้องไปยืมเขามาเปล่า ทำให้ครอบครัวเดือดร้อนเปล่า มันมีสารอาหารคุ้มค่าเงินหรือเปล่า กินบ่อยเกินไปหรือเปล่า ถ้าไม่เดือดร้อน เราพึ่งตนเองได้ ก็จงกินเถอะ ถ้าเดือดร้อนก็ให้ยั้ง ๆ ไว้ อดใจไว้ ไปกินอย่างอื่นทดแทนก่อนที่มีราคาถูก เมื่อเกิดกิเลสต่าง ๆ เข้ามาเมื่อไร ที่อาจจะทำให้สูญเสียการพึ่งตนเอง ก็ให้ใช้สติเตือนยับยั้งไว้

3.3.10 ปัญญา ความมีปัญญาหยั่งรู้เหตุผล ย่อมสามารถพิจารณาไตร่ตรองแก้ปัญหาได้ดี ผู้มีปัญญาสูง ย่อมพึ่งตนเองได้มาก เนื่องจากจะพิจารณาถึงเหตุถึงผล สามารถมองลู่ทางออกในการแก้ปัญหา ขจัดอุปสรรคได้ตรงจุด มีความสามารถในการแข่งขันสูง ชนะคู่แข่งได้ง่าย

**3.4 การประยุกต์ใช้งานบริหารด้วยการพึ่งตนเอง**

ประเทศไทยเสียเปรียบชาวต่างชาติเพราะว่าเราพึ่งพาต่างประเทศเป็นหลัก ขาดการส่งเสริมให้พึ่งตนเอง กลายเป็นค่านิยมในสังคม ที่เน้นการบริโภคนิยม ชอบฟุ่มเฟือย ชอบพึ่งคนอื่น ชอบกู้หนี้ยืมสินมาใช้ ตอบสนองกิเลสตัณหาที่ไม่ค่อยจะจำเป็นต่อการดำรงชีวิตมากนัก 1) เศรษฐกิจพอเพียง เศรษฐกิจพึ่งพาตนเอง ก็เป็นแนวคิดในการพึ่งพาตนเอง ในเชิงเศรษฐกิจเป็นส่วนใหญ่ 2) เกษตรกรรมธรรมชาติ เกษตรปลอดสารพิษ ก็เป็นการประยุกต์การพึ่งพาตนเอง จากธรรมชาติใกล้ตัว ลดการพึ่งพาปุ๋ยเคมีจากต่างประเทศ ลดการพึ่งพาการไถพรวน 3) การพัฒนาชุมชนอย่างยั่งยืน โดยพยายามพัฒนาคนในชุมชนให้พึ่งพาตัวเอง

4) สหกรณ์หมู่บ้าน เพื่อการพึ่งพาตนเอง โดยรวมกลุ่มสมาชิกในสังคม พัฒนาอาชีพ ผลิตสินค้า แล้วนำมาจำหน่าย 5) การจับกลุ่มการค้าเพื่อพึ่งพาซึ่งกันและกันภายในกลุ่มเอง เช่น กลุ่มประชาคมยุโรป กลุ่มอาเซียน กลุ่มโอเปค การโปรโมตเว็บแลกเปลี่ยนกันแบบ Web Ring 6) การผลิตแก๊สโซฮอล์  อีเทอร์นอล ทดแทนน้ำมันเบนซินบางส่วน ซึ่งประเทศเกษตรกรรมจะมีความได้เปรียบ เพราะสามารถผลิตวัตถุดิบได้เอง 7) โครงการผลิตปุ๋ยหมัก จากวัสดุท้องถิ่น หรือขยะ 8) โครงการผลิตยาสมุนไพร ลดการพึ่งพายาแผนปัจจุบัน ที่นำเข้ามาจากต่างประเทศ 9) การพึ่งการผลิตกระแสไฟฟ้าจากพลังงานน้ำ พลังงานลม พลังงานแสงอาทิตย์ ที่มีมากมายในประเทศไทย ทดแทนการผลิตไฟฟ้าจากน้ำมันหรือถ่านหิน ซึ่งนำเข้ามาจากต่างประเทศ 10) การผลิตสารเคมีฆ่าแมลง โดยใช้พืชสมุนไพรภายในประเทศ การใช้เทคโนชีวภาพกำจัดแมลงที่ได้จากนักวิจัยในประเทศ การเลี้ยงเป็ดเพื่อกำจัดหอยเชอรี่ทดแทนการใช้สารเคมีฆ่าหอยการบริหารด้วยการพึ่งตนเอง นั้นเป็นแนวทางพุทธ เพราะไม่มีใครที่ช่วยตัวเราเอง ดีเท่าการพึ่งตนเอง จะพึ่งเมื่อไรก็ได้ทันที ไม่เหมือนพึ่งคนอื่น ตีหนึ่งตีสองเขาหลับนอน  เราจะไปพึ่งเขาก็เกรงใจเขา เดี๋ยวนี้คนเราชอบพึ่งไสยศาสตร์พึ่งสิ่งเร้นลับ เหมือนย้อนยุคไปสู่ยุคโบราณ ยุคหิน ที่เขาไม่รู้จะพึ่งอะไรดี บางคนก็ว่าไม่เชื่อก็อย่าลบหลู่ บางคนก็เป็นฝั่งตรงข้าม ต่อต้านอย่างหัวชนฝา ต่อต้านไสยศาสตร์

**แนวคิดและทฤษฎีที่เกี่ยวข้อง**

**1. แนวคิดชุมชน**

ในการศึกษาชุมชนผู้ที่ดำเนินการจะต้องมีความเข้าใจเกี่ยวกับแนวคิดชุมชนก่อนเพื่อสามารถสังเกต เห็นความเป็นชุมชนและใช้กำหนดขอบเขต หรือมุมมองปรากฏการณ์ของชุมชน ดังนี้

**1.1 ปรากฏการณ์ ชุมชน** เนื่องจากชุมชนมีสภาพเป็นหน่วยทางสังคม ซึ่งมีความชัดเจน หรือเห็น ความเป็นตัวจริงยากกว่าสิ่งที่มีชีวิตที่สัมผัสได้ด้วยประสาทสัมผัส ทั้ง 5 เช่นร่างกาย ซึ่งสามารถมองเห็น องค์ประกอบได้ชัดเจน แต่ ในปัจจุบันมีหลายสิ่งที่เราไม่สามารถสัมผัสได้ แต่รู้ว่ามีอยู่จริง เช่นคลื่นวิทยุ การ ที่สังคมไม่ สามารถมอง เห็นได้จึงมีคำถามทางปรัชญาว่า สังคมเป็นจริงหรือไม่ แต่เราสามารถทราบว่า สังคมมีปฏิกิริยา กับ คนในสังคมการสัมผัสชุมชน ได้จำเป็นที่ต้องรู้จักองค์ ประกอบชุมชนเพื่อให้เราสังเกต เห็นความเป็นชุมชน ซึ่งองค์ประกอบที่สำคัญในมุมมองทางสังคมวิทยามี ดังนี้

1.1.1 ประชากรชุมชน เป็นหน่วยทางสังคมที่เป็นปรากฏการณ์คนมารวมตัวกันองค์ประกอบ ที่สำคัญจึงเป็นประชากร หรือสมาชิกของชุมชน แม้ว่าการรวมตัวของคนจะเป็นองค์ประกอบพื้นฐานที่สำคัญแต่ยังไม่สามารถเรียกว่าชุมชน จากการมาชุมนุมของคนซึ่งไม่ ได้แสดงพฤติกรรมของชุมชน

1.1.2 ขอบเขตทางภูมิศาสตร์ การชุมนุมของคนจะมีกิจกรรมภายใต้อาณาเขต ที่ เรียก ว่า ท้อง ถิ่นซึ่งเป็นอาณาเขตเชิงพื้นที่ในปัจจุบันการคมนาคมมีความสะดวก ทำให้การกำหนดชุมชนเชิงพื้นที่ในบาง กรณีไม่สามารถอธิบายปรากฏการณ์ได้บางนิยามเห็นว่าการมีปฏิสัมพันธ์และวัฒนธรรม ร่วมในทาง ภูมิศาสตร์ยังจำเป็นอยู่ เนื่องจากการเกษตรกรรมเป็นกิจกรรมที่เกี่ยวข้องกับพื้นที่มากที่สุด

1.1.3 การจัดระเบียบทางสังคมเป็นการแสดงพฤติกรรมทางสังคมของประชากรในชุมชน พฤติกรรมที่แสดงออกนั้น ส่วนใหญ่เกิดจากการถ่ายทอดหรือเรียนรู้ เรียกว่าวัฒนธรรมรูปแบบการจัด ระเบียบทางสังคมในนิยามของชุมชนได้แก่ 1) ชุมชนเป็นกลุ่มทางสังคมการรวมตัวของคนมีลักษณะเช่นเดียวกับกลุ่มที่มี ปฏิสัมพันธ์ของสมาชิกเพื่อที่จะบรรลุเป้าหมายของกลุ่ม โดยกลุ่มจะกำหนดบทบาท ซึ่งสมาชิกต้องปฏิบัติ ตามกฎเกณฑ์ที่กลุ่มกำหนดไว้ ชุมชนก็เช่นกันจะมีการกำหนดบทบาทหน้าที่ ของสมาชิกเพื่อที่จะเป็นสมาชิกของชุมชนโดยสมบูรณ์มีกฎเกณฑ์ไว้เพื่อบรรลุเป้าหมายที่ชุมชน จำเป็นต้องให้เกิดขึ้นชุมชนจะต่าง กับกลุ่มโดยชุมชนมีขอบเขต หรืออาณาบริเวณ แต่ปัญหาในทางทฤษฎีว่าชุมชนเกิดขึ้นได้อย่างไรไม่ใช่ เพียงแต่ว่าชุมชนประกอบด้วยกลุ่มต่าง ๆ การอธิบายว่าชุมชนเป็นกลุ่มทางสังคมแบบหนึ่งจึงไม่เป็นที่นิยมแต่จะมองว่าเป็นระบบสังคมแบบหนึ่งมากกว่า

2) ชุมชนเป็นระบบสังคม คำว่าระบบสังคมเป็นพฤติกรรมของคนที่แสดงออกในฐานะสังคมหรือที่สังคมกำหนดชุมชนเป็นระบบสังคมเนื่องจากพฤติกรรมของคนแสดงออกในรูปของ ชุมชนภายในระบบสังคมจะประกอบด้วยระบบสังคมย่อยที่มีปฏิสัมพันธ์ต่อกันโดยระบบย่อยจะทำหน้าที่ ต่าง ๆ เช่นเดียวกับร่างกายจะประกอบด้วยระบบย่อยปฏิสัมพันธ์ซึ่งเกิดตั้งแต่ระดับบุคคลสองคนมักไม่เรียก ว่าระบบสังคมจนกว่าปฏิสัมพันธ์นั้นบุคคลที่สามสังเกตเห็นหรือเข้าใจความหมายการกระทำของบุคคล ทั้ง สองเป็นข้อกำหนดของสังคมชุมชนต่างประกอบด้วยข้อกำหนดให้สมาชิกในชุมชนทำหน้าที่ต่าง ๆ ใน ฐานะของสมาชิกในชุมชน เช่นการจัดระเบียบการอยู่อาศัยในพื้นที่ 3) ชุมชนเป็นเครือข่ายขอการ ปฏิสัมพันธ์ (Network Of Interaction) ข้อ สมมติฐานในแนวคิดนี้มองชุมชนว่าชุมชนมีระเบียบความสัมพันธ์ที่แสดงความเป็นชุมชนโดยขอบเขตของชุมชนอยู่ที่ขอบเขตการปฏิสัมพันธ์ของสมาชิกที่แสดงออกในความเป็นชุมชนซึ่งปกติการใช้คำว่า ปฏิสัมพันธ์มักจะกล่าวถึงความสัมพันธ์ระดับบุคคลทำให้อธิบายความสัมพันธ์ของกลุ่มคนขนาดใหญ่ยากเช่นขนาดของเมืองที่ใหญ่มากสมาชิกของเมืองไม่อาจจะมีเครือข่ายของการปฏิสัมพันธ์ได้เนื่องจากจุดมุ่ง หมายความสัมพันธ์แบบเครือข่ายจะมีแตกต่างกันหลากหลายและไม่แสดงในจุดหมายของชุมชนการแก้ปัญหาทางทฤษฎี จึงอธิบายการเกิดเครือข่ายของการปฏิสัมพันธ์ว่าเกิดจากผู้แทน หรือผู้นำเป็นผู้ดำเนินการ 4) ชุมชนเป็นหน่วยทางจิตวัฒนธรรม (Psychoculture) เป็นการรองถึงความรู้สึกของสมาชิกว่าตนเองเป็นสมาชิกของชุมชนใดจะเห็นได้ชัดในบริเวณเมือง หรือในหมู่บ้านขนาดใหญ่จะมีกลุ่ม เป็นวัฒนธรรมย่อย เช่นเผ่าศาสนาสีผิวปัจจัยทางวัฒนธรรม จะกำหนดนิยามของบุคคลว่าตนเองเป็นใครหรือพวกใดความรู้สึกเป็นชุมชนเกิดได้จากค่านิยมและบรรทัดฐานร่วมในความเป็นชุมชน

**1.2 แนวคิดการมองชุมชนแบบองค์รวม** การมองชุมชน โดยสายตาของนักวิชาการเกษตรหรือนัก วิทยาศาสตร์ มักจะมองเห็นชุมชนแบบแยกส่วนที่มีผู้ประกอบการเกษตรหรือเกี่ยวข้องกับการเกษตร ดำเนิน กิจกรรมเพาะปลูก ค้าขาย โดยไม่ให้ความสำคัญ เรื่องวัฒนธรรมสภาพแวดล้อม การเข้าถึงและการควบคุมทรัพยากรและผลประโยชน์และที่สำคัญ คือการกระทำของชุมชน (Community Action) ซึ่งมีผลต่อการ พัฒนาการเกษตรในฐานะที่เป็นผู้ดำเนินการวางแผนการเปลี่ยนแปลง (Plan Change) การมองชุมชนแบบ องค์รวมจะต้องมีความเข้าใจคำว่าองค์รวมก่อนการเป็นองค์รวมหมาย ถึงส่วนประกอบต่าง ๆ ที่มารวมตัว กันแล้วเกิดเป็นคุณสมบัติใหม่เช่น ร่างกายมีคุณสมบัติที่แตกต่างไปจากอวัยวะแม้ว่าร่างกายจะประกอบด้วย อวัยวะต่าง ๆ แต่การรวมตัวนั้นเกิดคุณสมบัติใหม่ที่เรียกว่าร่างกาย โดยอวัยวะจะมีการทำหน้าที่ต่าง ๆ ให้ร่างกายดำรงอยู่ได้ เช่นชุมชนเกษตรกรรม เป็นลักษณะชุมชนดั้งเดิม แต่ ในปัจจุบันชุมชนเกษตรกรรมได้เปลี่ยนแปลงไปมากจากชุมชนไทยในอดีต ซึ่งมีความสัมพันธ์กับรัฐโดยถูกเกณฑ์เป็นไพร่การย้ายถิ่นที่อยู่ จึงไม่สามารถกระทำเองได้เมืองจึงเป็นที่ตั้งของศูนย์การปกครอง และการทหารแต่ปัจจุบันมีการประกอบอาชีพเกษตรกรรมแบบพอเพียงสามารถดำรงชีพด้วยตนเอง ชุมชนไทยในปัจจุบันได้แบ่งชุมชนออกเป็น หมู่บ้านตำบล อำเภอ ซึ่งมีอาณาเขตการปกครองภายในหมู่บ้าน หรือตำบลสามารถแบ่งเขตเมืองออกเป็นเทศบาล เขตปกครองพิเศษได้แก่ กรุงเทพมหานคร เมืองพัทยา เขตหมู่บ้าน นอกเขตเมืองทั้งหมดถือเป็นชนบท ส่วนใหญ่แล้วชุมชนเกษตรกรมักจะเป็นชุมชนชนบทแต่ชุมชนชนบทอาจจะไม่ใช่ชุมชน เกษตรกรรม เช่นในบริเวณชนบทที่เป็นแหล่งท่องเที่ยวชุมชนเกษตรกรรม เป้าหมายหลักในการส่งเสริมการเกษตร การแยกชุมชนเกษตรกรรม จะพิจารณาได้จาก 1) การประกอบอาชีพและกิจกรรมการผลิตชุมชน เกษตรกรรมคนในชุมชนจะประกอบอาชีพทางด้านการเกษตร เป็นส่วนใหญ่ โดยใช้ปริมาณการใช้เวลาของคนในชุมชนเป็นข้อกำหนด 2) การจัดระเบียบ การใช้ที่ดินการใช้ที่ดินจะมีการจัดสรร เพื่อการเกษตรซึ่งในบางกรณีการเวลาประกอบกิจกรรมจะมีน้อย เช่น พื้นที่ปลูกอ้อย หรือมันสำปะหลังขนาดใหญ่ซึ่งใช้เวลาการเพาะปลูกน้อยแต่ อายุพืชใช้เวลานานเกษตรกรจะมีช่วงเวลาว่างงานมาก และอาจจะประกอบอาชีพอื่นในช่วงเวลาที่ว่าง การ ใช้ที่ดิน เพื่อการเกษตรจึงเป็นปัจจัยสำคัญที่กำหนดวิถีชีวิตของชุมชน 3) แบบแผนการผลิต แม้ว่าในปัจจุบันจะมีรูปแบบชุมชนเกษตรที่มีการแบ่งแยกงานแต่ในบางท้องถิ่นยังคงมีชุมชนเกษตรแบบดั้งเดิมในระดับที่สูงหากจะทำความเข้าใจลักษณะชุมชนเกษตรจะต้องค้นคว้าในประเด็นต่อไปนี้ คือจุดมุ่งหมายการผลิตและการใช้ผลผลิตช่วงเวลาการดำรงชีวิตและการทำ กิจกรรมในแต่ละฤดูกาลและการเข้าถึงและควบคุมทรัพยากรของคนในชุมชน

**1.3 ความหมายของการศึกษาชุมชน**

“การศึกษาชุมชน” หรือบางครั้งถูกเรียกว่า “การวิจัยชุมชน” หรือ “การศึกษาวิเคราะห์ชุมชน” มีผู้ให้ความหมายไว้หลายท่านดังนี้ธนพรรณ ธานี (2542 : 34) กล่าวว่าการศึกษาชุมชนหมาย ถึงกระบวนการ ที่จะทำให้นักพัฒนาสามารถวิเคราะห์ชุมชนในงานพัฒนาได้ ในการศึกษาชุมชนนั้นนักพัฒนาจะต้อง ยอมรับในแง่ที่ชุมชนแต่ละชุมชนมีความแตกต่างกันในด้านสังคม วัฒนธรรม เศรษฐกิจ และการเมือง ดังนั้น เพื่อให้เข้าใจลักษณะของแต่ละชุมชนอย่างแท้จริงจึงต้องมีการศึกษาชุมชน ชยันต์วรรณ ธนะภูติ (2537 : 43-44) กล่าวถึงการศึกษาชุมชนว่าเป็นการศึกษาและอธิบายอย่างเป็นระบบชุมชนนั้นมีสภาพโดยรวมเป็น อย่างไรมีเงื่อนไขทางด้านสิ่งแวดล้อมรูปแบบการผลิตหรือการทำมาหากินมีรูปแบบความสัมพันธ์ระหว่าง สมาชิกในชุมชนอย่างไรองค์กรชาวบ้านมีอย่างไรมีปัจจัยหรืออิทธิพลจากชุมชนภายนอกมาเกี่ยวข้อง อย่างไรชุมชนมีองค์ความรู้ที่ได้สะสมมาอย่างไรมีวิธีการมีศักยภาพอย่างไรในการแก้ปัญหาและมีปัจจัยอะไรที่มีบทบาทสำคัญในการกำหนดทิศทาง และรูปแบบของความสัมพันธ์ข้อมูลเหล่านี้ถ้าสามารเก็บ รวบรวมได้ก็จะนำมาซึ่งความเข้าใจในกา เปลี่ยนแปลง และปัญหาที่ เกิดขึ้นจากการเปลี่ยนแปลงปาริชาติ วลัยเสถียร และคณะ (2543 : 44) สรุปว่าการศึกษาชุมชน คือการที่เข้าไปศึกษาชุมชนในด้านต่าง ๆ ทั้งทางกายภาพชีวภาพความเป็นอยู่ระบบวิธีคิดการทำงานความสัมพันธ์ในด้านเศรษฐกิจการเมืองสังคมวัฒนธรรม ตลอดจนปัญหาและปรากฏการณ์ต่าง ๆ ที่เกิดขึ้นในชุมชนซึ่งเป็นกิจกรรมร่วมกันของนักพัฒนาและชุมชน เพื่อที่จะได้กำหนด และวางแผนเพื่อการพัฒนาชุมชนร่วม กันดังนั้นอาจกล่าวได้ว่าการศึกษาชุมชนหมายถึงกระบวนการศึกษาเกี่ยวกับชุมชนในด้านต่าง ๆ ทั้งด้านกายภาพ ชีวภาพ เศรษฐกิจ การเมือง สังคม และ วัฒนธรรม อย่างรอบด้านและเป็นองค์รวมเพื่อนำไปสู่การแสวงหาทางเลือกในการแก้ไขปัญหาหรือการ กำหนดแนวทางในการส่งเสริมการเกษตร หรือการพัฒนาชุมชนรวมถึงการวางแผนส่งเสริมการเกษตรและ การพัฒนาชุมชน นั้น ๆ ได้อย่างเหมาะสม

**1.4 ความสำคัญของการศึกษาชุมชน**

วันรักษ์มิ่ง มณีนาคิน (2531 : 222) กล่าวว่า “นักพัฒนา” ส่วนมากคือ “บุคคลภายนอก” ที่มีความ ปรารถนาดีที่จะเข้าไปช่วย เหลือหมู่บ้านและคาดหวังว่าหมู่บ้านจะเกิดการเปลี่ยนแปลงไปสู่สภาพที่ดีขึ้น ประกอบกับความจริงที่ว่านักพัฒนาส่วนมา เป็นบุคคลที่มาจากชนชั้นกลางเติบโตและได้รับอิทธิพลทั้งใน ด้านระบบวิธีคิด และการดำเนินชีวิตแบบสังคมเมืองดังข้อสังเกตที่ว่าระบบวิธีคิดของนักพัฒนาอันเป็นผล มาจากการปลูกฝังของระบบการศึกษาที่ต้องมีทฤษฎีมีกรอบระเบียบวิธี ข้อสมมติสูตรและการลำดับเหตุ และผลเป็นแบบแผนที่ค่อนข้างตายตัวมีความแตกต่างจากชาวบ้านที่ส่วนใหญ่เป็นผู้ใช้แรงงานกายเรียนรู้สิ่ง

ต่าง ๆ จากการปฏิบัติมีระบบคิดอีกแบบหนึ่งซึ่งไม่มีทฤษฎีไม่มีระเบียบวิธีอีกทั้งไม่มีข้อสมมติ และสูตรทำให้นักพัฒนาและชาวบ้านที่ได้รับการหล่อหลอมจากสังคม และสิ่งแวดล้อมที่ต่างชุดกันนั้น มีระบบคิดที่ แตกต่างกันมากถึงแม้ว่าปัจจุบันความแตกต่างในระบบคิดดังกล่าวได้ลดลงไปบ้างเพราะวัฒนธรรม เมืองที่ แพร่กระจาย เข้าสู่หมู่บ้านแต่ยังคงมีความต่างอยู่ในระดับหนึ่งฉะนั้นนักพัฒนาจะต้องยอมรับความเป็นจริงข้อนี้ และแทนที่จะด่วนตัดสินพฤติกรรมของชาวบ้านว่าดีหรือไม่ดีควรใช้ความพยายามไปในการทำความ เข้าใจกับระบบคิดของชาวบ้านให้มากที่สุดนอกจากนี้ ในการนำกิจกรรมการพัฒนาต่าง ๆ ไปสู่ ชุมชนชนบท ก็จำเป็นต้องมีการศึกษาสภาพและปัญหาของชุมชนให้ถ่องแท้ เพื่อให้กิจกรรมสอดคล้องกับวิถีชีวิตของ ชุมชนอย่างแท้จริงในทางกลับกันหากนักพัฒนาละเลย หรือขาดความสามารถในการศึกษาชุมชนกิจกรรมที่ นักพัฒนาเสนอให้ชุมชนปฏิบัติจะกลายเป็นการยัดเยียด ดังนั้นแทนที่จะแก้ปัญหาอาจกลายเป็นการสร้าง ปัญหาเพิ่มขึ้นกล่าว โดยสรุปความสำคัญของการศึกษาชุมชนมีดังนี้

1.4.1 ช่วยให้นักส่งเสริมการเกษตรเข้าใจถึงระบบคิดของเกษตรกร แล เข้าใจวิถีชุมชน

1.4.2 เพื่อให้การทำงานของนักส่ง เสริมการเกษตร หรือการดำเนินงานพัฒนาชุมชนเกษตรมีเป้าหมาย ที่สอดคล้องกับวิถีชีวิตของชาวบ้านโดยการศึกษาชุมชนจะทำให้นักส่งเสริมการเกษตรได้เข้าใจชุมชนอย่างมากและสามารถกำหนดแนวทางสนับสนุนการพัฒนาชุมชนได้ตรงกับสภาพความเป็นจริง 1) ประเภท/ชนิด ของ ชุมชน เป็นการ จำแนก คุณลักษณะ หรือ การ กำหนด นิยาม ชุมชนประเภทต่าง ๆ เช่นชุมชนเมืองชุมชนชนบทชุมชนแออัด 2) การกระทำของชุมชน เป็นการพิจารณาเชิงพฤติกรรมของชุมชนที่มองชุมชนเป็น หน่วยของการวิเคราะห์ (Unit Of Analysis) 3) ความแตกต่างทางวัฒนธรรมหรือวิถีชีวิตเป็นการใช้ชุมชนในการอธิบายวัฒนธรรม หรือวิถีชีวิตของสังคม 4) ปัญหาสังคมเป็นการอธิบายประเภทระดับปัญหาของสังคมมีความแตกต่างกันจากปัจจัยที่แตกต่างของชุมชน

1.4.3 การศึกษาชุมชนในตามแนวคิดทางกลุ่ม ทฤษฎีสังคมวิทยาภายใต้แนวคิดทฤษฎีสังคมวิทยายังสามารถจำแนกเป็นกลุ่ม หรือความสนใจซึ่งจะมีมุมมองการอธิบายปรากฏการณ์ของชุมชนแตกต่างกันโดยมีทฤษฎีดังนี้

1) การศึกษาชุมชนแนวคิดนิเวศวิทยามนุษย์ เป็นแนวคิดที่มุ่งเน้นการศึกษาเกี่ยวกับชุมชน มากที่สุดโดยเกิดจากข้อสงสัยเกี่ยวกับพฤติกรรมทางสังคมมนุษย์ เมื่ออยู่ในสภาพแวดล้อมหนึ่งจะมีการจัดระเบียบเชิงพื้นที่อย่างไรซึ่งมีรากฐานการอธิบายทางชีววิทยาเช่นการศึกษาการเกิดชุมชนพบว่าบริเวณที่เป็นจุดตันของเส้นทางคมนาคมจะมีการกระจุกตัวในการผลิตสูงซึ่งจะมีลักษณะกา แข่งขันเชิงร่วมมือกล่าวคือการผลิตจะมีกา แข่งขันในการค้าขายแต่ขณะเดียวกันการรวมตัวกันในการเพาะปลูกทำให้เกิดความได้เปรียบทางการค้าระหว่างภูมิภาคเช่นเดียวกับป่าสักที่มีต้นสักกระจุกตัวเป็นบริเวณกว้าง การศึกษาชุมชน ตามแนวคิดนี้มีดังนี้

1.1) ข้อ สมมติฐาน

1.1.1) การกระทำของคนกับพื้นที่สิ่งมีชีวิตหรือคนจะมีการใช้ชีวิตร่วมกันในพื้นที่ หนึ่งคนจึงมีการใช้พื้นที่ หรืออาณาบริเวณ เพื่อเป็นแหล่งทรัพยากร หรือใช้ประโยชน์เพื่อวัตถุประสงค์ของ ตนเองกลุ่ม และคนจะมีปฏิสัมพันธ์ กับสภา แวดล้อมนั้น

1.1.2) การกระทำของคนกับพื้นที่ภายในบริเวณพื้นที่ที่มีคนอยู่นั้นจะมีปฏิสัมพันธ์ ระหว่างกัน

1.1.3) การกระทำของคนกับคนกับพื้นที่ภายในบริเวณพื้นที่นั้นคนกับคนกับพื้นที่จะมี ปฏิสัมพันธ์ ต่อกันการมีปฏิสัมพันธ์ของคนคู่เดียวกันจะแตกต่างกันในพื้นที่ เช่นในห้องทำงานกับห้อง ประชุมจะมีปฏิสัมพันธ์แตกต่างกัน

1.2) แนวคิดหลักในการศึกษาการจัดระเบียบพื้นที่เป็นเรื่องหลักในการศึกษาแนวคิด นิเวศวิทยามนุษย์ มีความสนใจเกี่ยวกับพฤติกรรมการใช้ พื้นที่ของมนุษย์ หรือของชุมชนประเด็นการศึกษามีดังนี้

1.2.1) การจัดระเบียบเชิงพื้นที่เป็นการจำแนกการใช้พื้นที่ของชุมชนการรวมตัวการแยกตัว ของหน่วยทางสังคมในการใช้พื้นที่ เช่นเขตการค้าเขตที่อยู่อาศัยบริเวณที่มีการรวมตัวหรือกระจุกตัวหนา แน่นของชุมชน

1.2.2) กระบวนการทาง สังคมแนวคิด นิเวศวิทยามนุษย์ ใช้กระบวนการทางสังคม ทั่วไปใน การอธิบายการใช้พื้นที่เช่นเนื่องจากความต้องการการใช้พื้นที่มีจำนวนมากทำให้เกิดการแข่งขั้นความขัดแย้งขณะเดียวกันท่ามกลางการแข่งขันคนจำเป็นต้องร่วมมือกัน หรือที่เรียกว่าความร่วมมือเชิงแข่งขัน (Competition Cooperation) เพื่อให้เกิดการแข่งขันกับเขตอื่น ๆ ทำให้เกิดเขตการค้าเช่นตลาดสี่มุมเมือง ตลาดไท เขตอะไหล่วรจักร

2) การศึกษาชุมชนแนวคิดระบบสังคมให้ความ สนใจ ว่า ชุมชน เป็น หน่วย ทาง สังคม ที่มี การ จัด ระเบียบ อย่าง สูง ของ ชุด ความ สัมพันธ์นัย เชิง สังคมของคนมากกว่าสองคนหรือกลุ่มพื้นฐาน แนวคิดเนื่องมาจากการใช้ทฤษฎีระบบสังคมอธิบายความเป็นชุมชนที่ภายในชุมชนขณะที่คนแต่ละกลุ่มมีปฏิสัมพันธ์กันการกระทำนั้นยังมีปฏิสัมพันธ์ภายใต้ความเป็นชุมชนด้วย เช่นข้อกำหนดในการประกอบ กิจกรรมทางการผลิตบางชนิดในบางชุมชนสามารถจับปลาในที่สาธารณะได้แต่ บางชุมชนได้กำหนดข้อ ห้าม

2.1) ข้อ สมมติฐาน

2.1.1) การแบ่งอาณาเขตของระบบภายใต้การจัดระเบียบความสัมพันธ์ของชุมชนเป็นกระบวนการ ทางสังคมภายในท้องถิ่น (Locality) ขอบเขตของชุมชนจึงขึ้นกับปฏิสัมพันธ์ของกลุ่มภายใต้การจัดระเบียบของชุมชนสมาชิกของชุมชนจะปฏิบัติตามกฎเกณฑ์ของชุมชนนั้นภายใต้วัฒนธรรมของชุมชนกล่าวโดยง่าย คือขอบเขตชุมชนขึ้นกับการยึดถือกฎเกณฑ์ของชุมชนนั้น

2.1.2) ความสัมพันธ์ขององค์ประกอบต่างๆหรือระบบย่อยภายในระบบสังคมจะมีองค์ประกอบของระบบย่อยต่าง ๆ รวมตัวกันขึ้นมาเป็นชุมชนปฏิสัมพันธ์ของระบบย่อยต่างๆอยู่ภายใต้การจัดระเบียบอย่าง สูงของชุมชนนั่นคือการกำหนดให้สมาชิกในชุมชนทำหน้าที่ ตาม ความ เป็น ชุมชน นั้น

2.2) แนวคิดหลักในการศึกษาการศึกษาในกลุ่มทฤษฎีนี้จะศึกษาการจัดระเบียบทางสังคมของชุมชนเป็นการมองว่าชุมชนเป็นองค์การหรือการจัดระเบียบทางสังคมซึ่งมีประเด็นการศึกษาชุมชนดังนี้

2.2.1) ศึกษาสถาบัน หรือ กลุ่มต่างๆเป็นการมองสถาบันหรือกลุ่มในฐานะระบบย่อยของชุมชนซึ่ง สามารถเปรียบเทียบได้ เช่นเดียวกับร่างกายที่ประกอบด้วยระบบต่าง ๆ หลอมตัวเป็นร่างกาย ระบบต่างๆมหน้าที่เพื่อให้ชุมชนอยู่รอดหรือดำรงชีวิตอยู่การศึกษาสถาบันหรือกลุ่มต่าง ๆ เพื่อทำความเข้าใจในการทำหน้าที่ในชุมชน

2.2.2) ความสัมพันธ์ของกลุ่มสถาบันต่างๆกลุ่มหรือสถาบัน

ต่าง ๆ ในชุมชนเป็นระบบย่อยของชุมชน ที่ มีการจัดระเบียบความสัมพันธ์ทางสังคมการศึกษาความสัมพันธ์เป็นการศึกษาแบบแผนความสัมพันธ์ระหว่างกลุ่ม หรือสถาบัน ประกอบด้วยความสัมพันธ์เชิงแนวตั้งและความสัมพันธ์เชิงแนวราบการศึกษาวัฒนธรรมค่านิยมและบรรทัดฐานที่กำหนดความสัมพันธ์เชิงสังคม

2.2.3) การศึกษาโครงสร้างของชุมชนเป็นการศึกษาองค์ประกอบหรือส่วนต่าง ๆ ของชุมชนได้แก่กลุ่มสถาบันชั้นทางสังคมในชุมชน

3) การศึกษาชุมชนตามแนวคิดการทำหน้าที่ Functionalism ให้ความสนใจว่าชุมชน ประกอบด้วยหน่วยงานทางสังคมที่ทำหน้าที่ต่าง ๆ กลุ่มแนวคิดนี้มีความคล้ายคลึง กับกลุ่มระบบสังคมแต่มองการทำหน้าที่มีอยู่ ในชุมชนมากกว่ามองโครงสร้าง

3.1) ข้อ สมมติฐาน

3.1.1) สังคมจะมีหน่วยงานต่างๆทำหน้าที่หน่วยทางสังคมทำหน้าที่ตามบทบาทและสถานภาพเพื่อให้ชุมชนสามารถอยู่รอด

3.1.2) การทำหน้าที่แบบแฝง และแบบเปิดเผยการทำหน้าที่และ บทบาทโดยแบ่งหน้าที่ออก เป็นหน้าที่ชัดแจ้ง (Manifest Function) และหน้าที่แฝง (Latent Function) ในการกระทำทางสังคมหนึ่ง ๆ จะมีการกระทำที่สังเกตได้อย่างตรงไปตรงมาเป็นการทำหน้าที่ชัดแจ้งขณะเดียวกันบางครั้งจะมีหน้าที่ซ่อนเร้นเช่นประเพณีชักพระจะมีหน้าที่ชัดแจ้งเพื่อประกอบพิธีกรรมขณะเดียวกันประเพณีชักพระก่อให้เกิดหน้าที่ซ่อนเร้นโดยผู้ที่ใช้แรงงานชักพระรู้จักเสียสละเกิดความสุขในใจหรือเกิดความยึดมั่นผูกพัน (Commitment)

3.2) แนวหลักการศึกษาตามแนวคิดการทำหน้าที่สนใจที่จะอธิบายว่าชุมชนอยู่รอดได้อย่าง ไรซึ่งมีประเด็นตัวอย่างดังนี้

3.2.1) การทำหน้าที่ต่าง ๆ ในชุมชนมองว่าชุมชนที่ต้องการศึกษามี องค์ ประกอบหน้าที่อะไร บ้าง

3.2.2) การทำหน้าที่เป็นแบบใดมีหน้าที่ใดเป็นหลัก หรือสำคัญมองว่าหน้าที่ต่าง ๆ ที่ประกอบ เป็นชุมชนมีแบบใดบ้างและหน้าที่อะไรเป็นหน้าที่หลักหรือสำคัญที่ชุมชนต้องรักษาไว้เพื่อความสามารถใน การโต้ตอบกับสภาพแวดล้อม

4) การศึกษาชุมชนตามแนวคิดการกระทำของชุมชน

4.1) ข้อ สมมติฐาน

4.1.1) การมีปฏิสัมพันธ์ที่หลากหลายในความเป็นชุมชนจะมีปฏิสัมพันธ์แบบต่าง ๆ ของหน่วย งานทางสังคมหลากหลายความเป็นชุมชนไม่แสดงปฏิสัมพันธ์เฉพาะอย่างในแต่ละชุมชน

4.1.2) เหตุการณ์ หรือกิจกรรมที่เกิดในความเป็นท้อ ถิ่นหากเหตุการณ์ หรือกิจกรรมที่มี ลักษณะเดียวกัน และเกิดในบริเวณสถานที่ ที่ กำหนดว่าเป็นชุมชนกิจกรรมนั้นต้องเกิดภายใต้ความเป็นท้องถิ่นนั้นด้วย

4.1.3) บุคคลที่ เกี่ยวข้องหรือ มีอิทธิพลกับเหตุการณ์หรือกิจกรรมในความหมาย หรือการ จำแนกความเป็นท้องถิ่นจะต้อ เป็นคนในชุมชน นั้น

4.1.4) การมีส่วนร่วมของคนในท้องถิ่นเหตุการณ์และกิจกรรมที่เกิดขึ้นนั้นจะต้องมีส่วนร่วม ของคนในท้องถิ่นการศึกษาตามแนวคิดการกระทำของชุมชนจำเป็นที่ต้อง เข้าใจ แนวคิดการกระทำของชุมชนก่อนว่าการกระทำของชุมชนเป็นการดำเนินงานที่แตกต่างจากกลุ่มหรื บุคคลโดยการกระทำเป็นการ บ่งชี้ว่าการกระทำนั้นทำในฐานะสมาชิกชุมชน เราจะสังเกต เห็นได้จากปรากฏการณ์ที่เป็นส่วนร่วม เช่น การจัดทำคูคลองการทำหน้าที่ของเทศบาล หรือองค์การบริหารตำบล เป็นการทำหน้าที่ในระดับ ชุมชนตัว บ่งชี้ความเป็นชุมชนความเป็นท้องถิ่น (Locality) เป็นคุณสมบัติที่บ่งบอกว่าพฤติกรรมนั้นเป็นของท้องถิ่นหรือ แสดงระดับความเป็นท้องถิ่นในที่นี้จะไม่พิจารณาถึงคุณลักษณะของบุคลิกภาพ เช่นสำเนียง หรือกิริยา มารยา แต่จะมองจากการแสดงพฤติกรรมได้แก่ 1) ผู้ได้รับผลประโยชน์ แสดงถึงคนในท้องถิ่นไม่เจาะจงเฉพาะคนกลุ่มใดกลุ่มหนึ่ง 2) ระเบียบ กฎ เกณฑ์เป็นสิ่งที่กำหนดแบบแผนแก่ทุกคนทุกกลุ่มในชุมชน 3) เป้าหมายการดำเนินงานมุ่งการดำรงชีวิตของชุมชนหรือการดำรงอยู่ของชุมชนที่ปกติสุข 4) ผู้ดำเนินงานเป็นคนที่อาศัยอยู่ในชุมชนมีศัพท์ที่ใช้แทนกันได้ คือประชาคมเป็นการ ดำเนินงานที่เกิดจากคนภายในหากคนภายนอกเป็นผู้ดำเนินงานจะสูญเสียความเป็นท้อง ถิ่นเช่นการดำเนินงานตามโครงการของรัฐ ได้แก่การขุดสระ ขุดคลอง การรับโครงการเป็นแบบรองรับ (Passive) เป็นกิจกรรมที่ไม่ใช่ความเป็นท้องถิ่นการพิจารณาว่าเป็นการกระทำระดับชุมชน (Community Action) จะพิจารณาดังนี้ 4.1) ระดับของกิจกรรมหรือเหตุการณ์ ที่เกี่ยวข้องกับความเป็นท้องถิ่นหมายถึงการกระทำ ใดๆที่ มีระดับความเกี่ยวข้องกับความเป็นท้องถิ่นอยู่มากถือว่าเป็นการกระทำระดับชุมชน 4.2) มีการขยายการกระทำสู่บุคคลในท้องถิ่นให้ มีส่วนร่วมในกิจกรรมแม้ว่าในตอนต้น ของการกระทำของชุมชนจะมีนัยการกระทำที่เป็นระดับชุมชนแต่ละระดับของบุคคลที่เข้าร่วมกิจกรรมมี น้อยการกระทำจะเป็นระดับความเป็นชุมชนสูงขึ้นเมื่อมีการขยายการดำเนินงานสู่บุคคลอื่นในชุมชนหากการดำเนินงานยังจำกัดวงเฉพาะผู้ที่กระทำความเป็นชุมชนจะลดลงเหลือระดับกลุ่มเท่านั้น

4.2) แนวคิด หลัก การ ศึกษา ชุมชน ตาม แนวคิด การก ระ ทำ ของ ชุมชน

4.2.1) ชนิดการกระทำของชุมชนเป็นการศึกษารูปแบบการกระทำของชุมชนมีการดำเนินการ อย่างไร

4.2.2) ผู้นำและการมีส่วนร่วมของผู้นำเนื่องจากการกระทำของชุมชนแตกต่างจากกลุ่มองค์การหน่วยงานซึ่งถึงแม้จะตั้งในชุมชนทำให้การกระทำจะมีผู้ที่นำให้เกิดการดำเนินงานการศึกษาผู้นำและการเข้าร่วมการกระทำของชุมชนจึงเป็นการศึกษาประเภทต่าง ๆ ของผู้นำแบบแผนการมีส่วนร่วมของผู้นำในการก ระทำของชุมชน

4.2.3) การเลือกวิธีการทำงานของผู้นำและความเกี่ยวข้องในการกระทำของชุมชน เป็นการศึกษาการเลือกวิธีการทำงานหรือการกระทำของชุมชน

4.2.4) การมีส่วนร่วมของคนในการกระทำของชุมชนเป็นการศึกษารูปแบบการมี ส่วนร่วมของสมาชิกชุมชน

**1.5 หลักการในการศึกษาชุมชน**

ในการศึกษาชุมชนนั้น ชยันต์ วรรธนะ ภูติ (2537 : 45) ได้กล่าวว่าชุมชนชนบทเป็นชุมชน หมู่บ้านขนาดเล็กหลาย ๆ แห่งที่มีความสัมพันธ์เกี่ยวข้องกันทางเศรษฐกิจ และสังคมถึงแม้จะเป็นชุมชนขนาดเล็ก หรือมีสภาพล้าหลังเพียงใดก็ตามจะเห็นได้ว่าชุมชนเหล่านี้มีความซับซ้อน และมีความแตกต่างกันในด้านเงื่อนไข และองค์ประกอบทางสังคมจนยากที่จะหาข้อสรุป หรือทำความเข้าใจได้อย่างชัดเจนดังนั้นจึงจำเป็นที่จะต้องมี “เครื่องมือนำทาง” ที่ช่วยชี้ให้เห็นว่าเราควรจะศึกษาประเด็นอะไรบ้างและมีผลต่อการ ดำรงอยู่ และการเปลี่ยนแปลงของชุมชนอย่างไรกรอบคิด หรือ “เครื่องมือนำทาง” ในทางศึกษาดังกล่าวนี้ เป็นสิ่งที่จำเป็น มิฉะนั้นแล้วผู้ที่ศึกษาชุมชนมักจะไม่รู้ว่าจะศึกษาชุมชนในด้านใดบ้างไม่รู้ว่าจะเก็บข้อมูล อะไรรวมทั้งไม่สามารถเข้าใจระบบความสัมพันธ์ และกลไกของชุมชนที่เป็นตัวอธิบายการดำรงอยู่และการ เปลี่ยนแปลงของชุมชนการศึกษาชุมชนจึงไม่ ได้เป็นเพียงการพรรณนาให้เห็นว่าในชุมชนหนึ่งมีประชากรจำนวนเท่าใดประกอบอาชีพอย่างไรมีประเพณีวัฒนธรรมอย่างไรมีปัญหาอะไรในการดำรงชีวิตมีระดับ การ พัฒนาอย่างไร เสมือนเป็นการบรรยายให้เห็นองค์ประกอบด้านต่าง ๆ ซึ่งมีลักษณะเป็นภาพนิ่งเท่านั้นแต่ เป็นการอธิบายอย่างเป็นระบบว่าชุมชนนั้นมีสภาพโดยรวมอย่างไรมีเงื่อนไขทางด้านสิ่งแวดล้อมรู แบบ การผลิตหรือการทำมาหากินมีรู แบบความสัมพันธ์ระหว่างสมาชิกในชุมชนอย่างไรมีการจัดระเบียบทางสังคมอย่างไรโครงสร้างอำนาจในชุมชนเป็นอย่างไร องค์กรชาวบ้านเป็นอย่างไรมีปัจจัย หรืออิทธิพลจากชุมชนภายนอกมาเกี่ยวข้องอย่างไร ชุมชนมีองค์ความรู้ที่ได้สะสมมาอย่างไรมีวิธีการมีศักยภาพอย่างไรใน การแก้ปัญหาและมีปัจจัยอะไรที่มีบทบาทสำคัญในการกำหนดทิศทางและรูปแบบของความสัมพันธ์ข้อมูลเหล่านี้ถ้าสามารถเก็บรวบรวมได้ก็จะนำมาซึ่งความเข้าใจในการเปลี่ยนแปลงและปัญหาที่เกิดขึ้นจากการเปลี่ยนแปลงนอกจากนี้ ชยันต์ วรรธนะภูติ (2537 : 43-44) ได้กล่าวถึงแนวคิดในการศึกษาชุมชนและการ เปลี่ยนแปลงว่าต้องมีความเข้าใจในด้านต่าง ๆ คือความคิดพื้น ฐานในการศึกษาชุมชนการมีกรอบในการ ศึกษา เพื่อความรู้เท่าทันสภาพชุมชนที่มีการเปลี่ยนแปลง มีความเข้าใจ ในฐานะและความหมายของชุมชน หมู่บ้านมีข้อพิจารณาในการศึกษาชุมชน และการศึกษาการเปลี่ยนแปลงทางสังคม และวัฒนธรรมของ ชุมชน หมู่บ้านซึ่งกรอบแนวคิดเหล่านี้ เป็นหลักการพื้นฐานเป็นเครื่องมือและข้อสังเกตทางทฤษฎีซึ่งถือว่า เป็นสิ่งที่มีความสำคัญและเป็นเครื่องมือส่วนหนึ่งในการศึกษาการเปลี่ยนแปลงสังคม และวัฒนธรรมโดย นักสังคมศาสตร์ ที่ศึกษาการเปลี่ยนแปลงจำเป็นต้องอาศัยกรอบแนวคิดทางทฤษฎีซึ่งมักจะ แบ่งออกเป็น 2 แนวใหญ่ คือ กรอบคิดทางทฤษฎี โครงสร้างและหน้าที่ และกรอบแนวคิดทฤษฎีเศรษฐศาสตร์การเมือง นอกจากนี้ยังต้องอาศัยปัจจัย และเงื่อนไขอื่นอีกในการศึกษาชุมชนคือมีความคิดพื้นฐานว่าปรากฏการณ์ ทางสังคมมีความสลับซับซ้อนหลากหลาย และปรากฏการณ์สังคมที่หลากหลายนี้ เป็นปรากฏการณ์ของ ความสัมพันธ์ทางสังคมที่มีลักษณะเคลื่อนไหวและเปลี่ยนแปลงอยู่เสมอทั้งนี้พบว่านักวิชาการโดยเฉพาะนัก มนุษยวิทยาได้กำหนดหลักกา เบื้องต้นขึ้นในการศึกษาปรากฏการณ์ทางสังคมไว้ 4 ประการ คือ1) ถือว่าปรากฏการณ์ทางสังคมและวัฒนธรรมมีสองระดับ คือปรากฏการณ์ที่อยู่ในระดับผิวหน้าซึ่งเป็นสิ่งสังเกตเห็นพรรณนา หรือจำแนกปรากฏการณ์เหล่านี้ให้เห็นเป็นหมวดหมู่อย่างมีความหมายได้ใน ระดับ ที่สองปรากฏการณ์ที่อยู่เบื้องหลังของปรากฏการณ์ผิวหน้า คือความพยายามที่จะศึกษาปรากฏการณ์ค้นหาสาเหตุที่อยู่ เบื้อ หลัง หรือที่ลึกลงไปเป็นการมองหาสาเหตุไม่ว่าจะเป็นทางด้านชีวภาพหรือทางสังคม วัฒนธรรมเพื่อเข้าใจปรากฏการณ์เบื้องหลัง 2) ปรากฏการณ์ทางสังคมว่าเป็นปรากฏการณ์ที่มีความสลับซับซ้อน มีมิติด้านเศรษฐกิจสังคม วัฒนธรรม และการเมืองที่เกี่ยวข้องสัมพันธ์ต่อกันและกันโดยมองปรากฏการณ์ที่เกิดขึ้นอย่างสัมพันธ์กับ ปรากฏการณ์อื่นหรือเป็นการมองอย่างองค์รวมที่สัมพันธ์กันรอบด้านทั้งทางด้านประวัติศาสตร์ เศรษฐกิจ สังคม วัฒนธรรมและการเมืองเป็นการมองเพื่อทราบและเข้าใจถึงความสัมพันธ์ ระหว่างปรากฏการณ์นั้น กับปรากฏการณ์อื่น ๆ ว่ามีอยู่อย่างไร 3) ความหมายของปรากฏการณ์ในสังคมหนึ่งจะถูกกำหนดขึ้น และเป็นความหมาย ที่ เข้าใจกันในกลุ่มคนซึ่งอยู่ในสภาพแวดล้อมและวัฒนธรรมเดียวกัน ดังนั้นนักมานุษยวิทยา จึงต้องตั้ง คำถามว่าความจริงที่เห็นหรือได้ยินเป็นความจริงของใคร ทั้งนี้ความเป็นจริงในสายตาของคนในสังคมที่ถูกศึกษาย่อมจะแตกต่างไปจากความเป็นจริงในสายตาของผู้ศึกษาด้วยเหตุนี้ จึงควรยอมรับว่าความเป็นจริงทาง สังคมเป็นสิ่งที่ถูกสร้าง และกำหนดโดยคนในสังคมนั้น ๆ ดังนั้นการแสวงหาความเป็นจริง และความหมายของสังคมย่อมจะต้องอาศัยกฎเกณฑ์ หรือรหัสของคนในสังคมนั้น เป็นเครื่องตัดสินและช่วยอธิบาย จึงต้อง มีการศึกษาชุมชนในลักษณะของการมีส่วนร่วม เพื่อให้คนในชุมชนมีส่วนร่วมในการตีความ และทำความเข้าใจชุมชนของพวก เขา 4) การศึกษาการเปลี่ยนแปลงสังคมและวัฒนธรรมต้องอาศัยการเปรียบเทียบเพื่อให้เข้าใจการเปลี่ยนแปลงที่เกิดขึ้นในสังคมหนึ่ง ๆ ว่าแตกต่าง หรือเหมือนกันอย่างไรมิติของการเปรียบเทียบย่อม ช่วยให้ผู้ศึกษาสามารถหาข้อสรุปเชิงสากล เกี่ยวกับปรากฏการณ์นั้น ได้โดยการเปรียบเทียบสังคมมากกว่าหนึ่งแห่ง และเปรียบเทียบข้อเหมือนหรือข้อแตกต่างซึ่งการศึกษาโดยการให้รายละเอียดเกี่ยวกับบริบทหรือเงื่อนไขของ สังคม นั้น จะ ช่วย ให้ เข้าใจ ปรากฏการณ์นั้น อย่าง ชัดเจนมากขึ้น

**1.6 ขอบเขตของการศึกษาชุมชน**

ในด้านขอบเขตของการศึกษาชุมชนนั้น ชยันต์ วรรธนะ ภูติ (2537 : 45) ได้เสนอขอบเขตเพื่อทำความเข้าใจชุมชนในมิติต่าง ๆ ได้แก่ 1) ความสัมพันธ์ของสังคมหมู่บ้าน ที่เชื่อมโยงกับระบบการเมืองการปกครอง 2) ลักษณะของระบบเศรษฐกิจของสังคมหมู่บ้านที่ถูกผนึกเข้ากับระบบตลาดและระบบทุนนิยม 3) ลักษณะโครงสร้างทางสังคมโครงสร้างอำนาจองค์กรชาวบ้านที่เป็นลักษณะเฉพาะของสังคมหมู่บ้าน 4) ลักษณะของวัฒนธรรมความคิด และจิตสำนึก ของสมาชิกชุมชนขณะที่กาญจนาแก้ว เทพ (2538 : 202) กล่าวถึงแนวทางที่สำคัญในการศึกษาชุมชน ดังนี้ 4.1) ต้องมีมิติทางด้านประวัติศาสตร์ (Historical Perspective) กล่าวคือมองดูตั้งแต่อดีตจนถึงปัจจุบันว่ามีอะไรเปลี่ยนแปลงมีการคลี่คลายมาได้อย่างไรและอะไร เป็นปัจจัยกำหนดการเปลี่ยนแปลง 4.2) การวิเคราะห์ในเชิงโครงสร้าง (Structural Perspective) คือการวิเคราะห์ที่วาง อยู่บนพื้นฐานความเข้าใจที่ว่าเหตุการณ์ ต่างๆที่เกิดขึ้นมิได้เกิดขึ้นโดยอุบัติเหตุ หรือความบังเอิญแต่เกิดขึ้นอย่างมีระบบระเบียบโครงสร้างที่แน่นอน คือมีองค์ประกอบย่อยของเหตุการณ์ นั้นมีกลไก และเงื่อนไขที่สืบทอดเหตุการณ์ นั้น 4.3) สำรวจวิเคราะห์ ปัญหาพร้อมๆกับสำรวจความสามารถ และศักยภาพทั้งหมดใน การแก้ไขปัญหาทั้งในระดับบุคคล และระดับกลุ่ม หรือชุมชนจากนั้นก็ทำการประเมิน และวิเคราะห์ทางออกแต่ละทางพร้อมทั้งสำรวจ แหล่งเครือข่ายความช่วยเหลือจากที่อื่น ๆ 4.4) วิเคราะห์กลไก เงื่อนไขที่สร้างเสริมสืบทอด หรือทำลายเหตุการณ์ นั้น ๆโดย ยก ระดับข้อมูลจากการพรรณนาให้เป็นการอธิบาย เพื่อบอกความสัมพันธ์ ระหว่างข้อมูลต่าง ๆ เนื่องจากงานพัฒนาคือการรื้อฟื้นเงื่อนไข และกลไกที่เคยมีอยู่ ให้ ขึ้นมาทำงาได้ใหม่หรืออาจเสริมเงื่อนไขกลไกใหม่ก็ได้สำหรับประเด็นที่เกี่ยวกับกรอบในการศึกษาวิเคราะห์ชุมชน นั้น ปาริชาติ วลัย เสถียร และ คณะ (2543 : 64-65) สรุปว่าจำเป็นต้องมีฐานในการมองการวิเคราะห์ ซึ่งอาจมีหลากหลายประเด็นแต่โดยรวมแล้วมักมีองค์ประกอบหลัก 3 ส่วนที่อาจเรียกชื่อต่างกันไปถ้าเป็นการวิเคราะห์เชิงโครงสร้าง และหน้าที่จะมองว่า สังคม และชุมชนมีองค์ประกอบสำคัญในการวิเคราะห์คือ 4.4.1) โครงสร้างสังคม (Social Structure) หรือส่วนประกอบต่าง ๆ และความสัมพันธ์ ระหว่างส่วนประกอบนั้น ๆ อาจจะเป็นระบบเครือญาติ หรือโครงสร้างสังคมรูปแบบอื่น ๆ 4.4.2) สภาพแวดล้อมและระบบนิเวศ (Ecology) ซึ่งสังคมจะต้องปรับให้เข้ากัน ได้ มีการใช้ทรัพยากรจากระบบนิเวศเพื่อยังชีพ 4.4.3) กลไกหรือวัฒนธรรม (Culture) ซึ่งทำให้ มนุษย์ในสังคม นั้นสามารถอยู่ ด้วยกันได้จากที่กล่าวมาจะเห็นว่านักวิชาการ ให้ความสำคัญต่อองค์ประกอบของชุมชน และสังคมที่ต่างกันแต่มีความเห็นสอดคล้องกันว่าในการศึกษาชุมชน โดยเฉพาะชุมชนเกษตรนั้น มีองค์ประกอบสำคัญที่อาจแยกออกได้เป็น 2 หมวดคือ 1) หมวดแรกว่าด้วยองค์ประกอบของสังคม หรือโครงสร้างสังคมเกษตร 2) หมวดสองว่าด้วยทรัพยากร และการใช้ทรัพยากรในสังคมหมวดสามว่าด้วย วัฒนธรรม หรืออุดมการณ์ ซึ่งอาจอยู่ในลักษณะรูปธรรม เช่นศิลปะ และสิ่งประดิษฐ์ อื่น ๆ หรือในลักษณะนามธรรม เช่น ความเชื่อ และระบบคิดเป็นต้น สรุปได้ว่าขอบเขตในการศึกษาชุมชนในส่วนของขอบเขตของเนื้อหานั้น คือประเด็นที่นักวิจัยจะใช้กำหนดว่าเนื้อหา หรือประเด็นที่จะศึกษาจะควรครอบคลุมในประเด็นใดบ้างในขณะที่ขอบเขตของการศึกษาชุมชน ในเชิงพื้นที่นั้นผู้ศึกษา ควรพิจารณากำหนดให้ เหมาะ กับวัตถุประสงค์ของการศึกษาซึ่งขอบเขตจะเป็นชุมชนที่มีลักษณะเป็นกลุ่มบ้าน หมู่บ้าน กลุ่มหมู่บ้าน หรือ ตำบล หรื ชุมชน ในลักษณะอื่น ๆ

**1.7 วัตถุประสงค์และประเภทของการศึกษาวิเคราะห์ชุมชน**

ในส่วนของวัตถุประสงค์ และประเภทการศึกษาวิเคราะห์ชุมชนมีรายละเอียดดังนี้

1.7.1 วัตถุประสงค์ในการศึกษาชุมชน โดยทั่วไปทำไปเพื่อจำแนกอธิบาย คุณลักษณะของปรากฏการณ์ ชุมชนค้นหาเหตุปัจจัยที่กระทบ และเป็นผลกระทบของชุมชนเพื่อนำความรู้ไปใช้ประโยชน์ในที่นี้จะเน้น การวิเคราะห์ชุมชนเพื่อใช้งานส่งเสริมการเกษตร จึงมีวัตถุประสงค์การวิเคราะห์ที่เฉพาะเจาะจงดังนี้ 1) เพื่อทราบคุณลักษณะและประเภทของชุมชนที่ส่งผลกระทบต่อความต้องการนวัตกรรมทางการเกษตร และการแพร่นวัตกรรม นั้น ๆภายในชุมชน 2) เพื่อ ทราบ รูป แบบ ความ เปลี่ยนแปลง ของ ชุมชน ที่ ส่ง ผล ต่อ ความ ต้องการ ผลผลิต และ นวัตกรรมทางการเกษตร และการแพร่นวัตกรรม นั้น ๆ ภายในชุมชน 3) เพื่อทราบปัญหาของชุมชน และแนวทางในการแก้ปัญหานั้น 4) เพื่อวางแผนพัฒนากา เกษตรชุมชน

1.7.2 ประเภทการศึกษาชุมชน การศึกษาชุมชนมีผู้แบ่งไว้หลายประเภทขึ้นอยู่กับลักษณะของการจำแนก ซึ่ง สมศักดิ์ ศรี สันติสุข (2537) วันรักษ์ มิ่งมณีนาคิน (2531) และปาริชาติ วลัยเสถียร และคณะ (2543) กล่าวไว้สรุปได้ดังนี้ 1) การจำแนกตามวัตถุประสงค์ของการนำความรู้ไปใช้ สามารถแบ่งออกได้เป็น 3 ประเภทได้แก่ 1.1) การศึกษาชุมชนแบบหาความรู้พื้นฐานทั่วไปเป็นการศึกษาชุมชนในลักษณะหาข้อเท็จจริงทั่ว ๆ ไปภายในชุมชนโดยเฉพาะชุมชนที่ยังไม่มีใครได้ศึกษาหรือมีข้อมูลมาก่อน (ซึ่งราย ละเอียดของการศึกษาอย่างลึกซึ้งอาจจะต้องทำการศึกษาเพิ่มเติมในครั้งต่อ ๆ ไป) 1.2) การศึกษาชุมชนแบบทดสอบความรู้เดิมเป็นการศึกษาชุมชนในลักษณะที่ต้องการทดสอบความรู้ต่าง ๆ ที่เคยมีคนทำการศึกษาชุมชนมาแล้วให้เกิดความรู้ที่น่าเชื่อถือมากยิ่งขึ้น เนื้อหา ความรู้ที่ศึกษาอาจจะเป็นเรื่องที่เฉพาะเจาะจงหรือเรื่องทั่ว ๆ ไปในชุมชนก็ได้ 1.3) การศึกษาชุมชนแบบนำความรู้ไปใช้ในงานพัฒนาเป็นการศึกษาชุมชนที่ ต้องการศึกษาหาข้อเท็จจริงภายในชุมชนในเรื่องต่าง ๆ เพื่อไปใช้ในงานพัฒนาซึ่งเรื่องที่ศึกษานั้นอาจจะเป็นเรื่องเฉพาะเจาะจงในเรื่องที่ต้องการพัฒนา2) การจำแนกตามเนื้อหาของข้อมูลที่จะนำไป ใช้ สามารถแบ่งออกได้เป็น 2 ประเภทคือ

2.1) การศึกษาชุมชนแบบข้อมูลโดยละเอียดเป็นการศึกษาชุมชนที่ต้องการหาข้อมูล โดยละเอียดในทุก ๆ ด้านไม่ว่าจะเป็นด้านสังคมวัฒนธรรมเศรษฐกิจ และการเมืองข้อมูลที่ได้ จึงเป็นเรื่องที่เกี่ยวข้องกับทุกสถาบันทางสังคมในชุมชนโดยทั่วไปการศึกษาชุมชนแบบนี้จะนำข้อมูลไปวางแผนใน อนาคตหรือเป็นแนวทางวางแผนการพัฒนา และมีระยะเวลาของการเก็บข้อมูลนานตั้งแต่ 3 เดือนจนถึง 1 ปี นอกจากนี้ข้อมูลที่ได้สามารถเจาะจงศึกษาข้อมูลอย่างละเอียดลึกซึ้งถึงปัญหา และวางแผนในแต่ละเรื่องหรือแต่ละด้านได้ต่อไป 2.2) การศึกษาชุมชนแบบข้อมูลเฉพาะ หรือข้อมูลคร่าว ๆ เป็นการศึกษาชุมชนที่ ต้องการข้อมูลเฉพาะบางเรื่องที่จะนำไปใช้ในการวางแผนเขียนโครงการเฉพาะเกี่ยวกับชุมชนนั้น เพื่อนำไปลงมือปฏิบัติงานพัฒนาทันทีลักษณะอีกอย่างหนึ่งของการศึกษาชุมชนแบบนี้ยังเป็นการหาข้อมูลคร่าว ๆ ใน ด้านต่าง ๆ แต่จะไม่มีรายละเอียดลึกซึ้ง 3) การจำแนกตามวิธีการเก็บรวบรวมข้อมูล ในการแบ่งการศึกษาชุมชนตามวิธีการ เก็บรวบรวมข้อมูลสามารถแบ่งได้เป็น 4 ประเภทคือ 3.1) การศึกษาชุมชนแบบสำรวจเป็นการศึกษาชุมชน โดยใช้วิธีการเก็บรวบรวม ข้อมูลในเชิงปริมาณ เช่นการสำรวจโดยการใช้ แบบสอบถามใช้เวลาศึกษาไม่นานนักเหมาะสมกับการ ศึกษาชุมชนในลักษณะที่ต้องการหาข้อมูลเฉพาะบางเรื่องตามวัตถุประสงค์ ของการศึกษาชุมชน เท่านั้น 3.2) การศึกษาชุมชนแบบมีส่วนร่วมอย่างใกล้ชิดเป็นการศึกษาชุมชนที่ใช้วิธีการ เก็บรวบรวมข้อมูลในเชิงคุณภาพ เช่นการใช้ แนวทางในการสัมภาษณ์อย่างลึกซึ้งการศึกษาชีวประวัติส่วนตัวเข้าไปศึกษาชุมชนโดยมีการสังเกตการณ์ อย่างต่อเนื่องและการมีส่วนร่วมอย่างใกล้ชิดกับชุมชนซึ่งการศึกษาชุมชนแบบนี้จะต้องเข้าไปอยู่ ในชุมชนอย่างน้อย 3 เดือนขึ้นไปหรือ 1 ปีหรือในเวลาที่ต่อเนื่องทำให้ได้ข้อมูลต่าง ๆ ของชุมชนอย่างมีเนื้อหาสาระและรายละเอียด 3.3) การศึกษาชุมชนแบบเอกสารเป็นการศึกษาชุมชนจากข้อมูลที่ได้มีการ บันทึก ไว้ เรียบร้อยแล้ว เช่นการทำทำเนียบข้อมูลของประชากรในชุมชนการสำมะโนเกี่ยวกับเรื่องต่างๆภายในชุมชนจึงสามารถที่จะนำมาสังเคราะห์และวิเคราะห์ข้อมูลในประเด็นที่ตั้งไว้ ได้ 3.4) การศึกษาชุมชนแบบอื่นๆเป็นการศึกษาชุมชนโดยวิธีการเก็บรวบรวมข้อมูล อื่น ๆ เช่น การใช้แบบประเมินสภาวะชนบทอย่างเร่งด่วนการสนทนากลุ่มการสอบถามชีวประวัติการสัมภาษณ์อย่างลึกซึ้งและแบบอื่น ๆ 4) การจำแนกตามวิธีการวิเคราะห์ข้อมูล แบ่งออกได้เป็น 2 ประเภทคือ 4.1) การศึกษาชุมชนแบบปริมาณเป็นการศึกษาชุมชนที่ต้องใช้การวิเคราะห์ข้อมูล ทางสถิติตั้งแต่สถิติแบบง่ายจนถึงสถิติชั้นสูงการ ศึกษาชุมชนแบบปริมาณมักจะนิยมใช้ทั่วไปเพราะสามารถ ที่จะเก็บข้อมูลและนำมาวิเคราะห์ได้ง่าย และใช้เวลาไม่มากนักนักวางแผนพัฒนานิยมใช้การศึกษาชุมชนแบบปริมาณกันมากเนื่องจากระยะเวลา และงบประมาณมีจำกัด 4.2) การศึกษาชุมชนแบบคุณภาพเป็นการศึกษาชุมชนที่ไม่ต้องการการวิเคราะห์ ข้อมูลทางสถิติเท่าใดนักอาจมีการวิเคราะห์ทางสถิติบ้างแต่จะให้ความสำคัญกับการเสนอข้อมูลในลักษณะ พรรณนาลงไปในเนื้อหาสาระและรายละเอียดโดยข้อมูลได้มาจากการมีส่วนร่วมอย่างใกล้ชิดในชุมชนเป็นระยะเวลานานแม้ว่านักวางแผนพัฒนาจะไม่ค่อยนิยมใช้การศึกษาชุมชนแบบคุณภาพ เนื่องจากต้องใช้งบ ประมาณและระยะเวลามาก แต่ในปัจจุบัน แนวโน้มของการศึกษาชุมชนแบบคุณภาพได้เพิ่มมากขึ้นการศึกษาในลักษณะนี้จะมุ่งเน้นการพรรณนาคุณลักษณะ และสภาพของชุมชนในด้านวิวัฒนาการความเคลื่อนไหวความสัมพันธ์ตลอดจนความขัดแย้งในชุมชนโดยมุ่งประเด็นไปที่ระบบความสัมพันธ์ทางสังคมรูปแบบการใช้ทรัพยากรโครงสร้างอำนาจในชุมชนผู้นำองค์กรชาวบ้านเป็นต้น 5) การจำแนกตามจำนวนผู้กระทำการศึกษา แบ่งการศึกษาชุมชนออกได้ เป็น 2 ประเภทคือ 5.1) การศึกษาชุมชนแบบกระทำการศึกษาคนเดียวเป็นการศึกษาชุมชน โดยคนเพียงคนเดียวที่เข้าไปศึกษาอาจจะเป็นการศึกษาชุมชนแบบปริมาณ หรือคุณภาพก็ได้ 5.2) การศึกษาชุมชนแบบกระทำเป็นกลุ่มเป็นการศึกษาชุมชน โดยคนหลายคน อาจ เป็นการศึกษาโดยกลุ่มคนหรือของหน่วยงานสถาบันต่าง ๆ

6) การจำแนกตามทัศนะของผู้ศึกษา แบ่งการศึกษาชุมชนออกได้ เป็น 2 ประเภท คือ

6.1) การศึกษาชุมชน โดยบุคคลภายนอกชุมชนเป็นการศึกษาชุมชนของบุคคล ภายนอกหมู่บ้านที่ทำงานพัฒนาชุมชนหรือนักวิชาการที่ศึกษาชุมชน โดยมีการทำความเข้าใจปรากฏการณ์ของชุมชนที่เกิดขึ้นด้วยแนวความคิด และทฤษฎีจากภายนอก 6.2) การศึกษาชุมชนโดยบุคคลภายในชุมชนเป็นการศึกษาชุมชนของบุคคลที่อาศัย อยู่ ในชุมชนที่ต้องการทราบปัญหา และเข้าใจปรากฏการณ์ของชุมชนของตนโดยไม่ต้องมีแนวความคิดหรือทฤษฎีทางวิชาการไปศึกษาชุมชนแต่เป็นการทำความเข้าใจข้อเท็จจริงต่าง ๆ ภายในชุมชนด้วยทัศนะที่มาจากบุคคลภายในชุมชนของตน 7) การจำแนกตาม กลุ่มบุคคลที่มีบทบาทในการศึกษาแบ่ง ได้เป็น 3 ประเภท คือ 7.1) การศึกษาชุมชนโดยชาวบ้านโดยมีฐานคิดว่าชาวบ้านย่อมรู้จักและมีความเข้าใจราย ละเอียดเกี่ยวกับชุมชนในแง่มุมต่าง ๆ ได้ดีกว่าบุคคลภายนอกหากชาวบ้า เป็นฝ่ายรวบรวมข้อมูลคิดหาทางออกตัดสิ ใจ และลงมือทำเองทุกขั้นตอนแล้วการแก้ปัญหาก็จะสำเร็จลุล่วงไปด้วยดี 7.2) การศึกษาชุมชน โดยชาวบ้านร่วมกับนักพัฒนาถึงแม้ว่าชุมชนหมู่บ้านส่วนมากมีการปรึกษา หารือ เพื่อทำงานร่วมกัน ในด้านศาสนาหรือพิธีกรรมอยู่แล้ว แต่อาจจะไม่มีการรวมตัวอย่างจริงจังเพื่อแก้ ปัญหาของส่วนรวม ดังนั้นความสามารถในการวิเคราะห์ชุมชนโดยฝ่ายชาวบ้านจึงยังไม่พัฒนาจำเป็นต้องอาศัยบุคคลภายนอ เข้าไปช่วยกระตุ้นในหมู่ชาวบ้านให้เกิดการถกเถียง แสดงความคิดเห็นการพบปะพูดคุยและการติดต่อชักชวนรวมทั้งการเผยแพร่ข้อคิดเห็นต่าง ๆ เพื่อนำไปสู่การตัดสินใจ และการลงมือปฏิบัติร่วมกัน 7.3) การศึกษาชุมชนโดยนักพัฒนาการที่นักพัฒนาจะสามารถดำเนินบทบาทในการกระตุ้นให้ชาวบ้านแสดงความคิดเห็นอย่างกว้างขวาง และมีการแลกเปลี่ยนความคิดเห็นอย่างมีเป้าหมาย และ ทิศทางนั้นจะต้องเป็นนักพัฒนาที่มีประสบการณ์ในการทำงาน ร่วมกับชาวบ้านมานานพอสมควรนัก พัฒนามือใหม่อาจจะยังไม่สามารถดำเนินบทบาทเช่นนี้ได้ฉะนั้นการศึกษาวิเคราะห์ชุมชนจึงต้องดำเนินการโดยนักพัฒนาฝ่ายเดียวก่อนทั้งนี้เริ่มจากการศึกษาชุมชนโดยใช้แบบสอบถามและแบบอื่นก่อนแล้วจึงนำข้อมูลต่าง ๆ มาวิเคราะห์ ร่วมกับปัญญาชนชาวบ้านหรือที่ปรึกษาภายนอกชุมชนจากที่กล่าวมาจะเห็นได้ว่าการแบ่งประเภทของการศึกษาชุมชนสามารถแบ่งได้หลายลักษณะตามแต่ วัตถุประสงค์ในการแบ่งประเภทและผู้ศึกษาจะทำการศึกษาในประเภทและลักษณะใดขึ้นอยู่กับการออกแบบการศึกษาให้เหมาะสมกับประเด็นการศึกษาบุคคลเป้าหมาย เวลา ทรัพยากร และจุดมุ่งหมายในการศึกษาเป็นสำคัญ

**2. ทฤษฎีพึ่งพา**

การพัฒนาประเทศตามแนวทางทุนนิยมของประเทศโลกที่สาม ในช่วงหลังสงครามโลกครั้งที่ 2 เท่าที่ปรากฏโดยทั่วไปนอกจากจะไม่นำไปสู่ความเจริญเติบโตทางเศรษฐกิจดังที่คาดหวังไว้ ยังก่อให้เกิดผลเสียนานัปการในด้านเศรษฐกิจ สังคมและการเมืองทั้งโดยตรงและโดยอ้อม ทั้งนี้ไม่ว่าจะเป็นปัญหาการขาดดุลการค้าและดุลการชำระเงิน ปัญหาการกระจายรายได้ ปัญหาการเติบโตอย่างไร้ระเบียบแบบแผนของเมืองและการขยายตัวของชุมชนแออัด ปัญหาสิ่งแวดล้อมหรือแม้กระทั้งปัญหาสิทธิมนุษยชนและปัญหาเสรีภาพทางการเมือง ดูเหมือนจะได้รับผลไม่มากก็น้อยจากแนวทางการพัฒนาดังกล่าวแทบทั้งสิ้น สภาพเช่นนี้มักจะเรียกรวม ๆ กันว่าปัญหาด้อยพัฒนา ได้ผลักดันให้นักวิชาการและปัญญาชนในโลกที่สามหันมาประเมินค่าทฤษฎีเกี่ยวกับการพัฒนาที่มีอิทธิพลต่อการกำหนดนโยบายของรัฐและต่อการศึกษาในด้านนี้ โดยเฉพาะทฤษฎีการพัฒนาเศรษฐกิจและทฤษฎีการทำให้ทันสมัย แนวคิดขั้นต้นของทฤษฎีการพึ่งพามีที่มาจากความคิดของบรรดานักเศรษฐศาสตร์ในคณะกรรมาธิการเศรษฐกิจสำหรับละตินอเมริกาของสหประชาชาติ (The Un Economic Commission At Latin America, Ecla) โดยมี Rual Prebisch เป็นผู้นำ Prebisch จำแนกประเทศต่าง ๆ ตามระดับการพัฒนาออกเป็น 2 ประเภท ประเภทแรก คือ ประเทศศูนย์กลาง (Centre) ที่พัฒนาแล้ว ประเภทที่สอง คือ ประเทศรอบนอก (Periphery) ซึ่งด้อยพัฒนาความสัมพันธ์ด้านเศรษฐกิจและการค้าระหว่างประเทศ ทั้งสองประเภทนี้จะเป็นไปในลักษณะที่ประเทศศูนย์กลางได้เปรียบและประเทศรอบนอกเสียเปรียบอยู่เสมอ ทั้งนี้เป็นผลมาจาก “อัตราด้านการค้าที่เสื่อมโทรมลงเรื่อย ๆ (Deteriorating Terms Of Trade) นั่นเอง

ดังจะเห็นได้ว่า ราคาสินค้าประเภทวัตถุดิบที่ผลิตโดยประเทศรอบนอกมีแนวโน้มตกต่ำลงเมื่อเปรียบเทียบกับราคาสินค้าอุตสาหกรรมจากประเทศศูนย์กลาง สภาพความสัมพันธ์ระหว่างที่ไม่เสมอภาคในด้านการค้าระหว่างประเทศศูนย์กลางกับประเทศรอบนอกดังกล่าว เป็นสาเหตุหลักของความด้อยพัฒนาในละตินอเมริกา ทั้งนี้เป็นเพราะสภาพการค้าระหว่างประเทศเช่นนั้น ก่อให้เกิดความผิดปกติในตลาดโลก 2 ประการ

ประการแรก คือ การพัฒนาอุตสาหกรรมโดยการทดแทนการนำเข้า (Import

Substitution)

ประการที่สอง เกิดการผูกขาดตลาดตลาดปัจจัยการผลิตและตลาดสินค้าภายในดินแดนศูนย์กลางมากขึ้น

ความผิดปกติทั้งสองจะทำให้ประเทศศูนย์กลางมีอำนาจต่อรองสูงกว่าประเทศรอบนอกอย่างมาก สินค้าอุตสาหกรรมจากประทศศูนย์กลางจะถูกโก่งราคาให้สูงขึ้น แต่สินค้าขั้นปฐมภูมิจากประเทศรอบนอกถูกกดราคาให้ต่ำลง ผลประโยชน์ทางการค้าระหว่างประเทศจึงตกอยู่กับประเทศศูนย์กลางเป็นส่วนใหญ่ สภาพดังกล่าวนี้ส่งผลให้ประเทศรอบนอกไม่อาจจะพัฒนาตนเองไปได้เท่าที่ควร และยังต้องตกอยู่ในสภาพพึ่งพาประเทศรอบนอกอย่างไม่มีที่สิ้นสุด Prebisch และพวกพ้องเห็นว่าการแก้ปัญหานี้จะต้องใช้ยุทธวิธี 3 ประการคือ 1) ประการแรก การพัฒนาอุตสาหกรรมโดยการทดแทนการนำเข้า (Import Substitution) 2) ประการที่สอง การส่งออกสินค้าอุตสาหกรรม 3) ประการที่สาม การหาทางเปลี่ยนแปลงโครงสร้างสถาบันทางเศรษฐกิจระหว่างประเทศให้เป็นประโยชน์แก่ประเทศด้อยพัฒนามากขึ้น

การอธิบายในเชิงมาร์กซิสต์ : Frank and Dos Santos Frank เห็นว่าการพึ่งพาหรือความสัมพันธ์ในเชิงพึ่งพาทั้งในอดีตและปัจจุบันที่ประเทศด้อยพัฒนามีอยู่กับประเทศที่พัฒนาแล้วเป็นสาเหตุสำคัญที่นำไปสู่ความด้อยพัฒนา กล่าวคือ ความด้อยพัฒนาที่ปรากฏอยู่ในปัจจุบันส่วนใหญ่เป็นผลทางประวัติศาสตร์จากความสัมพันธ์อย่างต่อเนื่องในด้านเศรษฐกิจและด้านอื่น ๆ ระหว่างประเทศด้อยพัฒนาที่ตกเป็นบริวาร (Satellite) กับประเทศพัฒนาแล้วในส่วนกลาง (Metropolitan) โครงสร้างและการพัฒนาของระบบทุนนิยมระดับโลกต้องอาศัยความสัมพันธ์ดังกล่าวเป็นรากฐานสำคัญ ด้วยเหตุนี้เองความด้อยพัฒนาของประเทศบริวารจึงไม่ได้เกิดขึ้นเองหรือมีมาตั้งแต่ดั้งเดิม หากแต่เกิดจากการกระทำของประเทศจากส่วนกลาง ในอดีตประเทศในส่วนกลางอาจจะไม่พัฒนา แต่ประเทศเหล่านี้ก็ไม่เคยตกอยู่ในสภาพด้อยพัฒนา เพราะไม่มีประเทศใดมาทำให้ประเทศในส่วนกลางด้อยพัฒนา ลักษณะความสัมพันธ์เชิงการขูดรีดระหว่างส่วนกลางกับส่วนบริวารจะมีอยู่ทั้งในระดับระหว่างประเทศและระดับสังคม เพราะฉะนั้นในประเทศบริวารเองจึงมีทั้งส่วนกลางและส่วนบริวารอยู่ในตัวของมันเอง ความสัมพันธ์แบบนี้ไม่ว่าจะอยู่ในระดับใดจะมีอิทธิพลครอบงำและหล่อหลอมสภาพเศรษฐกิจ สังคม และการเมืองของประเทศบริวารอย่างลึกซึ้ง สภาพความด้อยพัฒนาในประเทศบริวารในทุกด้านจึงเป็นผลมาจากความสัมพันธ์ดังกล่าว ในแง่กลไกที่นำไปสู่สภาพด้อยพัฒนานั้น Frank ชี้ให้เห็นว่าบริวารแต่ละส่วนจะทำหน้าที่เป็นเครื่องมือดูดเอาทุนหรือส่วนเกินทางเศรษฐกิจออกจากสังคม แล้วส่งต่อกันไปเป็นทอดๆไปยังประเทศส่วนกลางอันเป็นส่วนกลางระดับโลก นอกเหนือจากนั้นส่วนกลางในทุกระดับจะคอยรักษาและตอกย้ำโครงสร้างอำนาจของส่วนกลางทั้งในด้านการพัฒนาของส่วนกลางและด้านการสร้างความมั่งคั่งให้แก่ชนชั้นผู้ครองอำนาจในระบบทุนนิยม ภายในโครงสร้างการพึ่งพาระหว่างส่วนกลางกับบริวารที่ครอบคลุมทั้งโลกเช่นนี้ ส่วนกลางมีแนวโน้มจะพัฒนาไปเรื่อยๆและบริวารก็จะด้อยพัฒนาไปเรื่อย ๆ จากฐานคติดังกล่าว Frank ได้พัฒนาขึ้นมาเป็นข้อสมมติฐาน 5 ประการ ซึ่งเขาได้ใช้ในการค้นคว้าวิจัยของเขา กล่าวคือ ประการแรก การตกอยู่ในฐานะบริวาร ทำให้การพัฒนาในส่วนกลางของประเทศบริวารไม่ว่าจะเป็นระดับชาติหรือระดับรองลงไปเป็นไปอย่างจำกัด ในทางตรงกันข้ามการพัฒนาในส่วนกลางของโลกจะกระทำได้อย่างเต็มที่เพราะไม่ต้องตกเป็นบริวารของใคร ประการที่สอง ดินแดนบริวารทั้งหลายจะประสบความสำเร็จในการพัฒนาเศรษฐกิจโดยเฉพาะอย่างยิ่งการพัฒนาอุตสาหกรรมแบบทุนนิยมได้มากที่สุดก็ต่อเมื่อสายสัมพันธ์ที่มีอยู่กับส่วนกลางเกิดหย่อนตัวลง ประการที่สาม ภูมิภาค ที่ด้อยพัฒนาและมีสภาพล้าหลังที่สุดในปัจจุบันจะเป็นภูมิภาคที่ในอดีตเคยผูกพันใกล้ชิดส่วนกลางของโลกมากที่สุด ภูมิภาคเช่นว่านี้มักจะเป็นแหล่งส่งออกสินค้าขั้นปฐมภูมิรายใหญ่และเป็นแหล่งทุนสำคัญสำหรับส่วนกลางต่อมาเมื่อประโยชน์ที่ได้รับน้อยลงส่วนกลางได้ทอดทิ้งภูมิภาคนั้นไป

สำหรับ Dos Santos นั้น เขาเห็นว่าความด้อยพัฒนาเป็นผลที่ตามมาและเป็นรูปแบบอย่างหนึ่งของการพัฒนาแบบทุนนิยมที่เรียกว่าทุนนิยมพึ่งพา (Dependent Capitalism) การจะเข้าใจปัญหาเกี่ยวกับการพัฒนา หรือความด้อยพัฒนานั้นจะต้องพิจารณาปัญหานี้ในแง่ที่เป็นปรากฏการณ์ทางประวัติศาสตร์ระดับโลก เพราะมันเป็นผลที่เกิดจากการก่อตัว การขยายตัวและการเสริมสร้างความแข็งแกร่งของระบบทุนนิยม การมองปัญหาการพึ่งพาหรือทุนนิยมพึ่งพาเราไม่ควรจะสรุปเอาอย่างง่าย ๆ ว่า ปัญหานี้เป็นเรื่องที่ปัจจัยภายนอกกำหนดสภาพโครงสร้างภายในของประเทศด้อยพัฒนาด้อยพัฒนาอย่างตรงไปตรงมา แท้ที่จริงสภาพของสถานการณ์ระหว่างประเทศเป็นเพียงสภาวะเงื่อนไขทั่วๆไปที่มีอิทธิพลต่อความเป็นไปภายในประเทศเท่านั้น ส่วนประกอบต่าง ๆ ภายในประเทศต่างหากที่เป็นตัวกำหนดที่แท้จริงว่าผลกระทบของสถานการณ์ระหว่างประเทศที่มีต่อความเป็นไปภายในประเทศจะเป็นอย่างไร โดยทั่วไปเศรษฐกิจโลกจะผนวกเอาเศรษฐกิจระดับชาติเข้าไปอยู่ในตลาดโลกเสมอ ไม่ว่าจะเป็นตลาดสินค้า ตลาดทุนหรือแม้แต่ตลาดแรงงาน ความสัมพันธ์ที่เกิดขึ้นในตลาดโลกมีลักษณะที่ไม่เท่าเทียมกัน ส่วนหนึ่งได้เปรียบส่วนหนึ่งเสียเปรียบ ฝ่ายหนึ่งพัฒนาอีกฝ่ายหนึ่งด้อยพัฒนา ในแง่ความสัมพันธ์ด้านตลาดการค้าระหว่างประเทศนั้น ถูกควบคุมผูกขาดโดยประเทศที่พัฒนาแล้ว ดังนั้นการค้าระหว่างประเทศที่เป็นอยู่จึงนำไปสู่การโยกย้ายเอาส่วนเกินจากประเทศที่พึ่งพาไปสู่ประเทศที่มีอำนาจครอบงำ ในทำนองเดียวกันความสัมพันธ์ด้านการเงินระหว่างต้องสูญเสียส่วนเกินให้แก่ประเทศที่พัฒนาแล้วในรูปของดอกเบี้ยและกำไร สภาพเช่นนี้ทำให้ประเทศที่ตกอยู่ในภาวะพึ่งพาต้องผลิตส่วนเกินให้มากขึ้น ต้องขูดรีดแรงงานกรรมกรมากขึ้น สิ่งเหล่านี้จะบั่นทอนตลาดภายในประเทศ ความสามารถด้านเทคนิคและวัฒนธรรมของสังคมและสุขภาพร่างกายและศีลธรรมของประชาชน

Dos Santos ได้จำแนกรูปแบบการพึ่งพาเท่าที่เคยมีมาในประวัติศาสตร์จากอดีตถึงปัจจุบันออกเป็น 3 รูปแบบ 1) การพึ่งพาในยุคอาณานิคม (Colonial Dependence) การพึ่งพาในช่วงนี้มีสภาพเป็นการพึ่งพาในด้านการส่งสินค้าออกโดยนายทุนด้านการค้าและด้านการเงินจะร่วมมือกับรัฐเจ้าอาณานิคมผูกขาดการค้าระหว่างยุโรปกับอาณานิคมทั้งหลาย พร้อมกันนี้ยังมีการผูกขาดที่ดิน เหมืองแร่และกำลังคนในอาณานิคมอีกด้วย 2) การพึ่งพาทางด้านการเงินและอุตสาหกรรม (Financial-Industrial Dependence) การพึ่งพาแบบนี้เกิดขึ้นในราวปลายศตวรรษที่ 19 อุตสาหกรรมการผลิตวัตถุดิบและผลิตภัณฑ์ทางการเกษตรเพื่อการส่งออกในระยะนี้จะถูกครอบงำโดยทุนและการลงทุนจากประเทศศูนย์กลางและโครงสร้างการผลิตโดยทั่วไปก็มุ่งตอบสนองการบริโภคในประเทศศูนย์กลางเป็นสำคัญ 3) การพึ่งพาด้านเทคโนโลยีและอุตสาหกรรม (Technological-Industrial Dependence) การพึ่งพาแบบนี้เกิดขึ้นตั้งแต่หลังสงครามโลกเป็นต้นมา ประเทศด้อยพัฒนาจะพึ่งพาบรรษัทข้ามชาติในด้านเทคโนโลยีและการลงทุนด้านอุตสาหกรรมที่เน้นหนักการผลิตเพื่อตลาดภายในประเทศ

สำหรับรูปแบบที่สามซึ่งเป็นรูปแบบที่มีอยู่ในปัจจุบัน การพัฒนาอุตสาหกรรมของประเทศโลกที่สามมักจะประสบปัญหาด้านเงินทุนเป็นอย่างมากเพราะการพัฒนาในลักษณะนี้ต้องอาศัยเงินตราต่างประเทศเพื่อซื้อเทคโนโลยีในการผลิตทั้งเครื่องจักรและวัตถุดิบแปรรูปที่ผลิตเองไม่ได้ การซื้อเทคโนโลยีดังกล่าวเผชิญอุปสรรค 2 ประการคือ ข้อจำกัดด้านรายได้ซึ่งส่วนใหญ่มาจากการส่งออกและข้อจำกัดจากการผูกขาดสิทธิบัตรของบรรษัทผูกขาดทั้งหลาย

การอธิบายในเชิงโครงสร้าง : Furtado

Furtado เห็นว่าความด้อยพัฒนาไม่ใช่ขั้นตอนที่จำเป็นจะต้องมีอยู่ในกระบวนการก่อตัวของเศรษฐกิจทุนนิยมสมัยใหม่ แต่มันเป็นกระบวนการพิเศษที่เกิดขึ้นจากการแทรกตัวของวิสาหกิจทุนนิยมสมัยใหม่เข้าไปในโครงสร้างที่ล้าสมัยของสังคมก่อนทุนนิยม ในเอเชีย ละตินอเมริกาและอาฟริกา ผลกระทบจากการขยายตัวของระบบทุนนิยมจากยุโรปเข้าไปในสังคมเหล่านี้อาจจะแตกต่างกันไปตามสภาพการณ์ของแต่ละสังคม รวมทั้งระดับและรูปแบบในการแทรกตัวเข้ามาของระบบทุนนิยมในสังคมนั้น แต่เมื่อพิจารณาโดยทั่วไปการขยายตัวของระบบทุนนิยมจากยุโรปเข้าสู่สังคมเหล่านี้มักจะก่อให้เกิดโครงสร้างที่มีลักษณะลูกผสม(Hybrid Structure) ขึ้นมา กล่าวคือ บางส่วนจะมีลักษณะทุนนิยม แต่บางส่วนจะดำรงสภาพดั้งเดิมไว้โดยไม่เปลี่ยนแปลง ปรากฏการณ์ความด้อยพัฒนาในปัจจุบันจึงเป็นเรื่องของสภาพเศรษฐกิจแบบทวิลักษณ์ (Dualistic Economy) นี่เองในสังคมด้อยพัฒนาซึ่งมีลักษณะแบบนี้ เราอาจจะเห็นการดำรงอยู่ร่วมกันระหว่างบริษัทต่างประเทศที่ผลิตสินค้าเพื่อการส่งออกกับกิจกรรมการผลิตเพื่อยังชีพทั้งหลาย เช่น การทำไร่นา เพื่อการบริโภคแต่เพียงอย่างเดียว ทั้งนี้เนื่องจากการแทรกตัวเข้ามาของระบบทุนนิยมไม่ได้ก่อให้เกิดการเปลี่ยนแปลงในโครงสร้างเศรษฐกิจส่วนใหญ่ มีคนจำนวนน้อยเท่านั้นที่ถูกดูดขับเข้าไปอยู่ในระบบการผลิตแบบทุนนิยมไม่ว่าในฐานะผู้ประกอบการหรือกรรมกร คนส่วนใหญ่ยังประกอบกิจกรรมการผลิตแบบดั้งเดิมอยู่ กิจกรรมการผลิตทั้งสองส่วนไม่สัมพันธ์กันมากนัก เว้นแต่กรณีที่มีอุตสาหกรรมบางอย่างที่จำเป็นต้องใช้แรงงานจำนวนมาก เช่น การผลิตชาและยางพาราเพื่อการส่งออก องค์กรทุนนิยมจึงเข้าเกี่ยวข้องกับคนส่วนใหญ่ในภาคการผลิตแบบยังชีพบ้างในฐานะนายจ้าง ด้วยเหตุที่โครงสร้างของระบบเศรษฐกิจไม่มีการเปลี่ยนแปลงอย่างเต็มที่นี่เอง สังคมด้อยพัฒนาจึงไม่อาจจะสร้างระบบเศรษฐกิจที่พัฒนาขึ้นมาได้ การอธิบายที่เน้นศึกษาวิเคราะห์เฉพาะกรณี : Cardoso and Faletto ลักษณะสำคัญของแนวการอธิบายกลุ่มนี้ก็คือ การเน้นศึกษาวิเคราะห์สภาพการพึ่งพาเป็นกรณี ๆ ไปโดยไม่ต้องการจะเสนอทฤษฎีหรือหลักเกณฑ์ทั่วไปที่ใช้อธิบายกรณีต่าง ๆ ได้ นอกจากนี้แนวความคิดที่กลุ่มนี้นำมาใช้ในการอธิบายจะไม่ผูกติดอยู่กับสำนักคิดใด ๆ อย่างเหนียวแน่น แต่จะรับเอากรอบความคิดของทุกฝ่ายที่ตนเห็นด้วยมาใช้เป็นเครื่องมือในการศึกษาวิเคราะห์ ในงานเขียน Dependency and Development in Latin America(1978) ซึ่ง Cardoso and Faletto ได้เขียนร่วมกันเห็นว่าเราต้องพิจารณา ลักษณะเฉพาะทางประวัติศาสตร์โดยส่วนรวมทั้งในแง่เศรษฐกิจและสังคมซึ่งเป็นฐานสำคัญของกระบวนการพัฒนาในระดับประเทศและระดับระหว่างประเทศ

สำหรับการพิจารณาปัญหาความด้อยพัฒนาของประเทศที่ตกอยู่ในภาวะพึ่งพาจะต้องเข้าใจถึงโครงสร้างการครอบงำโดยพิจารณาถึงกลไกลการเชื่อมโยงที่อาจจะมีอยู่ระหว่างตัวกำหนดภายในกับตัวกำหนดภายนอก หากพิจารณาจากลักษณะเฉพาะทางประวัติศาสตร์ความด้อยพัฒนาที่มีมาจากความสัมพันธ์ระหว่างดินแดนรอบนอกกับดินแดนศูนย์กลางทั้งนี้สถานการณ์ความด้อยพัฒนาจะเกิดขึ้นเมื่อระบบทุนนิยมพาณิชย์และระบบทุนนิยมอุตสาหกรรมได้แผ่ขยายออกไปและได้เข้ามาเชื่อมโยงกับระบบเศรษฐกิจที่ปราศจากการผลิตแบบอุตสาหกรรม การเชื่อมโยงดังกล่าว ทำให้เกิดการจัดลำดับตำแหน่งในโครงสร้างของระบบทุนนิยมโดยรวมมากขึ้น ระบบเศรษฐกิจที่พัฒนาแล้วจะอยู่ในตำแหน่งศูนย์กลาง ส่วนระบบเศรษฐกิจที่ไม่มีพัฒนาด้านอุตสาหกรรมก็จะมีฐานะเป็นประเทศรอบนอก ความแตกต่างของระบบเศรษฐกิจทั้งสองจะเห็นได้ชัดทั้งในแง่สภาพการผลิตและในแง่บทบาทหน้าที่ในโครงสร้างเศรษฐกิจระหว่างประเทศ สภาพความแตกต่างของสองระบบเศรษฐกิจได้นำไปสู่โครงสร้างความสัมพันธ์แบบครอบงำขึ้นในด้านการค้าระหว่างประเทศที่ฝ่ายที่พัฒนาแล้วมีอำนาจเหนือฝ่ายที่ไม่มีการพัฒนาด้านอุตสาหกรรม อย่างไรก็ตามถึงแม้การพึ่งพากับความด้อยพัฒนาของประเทศรอบนอกมีส่วนเกี่ยวพันกันอย่างใกล้ชิด แต่การพึ่งพาไม่จำเป็นต้องก่อให้เกิดลักษณะระบบเศรษฐกิจที่ไม่พัฒนาเสมอไป ทั้งนี้เพราะการพึ่งพากับความด้อยพัฒนาไม่ใช่เรื่องเดียวกัน เช่น ระบบเศรษฐกิจอาจจะพัฒนาไปโดยไม่มีการเปลี่ยนแปลงด้านการพึ่งพา ดังกรณี อาเจนตินาและบราซิล หรือบางสังคมอาจจะมีอิสระในตัวเอง แต่การพัฒนาด้านระบบการผลิตกลับไม่รุดหน้าไปเท่าที่ควร  ดังกรณีประเทศที่ตัดขาดจากกระบวนการครอบงำของทุนนิยม เช่น คิวบา เป็นต้น

การพึ่งพากับความด้อยพัฒนา : ความแตกต่างในการอธิบาย จากตัวอย่างแนวความคิดของนักวิชาการในแต่ละกลุ่มที่กล่าวไปแล้ว จะเห็นได้ว่า แม้นักวิชาการเหล่านี้จะเห็นพ้องต้องกันว่าการพึ่งพาเป็นที่มาสำคัญของความด้อยพัฒนาในประเทศโลกที่สามและโดยเฉพาะอย่างยิ่งละตินอเมริกาก็ตามแต่จุดเน้นของแต่ละคนก็แตกต่างกันออกไป ในกรณีของ Frank เขาให้ความสำคัญแก่การพึ่งพาในฐานะที่เป็นสาเหตุโดยตรงของความด้อยพัฒนามากที่สุด อีกทั้งดูเหมือนจะเชื่อว่าตราบใดที่ประเทศโลกที่สามยังไม่ตัดขาดจากประเทศศูนย์กลาง ปัญหาความด้อยพัฒนาย่อมจะไม่มีทางที่จะแก้ไขได้ ส่วน Dos Santos จะมุ่งอธิบายถึงรูปแบบการพึ่งพาและกลไกที่นำไปสู่ความด้อยพัฒนาในการพึ่งพาแต่ละรูปแบบ การเน้นหนักในจุดนี้ทำให้งานของเขามีจุดเด่นมากกว่างานของคนอื่น ๆ เพราะเขาสามารถชี้ให้เห็นค่อนข้างชัดว่าการพึ่งพาทำให้เกิดความด้อยพัฒนาได้อย่างไรและด้วยวิธีการใดบ้าง นอกจากนี้เขายังได้ระบุว่าในการพึ่งพาที่เปลี่ยนไปในแต่ละช่วงเวลานำไปสู่การเปลี่ยนแปลงเงื่อนไขที่ก่อให้เกิดความด้อยพัฒนาในด้านไหนและก่อให้เกิดผลกระทบที่แตกต่างกันอย่างไรบ้าง ด้าน Furtado ประเด็นที่เขาเน้นหนักนอกเหนือจากเรื่องของโครงสร้างทางเศรษฐกิจแบบลูกผสมในประเทศด้อยพัฒนาซึ่งเกิดจากสภาพการพึ่งพาแล้ว เขายังได้ให้ความสำคัญแก่ประเด็นการครอบงำทางวัฒนธรรม หรือการพึ่งพาทางวัฒนธรรมและวิถีชีวิตในฐานะที่เป็นสาเหตุสำคัญของความทันสมัยแต่ไม่พัฒนา สิ่งที่สะท้อนให้เห็นในงานเขียนของ Furtado คือ การพัฒนาที่เกิดขึ้นในสังคมที่ตกอยู่ในสภาพพึ่งพานั้นเป็นการพัฒนาอย่างจำกัดและไม่ใช่การพัฒนาที่แท้จริง ส่วน Cardoso and Faletto นอกจากจะย้ำถึงลักษณะเฉพาะแต่ละสังคม ซึ่งจะต้องพิจารณาอย่างรอบคอบ นักวิชาการทั้งสองยังย้ำถึงความเป็นไปได้ที่จะเกิดการพัฒนาทางเศรษฐกิจในสังคมที่มีลักษณะพึ่งพา กล่าวคือ การพึ่งพานั้นไม่ได้ปิดหนทางในการพัฒนาเสียเลยทีเดียวถึงแม้ว่าการพัฒนาในลักษณะนี้จะนำไปสู่การขยายช่องว่างระหว่างภาคเศรษฐกิจต่าง ๆ ในสังคมก็ตาม นักวิชาการละตินอเมริกันส่วนใหญ่ยกเว้น (Dos Santos) มักจะไม่กล่าวถึงลักษณะหรือองค์ประกอบของสภาวะการพึ่งพาออกมาอย่างชัดเจน โดยทั่วไปสิ่งที่สังเกตเห็นได้คือ การพึ่งพามักจะครอบคลุมองค์ประกอบ 3 ประการคือ 1) การขึ้นต่อภายนอก (External Reliance) ซึ่งพาดพิงถึงวิธีการและกระบวนการต่าง ๆ ที่ทำให้ระบบเศรษฐกิจของประเทศโลกที่สามต้องผูกติดเข้ากับระบบทุนนิยมระหว่างประเทศ 2) ระดับการพึ่งพิงจาภายนอก (Concentration) ซึ่งมักจะพิจารณากันว่ามีการพึ่งพาสูงเพียงใดหรือมีการกระจุกตัวของการพึ่งพาเพียงใด 3) สภาพแตกแยกเป็นส่วน ๆ ภายในสังคม (Internal Fragmentation) มักพิจารณากันว่าระบบเศรษฐกิจแบบพึ่งพาที่ไม่มีการเชื่อมโยงระหว่างส่วนต่างๆนั้น แต่ละส่วนแตกแยกกันอย่างไร มากน้อยแค่ไหน

จากแง่มุมต่าง ๆ ของการศึกษาเศรษฐกิจการเมืองการพัฒนาและเศรษฐกิจการเมืองระหว่างประเทศในแง่การพึ่งพาที่กล่าวมาทั้งหมด จะเห็นได้ว่าการศึกษาวิเคราะห์มุ่งเน้นปัญหาความด้อยพัฒนาของประเทศโลกที่สาม โดยเฉพาะอย่างยิ่งประเทศลาตินอเมริกา จากฐานคติที่ว่าความสัมพันธ์อันไม่เท่าเทียมกันระหว่างประเทศศูนย์กลางกับประเทศรอบนอกก่อให้เกิดปัญหาและอุปสรรคต่อการพัฒนาของฝ่ายหลัง ความสัมพันธ์ดังกล่าวซึ่งเกิดขึ้นตั้งแต่ยุคล่าอาณานิคมได้ทำให้ประเทศรอบนอกต้องผูกติดกับประเทศศูนย์กลางอย่างดิ้นไม่หลุดและไม่สามารถพัฒนาตนเองอย่างเป็นอิสระได้ (อาจารย์ศุภกฤต  กันต์ธีราทรวิทยาลัยชุมชนตาก)

**3. ทฤษฎีการเรียนรู้**

ปรากฏการณ์วิทยาเพื่อถอดบทเรียนและถ่ายทอดการเรียนรู้ทางสังคม ชุมชนและความเปลี่ยนแปลงของสังคม มาจากทุกคนและทุกสรรพสิ่ง การทำให้พลเมืองมีความตื่นตัวและทำให้ปัจเจกมีความผูกพันต่อการสร้างสังคมดีด้วยกัน บางที่อาจจะเกื้อหนุนให้เกิดได้ตั้งแต่การออกแบบทางญาณวิทยาอย่างนี้ เพราะมันทำให้เห็นว่าคนตัวเล็ก ๆ ก็มีส่วนร่วมในการริเริ่มและสร้างความเปลี่ยนแปลงให้กับสังคมได้ การวิจัยเพื่อขับเคลื่อนพลังปัจเจกและการวิจัยเพื่อร่วมกันปฏิบัติการเชิงสังคม (Social Research and Socail Action) เป็นทั้งการสร้างปัญญาจากการปฏิบัติ สร้างองค์ความรู้ และใช้เครื่องมือทางปัญญา มาเป็นเครื่องมือจัดการความเปลี่ยนแปลงทางสังคมไปในตัว ทำให้การรวมกลุ่ม และนำเอาการวิจัยเชิงปฏิบัติการอย่างมีส่วนร่วมมาเป็นเครื่องมือแก้ปัญหา มีลักษณะเป็นองค์กรแบบพลวัตร (Dynamic Management Organization) ไม่ตายตัวและไม่เบ็ดเสร็จ ลดความเป็นทางการลงไป และยกระดับการทำแต่กิจกรรมของกลุ่มประชาชนที่มีศักยภาพจัดการตนเองเป็นกลุ่ม ให้มีมิติผสมผสานวิธีเรียนรู้ที่ดีกับวิธีการของนักวิชาการภายนอกก่อเกิดการทวีคูณพลังทางปัญญาและจัดการภารกิจจำเพาะด้วยกันของกลุ่มคน ซึ่งต่างก็ยังคงมีระยะห่าง มีความแปลกต่าง แปลกหน้า คงอิสรภาพในการเป็นตัวของตัวเองของปัจเจก พอเสร็จก็เปลี่ยนแปลงไปสู่สิ่งอื่น ๆ ได้

คนทำงานประชาสังคมอาจเรียกว่าเป็นการวิจัยเพื่อพัฒนาการเรียนรู้และประชาสังคม หรือวิจัยแบบเสริมพลังให้กับกลุ่มปัจเจกที่มีธาตุของการเป็นผู้นำทางการปฏิบัติอยู่แล้ว การวิจัยแบบนี้ กลุ่มผู้เกี่ยวข้อง อันได้แก่ ปัจเจก กลุ่มประชาคม ความมีจิตสาธารณะของปัจเจก  ความเอื้ออาทร  ความไว้วางใจสังคมและเพื่อนมนุษย์ รวมทั้งตัวกระบวนการเพื่อเรียนรู้จากการลงมือ (Process Of Learning Through Action) การถ่ายทอดและสื่อสารให้เกิดการเรียนรู้ จะมีความสำคัญไม่น้อยไปกว่า องค์ความรู้จากการวิจัยจัดกระบวนการเรียนรู้ วิธีสร้างองค์ความรู้ท้องถิ่นขึ้นจากประสบการณ์ตนเองของชุมชน ในโครงการวิจัยและพัฒนาประชาคมพุทธมณฑล ที่อำเภอพุทธมณฑล จังหวัดนครปฐม เมื่อหลังวิกฤติเศรษฐกิจ เรื่อยมาจนถึงปัจจุบัน โดยได้รับทุนอุดหนุนจากมหาวิทยาลัยมหิดลบ้าง สภาวิจัยแห่งชาติบ้าง ทำกันเองบ้างส่วนหนึ่งในโครงการนี้ ผมทำเรื่อง สร้างองค์ความรู้วิถีสังคมชาวนาบัว ดูในเรื่อง

ต่าง ๆ คือ องค์ความรู้พื้นฐานทางด้านต่าง ๆ กระบวนการเรียนรู้และการถ่ายทอดสื่อสารทางสังคม (Social Learning-Social Communication) หรือปัญญาและแนวปฏิบัติที่เกิดจกการดำเนินชีวิตและอยู่ด้วยกันของชุมชน ซึ่งสกัดเป็นบทเรียนให้เห็นจังหวะก้าวในช่วง 30-40 ปี ของชุมชน ในการฟันฝ่าวิกฤติต่างๆของตนเอง เพื่อนำมาเป็นหลักจัดการความรู้ใหม่ และสร้างเสริมศักยภาพให้กับปัจเจก-ชุมชนได้ โดยวิธีจัดการที่ไม่ต้องรอ 30-40 ปีเหมือนเดิมอีก กลุ่มคนที่เป็นนักวิจัยในทีมของผม มีทั้งเกษตรอำเภอ ชาวนาบัว ลูกชาวนาบัว อบต. เครื่องมือและอุปกรณ์ ก็มีกล้องถ่ายรูป โทรศัพท์ มอเตอร์ไซค์ การนั่งคุยและการเดินในชุมชนด้วยกัน ผลการวิจัย ทำให้ได้หลายอย่างที่ไม่เคยรู้และไม่ได้คาดหมายไว้ก่อน ด้วยว่าตอนเริ่มต้นนั้น  เราทำเพื่อที่จะหาข้อยืนยันจากการปฏิบัติชุมชนให้ได้ว่าความรู้และการสร้างปัญญาเกี่ยวกับตนเองของท้องถิ่นนั้น เป็นเครื่องมือสร้างคุณค่าและสร้างทุนทางสังคมได้

ดังนั้น เพื่อพิสูจน์สมมุติฐานดังกล่าว เราจึงเลือกเรื่องที่ดูไม่มีคุณค่า และไม่อยู่ในความสนใจของทั่วไปเลย ซึ่งก็คือเริ่มจากเห็นกอบัวอยู่ข้างถนน แล้วก็เริ่มเปิดโลกเข้าหาความเป็นจริงจากตรงนั้นเลย (Exploratory Method) ผลที่เกิดขึ้นหลังจากนั้น ก็แสดงให้เห็นได้จริงว่า ปัญญาและความรู้ในการปฏิบัติของสังคมตนเอง เป็นเครื่องมือสร้างคุณค่าและให้ความหมายเกี่ยวกับตนเอง เพื่อพัฒนาอนาคตของชุมชนได้จริง เพราะตอนนี้ กลายเป็นว่า เราเพิ่งรู้ว่าพุทธมณฑลเป็นแหล่งทำนาบัวหนาแน่นที่สุดในประเทศ เศรษฐกิจหมุนเวียนแต่ละปีมากกว่า 100 ล้านบาท ขับเคลื่อนการดำเนินชีวิตและการทำมาหากิจของกลุ่มสังคมถึง 11 กลุ่มสังคม ส่งผลผลิตออกไปทั่วโลก เหล่านี้เป็นต้นที่สำคัญ เกือบทั้งหมดไม่เป็นหนี้เหมือนชาวนาหรือเกษตรกรสาขาอื่น เช่น นาข้าว ซึ่งพบว่าเป็นหนี้อย่างถาวรร้อยเปอร์เซ็นรวมทั้งเกษตรกรสวนผัก นาผักกระเฉด บ่อเลี้ยงปลา เหล่านี้เป็นต้น ตอนหลังมานี้ นาบัวเกือบจะเป็นสัญลักษณ์ของพุทธมณฑลและจังหวัดนครปฐมไปแล้ว โครงการของชุมชนโครงการหนึ่งคือล่องเรือชมสวนเกษตร ขาดไม่ได้ที่จะต้องล่องเรือชมนาบัว ซึ่งก็เป็นเวทีเรียนรู้และโอกาสในการรณรงค์ในเรื่องต่างๆ ของคนที่มีความริเริ่มใหม่ๆในชุมชน เกิดขึ้นตามมากมายพอสมควร เป็นจุดเชื่อมโยงหนึ่ง ที่ทำให้เรื่องสุขภาพ กับการพัฒนาสังคม และสิ่งแวดล้อมของท้องถิ่น มีความใกล้ชิดกันมากขึ้นเป็นลำดับ วิธีการอย่างหนึ่งที่ประมวลขึ้นจากการวิจัยดังกล่าว ซึ่งมีความสำคัญมากต่อการจัดการความรู้เพื่อปฏิบัติบนกระบวนการการวิจัย และการจัดการผลการวิจัย คือ องค์ความรู้ซึ่งเป็นการสื่อสารเรียนรู้ทางสังคมอยู่ในตัวเอง ซึ่งเกิดจากการประยุกต์ใช้วิธีของ ปรากฏการณ์วิทยา (Phenomenology)คือ ต้องพยายามสร้างความรู้ให้เห็นภาพครอบคลุมอย่างน้อย 3 องค์ประกอบ 1) การแสดงท้องเรื่องของปรากฏการณ์หรือบริบท (Contextuality) ซึ่งมิใช่เพียงการพรรณาแบบทั่วไป (General Descriptive)  แต่เป็นการระมวลภาพของท้องเรื่อง  ให้เห็นความน่าตื่นเต้นเร้าพลังใจต่อการอยากเรียนรู้ อยากเข้าใจ ใช้ประกอบในการชั่งน้ำหนัก หรือเห็นความหมาย ตลอดจนเข้าใจสถานการณ์ของผู้อยู่ในเหตุการณ์ด้วยวิจารณญาณตนเองของผู้ศึกษางานวิจัยในภายหลังได้ว่าทำไมเขาจึงเป็นอย่างนั้น ปฏิบัติอย่างนั้น หรือถ้าหากเราไม่สามารถแสดงรายละเอียดได้ ก็สามารถเห็นเงื่อนไขชีวิตสำหรับคาดการณ์ได้  เดาเหตุการณ์ได้ว่ามันควรจะเป็นไปได้ในทิศทางใด หากเป็นไปได้ ควรจะแสดงท้องเรื่องสักสองระดับ คือระดับท้องถิ่น และระดับสังคม 2) การเลือกผู้กระทำทางสังคม หรือผู้เดินเรื่องปรากฏการณ์ ที่มีความหมายเชิงทฤษฎี หรือจุดยืนร่วมกันที่เราศึกษา ถ้าเป็นการสร้างความรู้เพื่อหนุนพลังปัจเจก  ก็ต้องเลือกตัวแทนทางสังคมที่เป็นปัจเจกให้เป็นตัวเอกในการร้อยเรียงเรื่องราว ถ้าเลือกให้เป็นเหยื่อ และให้ตัวกระทำทางสังคม (Social Actor) ซึ่งเห็นดาดดื่นทั่วไปในสังคมเป็นตัวหลักในการสร้างปรากฏการณ์ ซ้ำซากอยู่กับรอยเดิม เราทำได้ครับ  แต่ความรู้อย่างนี้ มันทำให้ปัจเจก ชุมชน และชาวบ้าน แพ้ตั้งแต่คิดเกี่ยวกับตนเอง อาจจะดีและจำเป็นสำหรับการวิจัยอย่างอื่น แต่ถ้าหากทำวิจัยเพื่อเสริมพลังชุมชนและหนุนพลังทวีคูณของปัจเจก ต้องเลือกแง่มุมที่เสริมการเริ่มต้นเดินจากจุดที่เป็นศักยภาพและทุนทางสังคมของเขา ประมาณนั้นในกรณีนี้  เลือกเอาชาวนาบัวเป็นตัวเอกในการสร้างปรากฏการณ์ไปสัมผัสโลกอีกแง่มุมหนึ่งที่ร่วมสร้างอย่างเข้มข้น  ซึ่งแต่เดิมนั้น  พวกเขาไม่มีตัวตนอยู่ในสาระบบต่าง ๆ เลยครับ  ยกตัวอย่างเช่น จะไปกู้เงิน ธกส. ก็กู้มาทำนาบัวไม่ได้  เพราะไม่มีหัวข้อให้เลือก  ต้องบอกว่าทำนา  หรือเลี้ยงปลา แต่เดี่ยวนี้  ชาวนาบัวหลายคนเป็นวิทยากรของจังหวัดไปเลย เครือข่ายเรียนรู้ของเราบางคน  เป็นครูตัวอย่างของจังหวัด แต่ก่อนนี้คนไม่รู้เลยว่ามีชาวนาบัวอยู่ในโลกของคนพุทธมณฑล 3) เพื่อให้เห็นพลังชีวิตและพลังนำการเปลี่ยนแปลงตนเองของพระเอก หรือ ตัวเอกตามท้องเรื่องในปรากฏการณ์ที่เราศึกษา เราจำเป็นต้องสร้างปมการก่อเกิดเหตุการณ์ต่าง ๆ เพื่อรวบรวมข้อเท็จจริงมาแสดงให้เห็นรายละเอียดแบบเป็นเรื่องเป็นราว คือ 3.1) ปัจจัยบวก เป็นการศึกษาลงไปว่า การที่กลุ่มคน สามารถสร้างให้เกิดปรากฏการณ์ที่เราสนใจ หรือปรากฏการณ์ที่กำลังศึกษา รวมทั้งมีพัฒนาการและความเคลื่อนไหวเปลี่ยนแปลงต่าง ๆ ดังที่แสดงออกมาให้ปรากฏแล้วนั้น มีอะไรเป็นปัจจัยเงื่อนไขที่มีนัยสำคัญต่อเรื่องราวต่าง ๆ 3.2) ปัจจัยลบ ก็เป็นการศึกษาและวิเคราะห์ให้เห็นว่า ปรากฏการณ์และพัฒนาการต่าง ๆ ของกลุ่มคนที่เราศึกษา ต้องประสบกับอุปสรรคปัญหา และสิ่งกีดขวางในการก่อเกิด พัฒนาการ และเคลื่อนไหวเปลี่ยนแปลง  ทำให้ไม่สามารถดำเนินไปในในทิศทางที่ต้องการ หรือที่ควรจะเป็น อย่างไรบ้าง

ในแง่ของการสรุปเป็นบทเรียนและนำเอาไปใช้เป็นความรู้จากการปฏิบัติ สิ่งที่เป็นปัจจัยบวก ก็จะบอกแก่เราว่า การเห็นสิ่งดังกล่าวจะเป็นสัญญาณที่ดีสำหรับการทำงาน และควรให้ความสำคัญ  ส่วนปัจจัยลบ ก็จะบอกแก่เราว่า สิ่งใดที่เราควรหลีกเลี่ยงหรือให้ความระมัดระวัง  รวมทั้งจะทำให้สามารถเข้าใจได้ว่า สิ่งดังกล่าวเป็นธรรมชาติของปรากฏการณ์

นั้น ๆ ซึ่งจะทำให้สามารถจัดวางการปฏิบัติได้ดีขึ้นในการปฏิบัติการต่าง ๆ ในครั้งต่อ ๆ ไป (โดยวิรัตน์ คำศรีจันทร์)

**4. แนวคิดในการพึ่งตนเอง**

**4.1 ทำไมต้องพึ่งตนเอง**

แนวทางพุทธนั้น จะเน้นให้พึ่งตนเอง “ตนแลเป็นที่พึ่งแห่งตน” เพราะไม่มีใครช่วยตัวเราได้ดีเท่าตัวเราเอง เราเข้าใจปัญหาของตนเองมากที่สุด เพราะฉะนั้นเราจะเป็นผู้แก้ปัญหาให้เราเองได้ดีที่สุด

บางครั้งเราแก้ปัญหาด้วยความกลัว อธิบายเหตุผลไม่ได้ เช่น มีคนตายโดยไม่ทราบสาเหตุ ก็โทษว่าเป็นผีแม่ม่าย จึงแก้ปัญหาโดยการใช้ปลัดขิกขับไล่ผีแม่ม่าย แขวนตามบ้านเรือนต่าง ๆ ซึ่งผิดหลักการแก้ปัญหาที่เหตุ แม้ว่าการทำอย่างนั้นจะให้ผลทางด้านกำลังใจ แต่ก็เป็นความเชื่ออย่างงมงาย ผิดหลักกาลามสูตรในเรื่องความเชื่อ

บางครั้งเราก็ถือโชคลาง เช่น วางศิลาฤกษ์ เวลา 09:19 น. เพื่อเป็นมงคลสำหรับโรงพยาบาลมีการนิมนต์พระสงฆ์มาวางศิลาฤกษ์ ก็จะได้กำลังใจ ซึ่งปกติการที่โรงพยาบาลจะเป็นมงคลนั้น จะต้องเลือกภูมิประเทศที่ตั้งที่เหมาะสม การบริการผู้ป่ายอย่างดี รักษาตามเหตุ หลีกเลี่ยงการรักษาตามอาการ เพราะยิ่งรักษาก็ยิ่งมีคนป่วยมาก ฤกษ์ยามดีในทางพุทธก็คือทุกอย่างทุกปัจจัย มีความพร้อมที่จะดำเนินการ เช่น ความพร้อม วัสดุพร้อม เงินพร้อม วิธีการทำงานพร้อม เครื่องจักรอุปกรณ์พร้อม เป็นต้น

นกน้อยก็ทำรังแต่พอตัว หากทำเกินตัวก็ต้องพึ่งคนอื่น เอาแต่พอดีแก่ฐานะความสามารถของตัวเอง

**4.2 เมื่อใดต้องพึ่งตนเอง**

มีหลายสิ่งที่คนอื่นทำให้เราไม่ได้ จักต้องทำด้วยตนเอง เช่น หายใจเอง กินอาหารเอง นอนเอง ขับถ่ายเอง สืบพันธุ์เอง เรียนเองรู้เอง เป็นต้น

การพึ่งตนเองในชีวิตนั้น จะพิจารณาจากชีวิตต้องการอะไรที่แท้จริง สิ่งที่ต้องพึ่งตัวเอง ซึ่งมีอยู่ 4 อย่าง คือ 1) หากิน (เลี้ยงชีพ) เป็นนกก็ต้องออกหาอาหาร เป็นคนก็ต้องทำงาน หาเงินมาซื้อปัจจัยต่าง ๆ เพื่อเลี้ยงชีพ 2) เลี้ยงครอบครัว เป็นนกก็ต้องบินออกไปหาเหยื่อ มาป้อนให้ลูกกิน พอลูกนกโตขึ้นก็ไม่ต้องป้อนแล้ว จากนั้นก็ออกไข่ฟักเป็นตัว เลี้ยงลูกต่อ อย่างนี้ไปเรื่อย ๆ เกิดเป็นคนก็ต้องทำงานหาเงินมาเลี้ยงครอบครัว อีกทั้งส่งเสียให้ลูกเรียนหนังสือ การใช้แรงงานตัวเองดูแลลูกที่ยังอ่อนอยู่ ยังช่วยตัวเองไม่ได้ สิ่งนี้เป็นหน้าที่ของพ่อแม่ ถ้าโชคดีก็ให้ญาติช่วยเลี้ยง แต่คงยากหน่อย 3) นอน การนอนหลับเป็นการพักผ่อนให้ร่างกายของตนเองพักผ่อนและมีเวลาซ่อมแซมร่างกายเต็มที่ คนอื่นมานอนแทนเราคงไม่ได้ สิ่งมีชีวิตเกือบทุกชนิดต้องนอน 4) เล่น นกก็ต้องเล่นหัดบิน ลูกเสือก็ต้องเล่น เพื่อพัฒนาการต่อสู้และการจับเหยื่อ แต่คนเราจะเล่นเพื่อพัฒนาร่างกายและปัญญา เช่น เล่นกีฬา เล่นเกมส์ ท่องอินเตอร์เน็ต เล่นขายของ เป็นต้น

**4.3 เมื่อใดจึงต้องขอพึ่งคนอื่นสิ่งอื่น**

คนเราเป็นสัตว์สังคม ต้องพึ่งพาซึ่งกันและกัน ไม่สามารถทำทุกสิ่งในชีวิต เพื่อให้ชีวิตสมบูรณ์ได้ สิ่งที่เราควรพึ่ง มีดังนี้ 1) ยังเป็นเด็ก ยังช่วยตัวเองไม่ได้ ตอนเด็กอยู่ก็ต้องพึ่งพ่อแม่เลี้ยงดู ต้องพึ่งครูบาอาจารย์ สอนวิชาทางโลกให้ประกอบอาชีพได้ ต้องพึ่งธรรมะจากนักบวช พระสงฆ์ ศาสนา เพื่อให้รู้ความจริงทางจิตใจ 2) กำลังจะจมน้ำ ว่ายน้ำไม่เป็น จะตายอยู่แล้ว อยู่ในภาวะอันตรายในกองเพลิง ช่วยตัวเองระดับหนึ่ง แล้วไม่ได้ผล ก็ต้องขอความช่วยเหลือจากคนอื่น 3) อยู่ในภาวะเจ็บป่วย ช่วยตัวเองไม่ได้ ก็ต้องพึ่งหมอ พึ่งพยาบาลในการดูแลช่วงเจ็บป่วย ต้องพึ่งยารักษาโรค 4) มนุษย์ต้องช่วยกันผลิตอาหารเครื่องใช้ แยกย้ายแบ่งงานไปทำตามหน้าที่แล้วก็เอามาแลกเปลี่ยนกันกินกันใช้ โดยใช้ระบบเงินตราเป็นตัวกลางแลกเปลี่ยน 5) เทคโนโลยีที่ใช้ในการผลิตสิ่งที่จำเป็นต่อการดำรงชีวิต แต่ไม่ควรจะพึ่งมากนัก ให้พึ่งก่อน แล้วต่อไปให้ลดการพึ่งพา

**4.4 การให้ความช่วยเหลือคนอื่นตามหลักพึ่งตนเอง**

การให้ต้องใช้ปัญญาด้วย มิเช่นนั้นจะไปส่งเสริมให้ผู้รับ ขี้เกียจ ไม่ยอมพึ่งตนเองก่อน  สิ่งที่ควรช่วย มีดังนี้ 1) คนเจ็บป่วย 2) คนเดือดร้อนมาก จนพึ่งตนเองไม่ได้ 3) ไม่มีอะไรจะกิน อดอยาก ยากเข็ญ 4) ให้ตอบแทนบุญคุณจะได้เป็นกำลังใจของผู้ให้ ที่ผู้รับยังคิดถึงอยู่ ไม่มีวันลืม 5) ให้วิชาชีพหรือความรู้ทางโลกเพื่อให้เขาไปพึ่งตนเองต่อไปในการหาเลี้ยงชีพ 6) ให้ธรรมะแนวทางแก้ปัญหาชีวิตจะได้มีปัญญาพิจารณาไตร่ตรอง แก้ปัญหาให้ตนเองได้ในโอกาสต่อไปในอนาคต 7) ให้อภัย เขาจะได้ไม่เป็นหนี้ทางใจกับเรา จะได้มีอารมณ์ดีพอที่จะคิดแก้ปัญญาอย่างอื่นได้ดีขึ้น ก่อนให้อภัยควรให้เขากลับตัวกลับใจทำดีก่อน  มิฉะนั้นเขาจะตั้งหน้าตั้งตาทำผิดแล้วมาขออภัยอยู่ร่ำไป

**4.5 การฝึกคนให้ช่วยตัวเอง**

การฝึกคนให้ช่วยตัวเอง จะได้อยู่รอด (Survival) ในคราววิกฤติ บ้านเมืองตกยาก เกิดสงคราม หรือพลัดหลงในป่า จะได้เอาตัวรอดได้ เช่น ตอกตะปู เปลี่ยนหลอดไฟ เปลี่ยนฟิวส์ในบ้าน หุงข้าวด้วยหม้อข้าวเตาถ่าน ขันน๊อต ผ่าฟืน จุดฟืนก่อไฟ ว่ายน้ำ ผูกเชือก ไต่เชือก แบบลูกเสือ หรือเนตรนารี ตกปลา ทำอาหาร เป็นต้น สิ่งที่น่ากลัว สำหรับเด็กในอนาคต คือ ทำอะไรก็พึ่งเขาหมด แค่ไฟฟ้าดับก็อาจถึงกับฆ่าตัวเอง เพราะทำอะไรไม่เป็นเลย การเลี้ยงลูก คนไทยมักให้ลูกพึ่งตลอด แต่ฝรั่งเขานั้นจะให้ลูกพึ่งตนเอง หาเงินเอง เมื่อถึงวัยหนุ่มสาว

**4.6 สิ่งที่เราควรเอาเป็นที่พึ่งที่ยึดเหนี่ยว (สรณะ)**

สิ่งที่เราควรเอาเป็นที่พึ่ง มีดังนี้ 1) พระรัตนตรัย คือ พระพุทธ พระธรรม พระสงฆ์ 2) พ่อแม่ 3) ครูบาอาจารย์

**4.7 สิ่งที่เราไม่ควรเอาเป็นที่พึ่งยึดเหนี่ยว**

สิ่งที่เราไม่ควรเอาเป็นที่พึ่งที่ยึดเหนี่ยว มีดังนี้ 1) ไสยศาสตร์ (ฤกษ์ยาม สิ่งศักดิ์สิทธิ์ โชคดวง คาถา) 2) หมอดู โหราศาสตร์ 3) ผีเจ้าเข้าทรง 4) ความเชื่อที่ผิด หลักเหตุผลวัตถุประสงค์ไปจากความจริง เช่น สีลัมพตปรามาส เป็นความเชื่อถือสิ่งศักดิ์สิทธิ์ ด้วยความเข้าใจผิด ว่ามีได้ด้วยศีลหรือพรต โดยสักกว่าทำตามๆ กัน ไปอย่างงมงาย คือ เห็นว่าบริสุทธิ์หลุดพ้นได้เพียงด้วยศีลและวัตร

สาเหตุที่เราพึ่งสิ่งดังกล่าวไม่ได้ เนื่องจาก 1) ได้แค่กำลังใจ ไม่ได้แก้ที่เหตุรากเหง้า 2) เมื่อบังเอิญได้ผล ก็คิดว่าเป็นสิ่งศักดิ์สิทธิ์ 3) เป็นเหตุให้มีแนวคิดหลงทางเป็นอวิชชา 4) เป็นเพียงการดับอาการ ปัญหายังคงอยู่เหมือนกินยาแก้ปวด แต่หนองกลัดยังมีอยู่ หนามยังปักอยู่ 5) ไม่ใช่ทางแห่งการดับทุกข์ที่เหตุตามหลักพุทธศาสตร์ 6) ทำให้เกิดการยึดมั่นถือมั่นในสิ่งที่ไม่จริง 7) เสียเงินเสียทองมาก 8) อาจถูกหลอกได้ง่าย จากบุคคลที่หวังลาภสักการะ หรือต้องการทำร้ายหลอกลวง

**4.8 การพึ่งตนเองในระดับชาติ**

การพึ่งตนเองนั้นมิได้หมายถึงตัวบุคคลใดคนหนึ่งเท่านั้น แต่อาจหมายถึงสังคมพึ่งตนเอง และการพึ่งตนเองของประเทศชาติ เพื่อป้องกันต่างชาติเอาเปรียบหรือรุกรานทางเศรษฐกิจอีกด้วยในระดับชาติควรมีการพึ่งตนเองในเรื่องต่อไปนี้ 1) การบริหารเศรษฐกิจแบบพอเพียงตามพระราชดำรัสของในหลวง (รัชกาลที่ 9) 2) การใช้เทคโนโลยีท้องถิ่น ใช้วัสดุท้องถิ่น เพื่อการพึ่งตนเองของท้องถิ่น 3) การใช้เทคนิคเฉพาะงาน (กึ๋น) ในการทำงานของบริษัท 4) การใช้ปุ๋ยธรรมชาติ ได้แก่ ปุ๋ยหมัก ปุ๋ยคอกทดแทนปุ๋ยเคมีนำเข้ามาจากต่างประเทศการใช้ขยะเหลือใช้จากเทศบาลหรือโรงงานมาทำปุ๋ย 5) การใช้พลังงานเกษตรสำหรับประเทศที่มีผลิตภัณฑ์เกษตรมากมาย เช่น ประเทศไทย มาทำแก๊สโซฮอล์หรืออีเทอร์นอล ทดแทนน้ำมันเชื้อเพลิง เบนซิน หรือใช้เป็นพลังงานเชื้อเพลิงแบบอื่น ๆ เช่น ก๊าซชีวภาพแทนก๊าซหุงต้ม การใช้กากวัสดุเกษตรในการต้มหม้อน้ำ ใช้งานในอุตสาหกรรม 6) การใช้ถ่านหินลิกไนต์ ทดแทนถ่านหินนำเข้า 7) การใช้พลังงานน้ำผลิตกระแสไฟฟ้า ทดแทนน้ำมันเชื้อเพลิง หรืออื่น ๆ เนื่องจากประเทศไทยมีน้ำมาก ฝนตกทุกปี ไม่ขาดแคลนหากมีการจัดการที่ดี นอกจากนี้อาจใช้พลังงานอื่น ๆ ที่ประเทศไทยมีมาก ปริมาณไม่จำกัด ใช้ไม่รู้หมด เช่น พลังงานลม พลังงานแสงอาทิตย์ พลังงานจากน้ำทะเล เป็นต้น 8) การปลูกพืชแบบวิถีธรรมชาติ ลดการพึ่งพาการไถพรวน ลดการพึ่งพาสารเคมีฆ่าแมลง ลดการพึ่งพาปุ๋ย ลงทุนต่ำ เหมาะสำหรับเกษตรกรรมคนไทย เมื่อรายจ่ายลดลง ก็ย่อมมีเงินเหลือเก็บ 9) พยายามใช้เทคโนโลยีตนเอง เช่น วิจัยพันธุ์พืชทนแมลง การใช้ตัวเบียนกำจัดแมลง (ชีวภาพ) 10) ปกป้องการใส่ความเชื่อที่จะทำให้เราสูญเสียการพึ่งพาตนเองในอนาคต เช่น การใช้พันธุ์พืช Gmos ซึ่งเราจะขยายพันธ์เมล็ดเองไม่ได้อีก  ต่อไปเราก็จะไม่มีพันธุ์พืชเอง ต้องซื้อเขาตลอด 11) เทคโนโลยีที่ต้องพึ่งพาเขาตลอด ทำอย่างไรก็สู้เขาไม่ได้ เช่น ซอฟต์แวร์ ก็ให้พึ่งแต่พอดี ๆ อย่าตามมาก

**5. นวัตกรรมและเครือข่ายทางสังคม**

**5.1 ความหมายของการสร้างเครือข่าย (Networking)**

ชาติชาย ณ เชียงใหม่ (2533 : 209-214) ได้อธิ บายว่า เครือข่ายสังคม หมายถึง ความสัมพันธ์ทางสังคมทั้งหมดของคนในสังคมที่กลุ่มบุคคลมีต่อกัน โดยคุณลักษณะของ ความสัมพันธ์ที่เกิดขึ้นสามารถนำมาใช้อธิบายพฤติกรรมของบุคคลเหล่านี้ เครือข่ายทางสังคมนี้ ประกอบขึ้นด้วยความสัมพันธ์ทางสังคมทั้งหมด การเรียนรู้ของบุคคล หรือกลุ่มองค์กรใดก็ตาม ยอมสัมพันธ์เกี่ยวข้องกบเครือข่ายสังคมรูปแบบต่าง ๆ เช่น ความสัมพันธ์ทางเครือญาติ เพื่อน และ ความสัมพันธ์ในฐานะของบุคคลหรือองค์กรที่มีปัญหา มีกิจกรรมที่ปฏิบัติทางสังคมร่วมกนที่จะทำ ให้ชุมชนสามารถดำรงได้

อเนก นาคะบุตร (2533 : 29) ให้ความหมายของเครือข่าย หมายถึงการร่วมกลุ่มของ บุคคลในชุมชน บุคคลระหว่างชุมชน กลุ่มกบกกลุ่ม ชุมชนกบชุมชน โดยยึดหลักตามขอบเขตพื้นที่ ประเด็นปัญหาและสถานภาพทางสังคม โดยไม่แยกระหว่างการเรียนรู้กบวิถีชีวิต การเรียนรู้และการปฏิบัติ เนื้อหาและกระบวนการเรียนรู้ที่เป็นหนึ่งเดียว

นฤมล นิราทร (2543 : 6) เสนอวาเครือข่ายมีความหมายได้หลายลักษณะซึ่งหากมองใน เชิงโครงสร้าง เครือข่าย หมายถึง กลุ่มของจุดต่างๆ ซึ่งเชื่อมโยงต่อกนด้วยเส้นโดยจุดต่าง ๆ คือ บุคคลหรือกลุ่ม ส่วนเส้นที่เชื่อมนี้คือ ความสัมพันธ์ที่บุคคลหรือกลุ่มต่าง ๆ มีต่อกัน

จารีรัตน์และคณะ (2544 : 340) กล่าวว่าเครือข่ายปราชญ์และชาวบ้านและพหุภาคีภาค อีสานมีความสำคัญอย่างยิ่งเนื่องจาก 1) ทำให้เกิดเวทีแลกเปลี่ยน เมื่อมีเวทีแลกเปลี่ยนก็ทำให้เกิดองค์ความรู้ได้แลกเปลี่ยน ประสบการณ์และแนวคิดด้านวัฒนธรรม 2) เครือข่ายนี้ ช่วยเพิ่มความเข้มแข็งให้ชุมชน และได้รู้จักสามัคคี 3) เครือข่ายนี้ทำให้เกิดกระบวนการร่วมคิดร่วมทำ และร่วมทุน 4) เครือข่ายนี้ทำให้เกิดการประสานอุดมการณ์ และความคิดของกนและกันให้กว้างจากแคบประเพณีของแต่ละท้องถิ่น

รุ่งโรจน์ เพชระบูรณิน (2546 : 16) ได้ให้ความหมายของเครือข่าย คือ เป็นความสัมพันธ์ทางสังคมระหว่างบุคคลหรื กลุ่มบุคคล จนเกิดการปฏิสัมพันธ์ในการ แลกเปลี่ยนสิ่งของหรือข้อมูลข่าวสารขึ้น ซึ่งจะมีวงกว้างมากน้อยเพียงใดขึ้นอยู่กับการปฏิสัมพันธ์ และการเชื่อมโยงของบุคคลหรือกลุ่มบุคคล สรุป เครือข่ายหมายถึงกลุ่มของคนหรือกลุ่ม หรือองค์กรที่มีความสมัครใจในการเรียนรู้ แลกเปลี่ยนข้อมูล ข่าวสาร ความรู้ ประสบการณ์ระหว่างกัน หรือลงมือทำกิจกรรมร่วมกันมี ความสัมพันธ์ระหว่างกันในด้านเศรษฐกิจ ด้านสังคมและอื่น ๆ โดยมีการจัดรูปแบบการจัดการให้ เป็นกลไกขับเคลื่อนเชื่อมโยงกิจกรรมร่วมกน กิจกรรมเครือข่ายต้องมีลักษณะเท่าเทียมกน และเห็นความตระหนักร่วมกนในเป้าหมายและแผนงานที่จะทำความสำคัญของเครือข่าย

อาภรณ์ ภู่วิทยพันธ์ (2550 : 7) กล่าวถึงเครือข่ายว่าเป็นการเชื่อมโยงของกลุ่มคนหรือ องค์การ ที่สมัครใจจะแลกเปลี่ยนข่าวสารหรือกิจกรรมร่วมกน โดยมีการจัดระเบียบโครงสร้างของ คนในข่ายด้วยความเป็นอิสระเท่าเทียมกนภายใต้พื้นฐานของความเคารพสิทธิเชื่อถือเอื้ออาทรซึ่ง กันและกน และมีการจัดระบบให้กลุ่มบุคคลหรือองค์กรที่เป็นสมาชิกดำเนินกิจกรรม บางอย่าง ร่วมกน เพื่อนำไปสู่จุดหมายที่เห็นพ้องต้องกัน

**5.2 การสร้างเครือข่าย (Networking)**

ความหมายเครือข่าย (Network) คือ การเชื่อมโยงของกลุ่มของคนหรือกลุ่มองค์กรที่สมัครใจ ที่จะแลกเปลี่ยนข่าวสารร่วมกัน หรือทำกิจกรรมร่วมกัน โดยมีการจัดระเบียบโครงสร้างของคนในเครือข่ายด้วยความเป็นอิสระ เท่าเทียมกันภายใต้พื้นฐานของความเคารพสิทธิ เชื่อถือ เอื้ออาทร ซึ่งกันและกัน

ประเด็นสำคัญของนิยามข้างต้น คือ

1. ความสัมพันธ์ของสมาชิกในเครือข่ายต้องเป็นไปโดยสมัครใจ

2. กิจกรรมที่ทำในเครือข่ายต้องมีลักษณะเท่าเทียมหรือแลกเปลี่ยนซึ่งกันและกัน

3. การเป็นสมาชิก เครือข่ายต้องไม่มีผลกระทบต่อความเป็นอิสระหรือความเป็นตัวของตัวเองของคนหรือองค์กรนั้น ๆ

การเชื่อมโยง ในลักษณะของเครือข่าย ไม่ได้หมายถึงการจัดการให้คนมานั่ง “รวมกัน” เพื่อพูดคุยสนทนากันเฉย ๆ โดยไม่ได้ “ร่วมกัน” ทำสิ่งหนึ่งสิ่งใด เปรียบเหมือนการเอาก้อนอิฐมากองรวมกัน ย่อมไม่เกิดประโยชน์แต่อย่างใด การเชื่อมโยงเข้าหากันจะเกิดขึ้นก็ต่อเมื่อเอาอิฐแต่ละก้อนมาก่อกันเป็นกำแพงโดยการประสานอิฐแต่ละก้อนเข้ากันอย่างเป็นระบบ... และก็ไม่ใช่เป็นแค่การรวมกลุ่มของสมาชิกที่มีความสนใจร่วมกันเพียงเพื่อพบปะสังสรรค์แลกเปลี่ยนความคิดเห็นกันเท่านั้น แต่จะต้องพัฒนาไปสู่ระดับของการลงมือทำกิจกรรมร่วมกันเพื่อให้บรรลุเป้าหมายร่วมกันด้วย.... และไม่ใช่การรวบรวมรายชื่อบุคคลที่มีความสนใจเหมือนกันไว้ในมือเพื่อสะดวกแก่การติดต่อ ... การมอบหมายให้สมาชิกแต่ละคนหาสมาชิกเพิ่มขึ้น ยิ่งได้รายชื่อมามากก็ยิ่งทำให้เครือข่ายใหญ่ขึ้น การกระทำเช่นนี้เปรียบเสมือนการขยายถุงใส่อิฐให้โตขึ้นเพื่อจะได้บรรจุอิฐได้มากขึ้น แต่กองอิฐในถุงก็ยังวางระเกะระกะขาดการเชื่อมโยงประสานกันอย่างเป็นระบบ

ดังนั้น เครือข่ายต้องมีการจัดระบบให้กลุ่มบุคคลหรือองค์กรที่เป็นสมาชิกดำเนินกิจกรรมบางอย่างร่วมกัน เพื่อนำไปสู่จุดหมายที่เห็นพ้องต้องกัน ซึ่งอาจเป็นกิจกรรมเฉพาะกิจตามความจำเป็น เมื่อภารกิจบรรลุเป้าหมายแล้ว เครือข่ายก็อาจยุบสลายไป แต่ถ้ามีความจำเป็นหรือมีภารกิจใหม่อาจกลับมารวมตัวกันได้ใหม่ หรือจะเป็นเครือข่ายที่ดำเนินกิจกรรมอย่างต่อเนื่องระยะยาวก็ได้

การรวมตัวเป็นเครือข่ายในลักษณะการแลกเปลี่ยน ต้องสะกัดเอาส่วนดีหรือ จุดแข็งของแต่ละฝ่ายมาเรียนรู้และสนับสนุนกันและกัน เป็นการผนึกกำลัง (Synergy) ในลักษณะที่มากกว่า 1+1 = 2 แต่ต้องเป็น 1+1 > 2 เรียกว่าเป็น “พลังทวีคูณ” ผลลัพธ์ที่ได้จากการทำงานเป็นเครือข่ายต้องดีกว่าผลรวมที่เกิดจากการปล่อยให้ต่างคนต่างทำแล้วนำผลลัพธ์ของแต่ละคนมารวมกัน

**5.3 องค์ประกอบของเครือข่าย**

**เครือข่ายเทียม** (Pseudo Network) หมายถึงเครือข่ายชนิดที่เราหลงผิดคิดว่าเป็นเครือข่าย แต่แท้จริงแล้วเป็นแค่การชุมนุมพบปะสังสรรค์ระหว่างสมาชิก โดยที่ต่างคนต่างก็ไม่ได้มีเป้าหมายร่วมกัน และไม่ได้ตั้งใจที่จะทำกิจกรรมร่วมกัน เป็นการรวมกลุ่มแบบเฮโลสาระพา หรือรวมกันตามกระแสนิยมที่ไม่มีวัตถุประสงค์ชัดเจน ลักษณะของเครือข่ายลวงจะไม่มีการสานต่อระหว่างสมาชิก ดังนั้น การทำความเข้าใจกับองค์ประกอบของเครือข่ายจึงมีความสำคัญ เพื่อช่วยให้สมาชิกสามารถสร้างเครือข่ายแท้แทนการสร้างเครือข่ายเทียมเครือข่าย (แท้) มีองค์ประกอบสำคัญอยู่อย่างน้อย 7 อย่างด้วยกัน คือ 1) มีการรับรู้และมุมมองที่เหมือนกัน (Common Perception) 2) การมีวิสัยทัศน์ร่วมกัน (Common Vision) 3) มีความสนใจหรือมีผลประโยชน์ร่วมกัน (Mutual Interests/Benefits) 4) การมีส่วนร่วมของสมาชิกทุกคนในเครือข่าย (Stakeholders Participation) 5) มีการเสริมสร้างซึ่งกันและกัน (Complementary Relationship) 6) มีการเกื้อหนุนพึ่งพากัน (Interdependent) 7) มีปฏิสัมพันธ์กันในเชิงแลกเปลี่ยน (Interaction)

**5.4 มีการรับรู้มุมมองที่เหมือนกัน (Common Perception)**

สมาชิกในเครือข่าย ต้องมีความรู้สึกนึกคิดและการรับรู้เหมือนกันถึงเหตุผลในการเข้ามาร่วมกันเป็น เครือข่าย อาทิเช่น มีความเข้าใจในตัวปัญหาและมีจิตสำนึกในการแก้ไขปัญหาร่วมกัน ประสบกับปัญหาอย่างเดียวกันหรือต้องการความช่วยเหลือในลักษณะที่คล้ายคลึงกัน ซึ่งจะส่งผลให้สมาชิกของเครือข่ายเกิดความรู้สึกผูกพันในการดำเนินกิจกรรมร่วมกันเพื่อแก้ปัญหาหรือลดความเดือดร้อนที่เกิดขึ้น

การรับรู้ร่วมกันถือเป็นหัวใจของเครือข่ายที่ทำให้เครือข่ายดำเนินไปอย่างต่อเนื่อง เพราะถ้าเริ่มต้นด้วยการรับรู้ที่ต่างกัน มีมุมมองหรือแนวคิดที่ไม่เหมือนกันแล้ว จะประสานงานและขอความร่วมมือยาก เพราะแต่ละคนจะติดอยู่ในกรอบความคิดของตัวเอง มองปัญหาหรือความต้องการไปคนละทิศละทาง แต่ทั้งนี้มิได้หมายความว่าสมาชิกของเครือข่ายจะมีความเห็นที่ต่างกันไม่ได้ เพราะมุมมองที่แตกต่างช่วยให้เกิดการสร้างสรรค์ ในการทำงาน แต่ความแตกต่างนั้นต้องอยู่ในส่วนของกระบวนการ (Process) ภายใต้การรับรู้ถึงปัญหาที่สมาชิกทุกคนยอมรับแล้ว มิฉะนั้นความเห็นที่ต่างกันจะนำไปสู่ความแตกแยกและแตกหักในที่สุด

**5.5 การมีวิสัยทัศน์ร่วมกัน (Common Vision)**

วิสัยทัศน์ร่วมกัน หมายถึงการที่สมาชิกมองเห็นจุดมุ่งหมายในอนาคตที่เป็นภาพเดียวกัน มีการรับรู้และเข้าใจไปในทิศทางเดียวกัน และมีเป้าหมายที่จะเดินทางไปด้วยกัน การมีวิสัยทัศน์ร่วมกันจะทำให้กระบวนการขับเคลื่อนเกิดพลัง มีความเป็นเอกภาพ และช่วยผ่อนคลายความขัดแย้งอันเนื่องมาจากความคิดเห็นที่แตกต่างกัน ในทางตรงกันข้าม ถ้าวิสัยทัศน์หรือเป้าหมายของสมาชิกบางกลุ่มขัดแย้งกับวิสัยทัศน์หรือเป้าหมายของเครือข่าย พฤติกรรมของสมาชิกกลุ่มนั้นก็จะเริ่มแตกต่างจากแนวปฎิบัติที่สมาชิกเครือข่ายกระทำร่วมกัน ดังนั้น แม้ว่าจะต้องเสียเวลามากกับความพยายามในการสร้างวิสัยทัศน์ร่วมกัน แต่ก็จำเป็นจะต้องทำให้เกิดขึ้น หรือถ้าสมาชิกมีวิสัยทัศน์ส่วนตัวอยู่แล้ว ก็ต้องปรับให้สอดคล้องกับวิสัยทัศน์ของเครือข่ายให้มากที่สุดแม้จะไม่ซ้อนทับกันแนบสนิทจนเป็นภาพเดียวกัน แต่อย่างน้อยก็ควรสอดรับไปในทิศทางเดียวกัน

**5.6 มีความสนใจหรือผลประโยชน์ร่วมกัน (Mutual Interests/Benefits)**

คำว่าผลประโยชน์ในที่นี้ครอบคลุมทั้งผลประโยชน์ที่เป็นตัวเงินและผลประโยชน์ไม่ใช่ตัวเงิน เป็นความต้องการ (Need) ของมนุษย์ในเชิงปัจเจก (อ่านเรื่องแรงจูงใจในตอนท้าย) อาทิเช่นเกียรติยศ ชื่อเสียง การยอมรับ โอกาสในความก้าวหน้า ความสุข ความพึงพอใจ ฯลฯ

สมาชิกของเครือข่ายเป็นมนุษย์ปุถุชนธรรมดาที่ต่างก็มีความต้องการเป็นของตัวเอง (Human Needs) ถ้าการเข้าร่วมในเครือข่ายสามารถตอบสนองต่อความต้องการของเขาหรือมีผลประโยชน์ร่วมกัน ก็จะเป็นแรงจูงใจให้เข้ามามีส่วนร่วมในเครือข่ายมากขึ้น

ดังนั้น ในการที่จะดึงใครสักคนเข้ามามีส่วนร่วมในการดำเนินงานของเครือข่าย จำเป็นต้องคำนึงถึงผลประโยชน์ที่เขาจะได้รับจากการเข้าร่วม ถ้าจะให้ดีต้องพิจารณาล่วงหน้าก่อนที่เขาจะร้องขอ ลักษณะของผลประโยชน์ที่สมาชิกแต่ละคนจะได้รับอาจแตกต่างกัน แต่ควรต้องให้ทุกคนและต้องเพียงพอที่จะเป็นแรงจูงใจให้เขาเข้ามีส่วนร่วมในทางปฎิบัติได้จริง ไม่ใช่เป็นเข้ามาเป็นเพียงไม้ประดับเนื่องจากมีตำแหน่งในเครือข่าย แต่ไม่ได้ร่วมปฎิบัติภาระกิจ เมื่อใดก็ตามที่สมาชิกเห็นว่าเขาเสียประโยชน์มากกว่าได้ หรือเมื่อเขาได้ในสิ่งที่ต้องการเพียงพอแล้ว สมาชิกเหล่านั้นก็จะออกจากเครือข่ายไปในที่สุด

**5.7** **การมีส่วนร่วมของสมาชิกทุกคนในเครือข่าย (Stakeholders Participation)**

การมีส่วนร่วมของสมาชิกในเครือข่าย เป็นกระบวนการที่สำคัญมากในการพัฒนาความเข้มแข็งของเครือข่าย เป็นเงื่อนไขที่ทำให้เกิดการร่วมรับรู้ ร่วมคิด ร่วมตัดสินใจ และร่วมลงมือกระทำอย่างเข้มแข็ง ดังนั้น สถานะของสมาชิกในเครือข่ายควรมีความเท่าเทียมกัน ทุกคนอยู่ในฐานะ “หุ้นส่วน (Partner)” ของเครือข่าย เป็นความสัมพันธ์ในแนวราบ (Horizontal Relationship) คือความสัมพันธ์ฉันท์เพื่อน มากกว่าความสัมพันธ์ในแนวดิ่ง (Vertical Relationship) ในลักษณะเจ้านายลูกน้อง ซึ่งบางครั้งก็ทำได้ยากในทางปฎิบัติเพราะต้องเปลี่ยนกรอบความคิดของสมาชิกในเครือข่ายโดยการสร้างบริบทแวดล้อมอื่น ๆ เข้ามาประกอบ แต่ถ้าทำได้จะสร้างความเข้มแข็งให้กับเครือข่ายมาก

**5.8 มีการเสริมสร้างซึ่งกันและกัน (Complementary Relationship)**

องค์ประกอบที่จะทำให้เครือข่ายดำเนินไปอย่างต่อเนื่อง คือ การที่สมาชิกของเครือข่ายต่างก็สร้างความเข้มแข็งให้กันและกัน โดยนำจุดแข็งของฝ่ายหนึ่งไปช่วยแก้ไขจุดอ่อนของอีกฝ่ายหนึ่ง แล้วทำให้ได้ผลลัพธ์เพิ่มขึ้นในลักษณะพลังทวีคูณ (1+1 > 2) มากกว่าผลลัพธ์ที่เกิดขึ้นเมื่อต่างคนต่างอยู่

**5.9 การเกื้อหนุนพึ่งพากัน (Interdependence)**

  เป็นองค์ประกอบที่ทำให้เครือข่ายดำเนินไปได้อย่างต่อเนื่องเช่นเดียวกัน การที่สมาชิกเครือข่ายตกอยู่ในสภาวะจำกัดทั้งด้านทรัพยากร ความรู้ เงินทุน กำลังคน ฯลฯ ไม่สามารถทำงานให้บรรลุเป้าหมายอย่างสมบูรณ์ได้ด้วยตนเองโดยปราศจากเครือข่าย จำเป็นต้องพึ่งพาซึ่งกันและกันระหว่างสมาชิกในเครือข่าย การทำให้หุ้นส่วนของเครือข่ายยึดโยงกันอย่างเหนียวแน่น จำเป็นต้องทำให้หุ้นส่วนแต่ละคนรู้สึกว่าหากเอาหุ้นส่วนคนใดคนหนึ่งออกไปจะทำให้เครือข่ายล้มลงได้ การดำรงอยู่ของหุ้นส่วนแต่ละคนจึงเป็นสิ่งจำเป็นสำหรับการดำรงอยู่ของเครือข่าย การเกื้อหนุนพึ่งพากันในลักษณะนี้จะส่งผลให้สมาชิกมีปฏิสัมพันธ์ระหว่างกันโดยอัตโนมัติ

**5.10 มีปฏิสัมพันธ์ในเชิงแลกเปลี่ยน (Interaction)**

หากสมาชิกในเครือข่ายไม่มีการปฏิสัมพันธ์กันแล้ว ก็ไม่ต่างอะไรกับก้อนหินแต่ละก้อนที่รวมกันอยู่ในถุง แต่ละก้อนก็อยู่ในถุงอย่างเป็นอิสระ ดังนั้นสมาชิกในเครือข่ายต้องทำกิจกรรมร่วมกันเพื่อก่อให้เกิดการปฏิสัมพันธ์ระหว่างกัน เช่น มีการติดต่อกันผ่านทางการเขียน การพบปะพูดคุย การแลกเปลี่ยนความคิดเห็นซึ่งกันและกัน หรือมีกิจกรรมประชุมสัมมนาร่วมกัน โดยที่ผลของการปฏิสัมพันธ์นี้ต้องก่อให้เกิดการเปลี่ยนแปลงในเครือข่ายตามมาด้วย

ลักษณะของปฏิสัมพันธ์ระหว่างสมาชิกควรเป็นการแลกเปลี่ยนกัน (Reciprocal Exchange) มากกว่าที่จะเป็นผู้ให้หรือเป็นผู้รับฝ่ายเดียว (Unilateral Exchange) ยิ่งสมาชิกมีปฏิสัมพันธ์กันมากเท่าใดก็จะเกิดความผูกพันระหว่างกันมากขึ้นเท่านั้น ทำให้การเชื่อมโยงแน่นแฟ้นมากขึ้น มีการเรียนรู้ระหว่างกันมากขึ้น สร้างความเข้มแข็งให้กับเครือข่าย

องค์ประกอบข้างต้นไม่เพียงแต่จะเป็นประโยชน์ในการนำไปช่วยจำแนกระหว่างเครือข่ายแท้ กับเครือข่ายเทียมเท่านั้น แต่ยังแสดงให้เห็นถึงปัจจัยที่จะมีผลต่อการเสริมสร้างความเข้มแข็งของเครือข่ายด้วย

**5.11 การก่อเกิดของเครือข่าย**

เครือข่ายแต่ละเครือข่าย ต่างมีจุดเริ่มต้น หรือถูกสร้างมาด้วยวิธีการต่างๆกัน แบ่งชนิดของเครือข่ายออกเป็น 3 ลักษณะ คือ

5.11.1 เครือข่ายที่เกิดโดยธรรมชาติ

เครือข่ายชนิดนี้มักเกิดจากการที่ผู้คนมีใจตรงกัน ทำงานคล้ายคลึงกันหรือประสบกับสภาพปัญหาเดียวกันมาก่อน เข้ามารวมตัวกันเพื่อแลกเปลี่ยนความคิดและประสบการณ์ ร่วมกันแสวงหาทางเลือกใหม่ที่ดีกว่า การดำรงอยู่ของกลุ่มสมาชิกในเครือข่ายเป็นแรงกระตุ้นที่เกิดขึ้นภายในตัวสมาชิกเอง (ฉันทะ) เครือข่ายเช่นนี้มักเกิดขึ้นในพื้นที่ อาศัยความเป็นเครือญาติ เป็นคนในชุมชนหรือมาจากภูมิลำเนาเดียวกันที่มีวัฒนธรรมความเป็นอยู่คล้ายคลึงกัน มาอยู่รวมกันเป็นกลุ่มโดยจัดตั้งเป็นชมรมที่มีกิจกรรมร่วมกันก่อน เมื่อมีสมาชิกเพิ่มขึ้นจึงขยายพื้นที่ดำเนินการออกไป หรือมีการขยายเป้าหมาย/วัตถุประสงค์ ของกลุ่มมากขึ้น ในที่สุดก็พัฒนาขึ้นเป็นเครือข่ายเพื่อให้ครอบคลุมต่อความต้องการของสมาชิกได้กว้างขวางขึ้น

เครือข่ายประเภทนี้ มักใช้เวลาก่อร่างสร้างตัวที่ยาวนาน แต่เมื่อเกิดขึ้นแล้ว มักจะเข้มแข็ง ยั่งยืน และมีแนวโน้มที่จะขยายตัวเพิ่มขึ้น

**5.11.2 เครือข่ายจัดตั้ง**

เครือข่ายจัดตั้งมักจะมีความเกี่ยวพันกับนโยบายหรือการดำเนินงานของภาครัฐเป็นส่วนใหญ่ การจัดตั้งอยู่ในกรอบความคิดเดิมที่ใช้กลไกของรัฐผลักดันให้เกิดงานที่เป็นรูปธรรมโดยเร็ว และส่วนมากภาคีหรือสมาชิกที่เข้าร่วมเครือข่ายมักจะไม่ได้มีพื้นฐาน ความต้องการ ความคิด ความเข้าใจ หรือมุมมองในการจัดตั้งเครือข่ายที่ตรงกันมาก่อนที่จะเข้ามารวมตัวกัน เป็นการทำงานเฉพาะกิจชั่วคราวที่ไม่มีความต่อเนื่อง และมักจะจางหายไปในที่สุด เว้นแต่ว่าเครือข่ายจะได้รับการชี้แนะที่ดี ดำเนินงานเป็นขั้นตอนจนสามารถสร้างความเข้าใจที่ถูกต้อง เกิดเป็นความผูกพันระหว่างสมาชิกจนนำไปสู่การพัฒนาเป็นเครือข่ายที่แท้จริง อย่างไรก็ตาม แม้ว่ากลุ่มสมาชิกจะยังคงรักษาสถานภาพของเครือข่ายไว้ได้ แต่มีแนวโน้มที่จะลดขนาดของเครือข่ายลงเมื่อเปรียบเทียบระยะก่อตั้ง

5.11.3 เครือข่ายวิวัฒนาการ

เป็นการถือกำเนิดโดยไม่ได้เป็นไปตามธรรมชาติตั้งแต่แรก และไม่ได้เกิดจากการจัดตั้งโดยตรงแต่มีกระบวนการพัฒนาผสมผสานอยู่ โดยเริ่มที่กลุ่มบุคคล/องค์กรมารวมกันด้วยวัตถุประสงค์กว้าง ๆ ในการสนับสนุนกันและเรียนรู้ไปด้วยกัน โดยยังไม่ได้สร้างเป้าหมายหรือวัตถุประสงค์เฉพาะที่ชัดเจนนัก หรืออีกลักษณะหนึ่งคือถูกจุดประกายความคิดจากภายนอก ไม่ว่าจะเป็นการได้รับฟัง หรือการไปได้เห็นการดำเนินงานของเครือข่ายอื่น ๆ มา แล้วเกิดความคิดที่จะรวมตัวกัน สร้างพันธสัญญาเป็นเครือข่ายช่วยเหลือและพัฒนาตนเอง เครือข่ายที่ว่านี้แม้จะไม่ได้เกิดจากแรงกระตุ้นภายในโดยตรงตั้งแต่แรก แต่ถ้าสมาชิกมีความตั้งใจจริงที่เกิดจากจิตสำนึกที่ดี เมื่อได้รับการกระตุ้นและสนับสนุน ก็จะสามารถพัฒนาต่อไปจนกลายเป็นเครือข่ายที่เข้มแข็งทำนองเดียวกันกับเครือข่ายที่เกิดขึ้นโดยธรรมชาติ เครือข่ายในลักษณะนี้พบเห็นอยู่มากมาย เช่น เครือข่ายผู้สูงอายุ เครือข่ายโรงเรียนสร้างเสริมสุขภาพ เป็นต้น

**5.12 ปรัชญาการสร้างเครือข่าย**

การสร้างเครือข่ายต้องคำนึงถึงเสมอว่า “เครือข่าย” เป็นกระบวนการพัฒนาความสัมพันธ์ระหว่างมนุษย์กับมนุษย์ การนำเครือข่ายต้องมี Link หมายถึง “การเขื่อมโยง”

L – Learning การเรียนรู้

I – Investment การลงทุน

N – Nature การฟูมฟักบำรุง

G (K) – Give การรักษาสัมพันธภาพ ซึ่งรวมกันเป็นคำว่า Link หมายถึงการเชื่อมโยง

**5.13 การสร้างเครือข่าย (Networking)**

การสร้างเครือข่าย หมายถึงการทำให้มีการติดต่อ สนับสนุนให้มีการแลกเปลี่ยนข้อมูลข่าวสารและการร่วมมือกันด้วยความสมัครใจ การสร้างเครือข่ายควรสนับสนุนและอำนวยความสะดวก ให้สมาชิกในเครือข่ายมีความสัมพันธ์กันฉันท์เพื่อน ที่ต่างก็มีความเป็นอิสระมากกว่าสร้างการคบค้าสมาคมแบบพึ่งพิง นอกจากนี้การสร้างเครือข่ายต้องไม่ใช่การสร้างระบบติดต่อด้วยการเผยแพร่ข่าวสารแบบทางเดียว เช่นการส่งจดหมายข่าวไปให้สมาชิกตามรายชื่อ แต่จะต้องมีการแลกเปลี่ยนข้อมูลข่าวสารระหว่างกันด้วย

**5.14 ความจำเป็นที่ต้องมีเครือข่าย**

การพัฒนางานหรือการแก้ปัญหาใด ๆ ที่ใช้วิธีดำเนินงานในรูปแบบที่สืบทอดกันเป็นวัฒนธรรมภายในกลุ่มคน หน่วยงาน หรือองค์กรเดียวกัน จะมีลักษณะไม่ต่างจากการปิดประเทศที่ไม่มีการติดต่อสื่อสารกับภายนอก การดำเนินงานภายใต้กรอบความคิดเดิม อาศัยข้อมูลข่าวสารที่ไหลเวียนอยู่ภายใน ใช้ทรัพยากรหรือสิ่งอำนวยความสะดวกที่พอจะหาได้ใกล้มือ หรือถ้าจะออกแบบใหม่ก็ต้องใช้เวลานานมาก จะเป็นอุปสรรคต่อการพัฒนางานอย่างยิ่งและไม่อาจแก้ปัญหาที่ซับซ้อนได้

การสร้าง “**เครือข่าย”** สามารถช่วยแก้ปัญหาข้างต้นได้ด้วยการเปิดโอกาสให้บุคคลและองค์กรได้แลกเปลี่ยนข้อมูลข่าวสารรวมทั้งบทเรียนและประสบการณ์กับบุคคลหรือองค์กรที่อยู่นอกหน่วยงานของตน ลดความซ้ำซ้อนในการทำงาน ให้ความร่วมมือและทำงานในลักษณะที่เอื้อประโยชน์ซึ่งกันและกัน เสมือนการเปิดประตูสู่โลกภายนอก

**5.15 ข้อเสนอแนะในการพัฒนาเครือข่าย เพื่อความยั่งยืน**

5.15.1 สมาชิกที่เข้าร่วม ต้องเข้าใจเป้าหมายในการรวมตัวกันว่าจะก่อให้เกิดความสำเร็จในภาพรวม

5.15.2 สร้างการยอมรับในความแตกต่างระหว่างสมาชิก ยอมรับในรูปแบบและวัฒนธรรมองค์กรของสมาชิก

5.15.3 มีกิจกรรมสม่ำเสมอและมากพอที่จะทำให้สมาชิกได้ทำงานร่วมกัน เป็นกิจกรรมที่ต้องแน่ใจว่าทำได้ และกระจายงานได้ทั่วถึง ควรเลือกกิจกรรมที่ง่ายและมีแนวโน้มประสบผลสำเร็จ อย่าทำกิจกรรมที่ยากโดยเฉพาะครั้งแรก ๆ เพราะถ้าทำไม่สำเร็จอาจทำให้เครือข่ายที่เริ่มก่อตัวเกิดการแตกสลายได้

5.15.4 จัดให้มีและกระตุ้นให้มีการสื่อสารระหว่างกันอย่างทั่วถึง และสม่ำเสมอ

5.15.5 สนับสนุนสมาชิกทุกกลุ่ม และทุกด้านที่ต้องการความช่วยเหลือ เน้นการช่วยเหลือกลุ่มสมาชิกที่ยังอ่อนแอให้สามารถช่วยตนเองได้

5.15.6 สร้างความสัมพันธ์ของบุคลากรในเครือข่าย

5.15.7 สนับสนุนให้สมาชิกได้พัฒนางานอย่างเต็มกำลังตามศักยภาพและความชำนาญที่มีอยู่ โดยร่วมกันตั้งเป้าหมายในการพัฒนางานให้กับสมาชิกแต่ละกลุ่ม ส่งผลให้สมาชิกแต่ละกลุ่มมีความสามารถพิเศษเฉพาะด้าน เป็นพื้นฐานในการสร้างความหลากหลายและเข้มแข็งให้กับเครือข่าย

5.15.8 สร้างความสัมพันธ์ที่แน่นแฟ้น ระหว่างบุคลากรทุกระดับของสมาชิกในเครือข่ายในลักษณะความสัมพันธ์ฉันท์เพื่อน

5.15.9 จัดกิจกรรมให้สมาชิกใหม่ของเครือข่าย เพื่อเชื่อมต่อคนรุ่นเก่ากับคนรุ่นใหม่ในการสืบทอดความเป็นเครือข่ายต่อไป

5.15.10 จัดให้มีเวทีระหว่างคนทำงานเพื่อพัฒนาหรือแก้ปัญหาในการทำงานด้านต่าง ๆ อย่างสม่ำเสมอ รวมทั้งการให้กำลังใจซึ่งกันและกัน

5.15.11 จัดให้มีช่องทางการทำงานร่วมกัน การสื่อสารที่ง่ายต่อการเข้าถึงที่ทันสมัยและเป็นปัจจุบัน เช่น สร้างระบบการส่งต่องาน และสร้างเว็บไซต์เพื่อเชื่อมโยงเครือข่ายเข้าด้วยกัน

**5.16 ผู้จัดการเครือข่าย**

มีหน้าที่ในการดูแลรักษาเครือข่ายดังต่อไปนี้

5.16.1 ช่วยสร้างแรงจูงใจและกระตุ้นสมาชิกรวมตัวกันทำงาน โดยมีกิจกรรมเป็นสื่อ เช่นการประชุมประจำปี การจัดเวทีแลกเปลี่ยนข้อมูล การแก้ปัญหาร่วมกัน การวางแผนและดำเนินการจัดกิจกรรมใหม่

5.16.2 สมาชิกแกนนำต้องเปิดโอกาสให้มีการสื่อสารระหว่างกัน ส่งข่าวผ่านจดหมาย ข่าวของเครือข่าย มีการแลกเปลี่ยนข้อมูลระหว่างกัน เก็บรวมรวมข้อมูลและตั้งเป็นศูนย์ข้อมูลของเครือข่ายเพื่อให้สมาชิกเข้าถึง

5.16.3 สร้างความรักความผูกพันและความไว้เนื้อเชื่อใจระหว่างคนในกลุ่มสมาชิก เริ่มจัดกิจกรรมง่าย ๆ ที่มีโอกาสประสบความสำเร็จร่วมกันก่อน มีกิจกรรมสร้างความสัมพันธ์ระหว่างบุคลากรในกลุ่มสมาชิกเป็นประจำ จัดเวทีให้มีการพูดคุยกันอย่างตรงไปตรงมาเมื่อเกิดปัญหาขัดแย้งระหว่างกลุ่มสมาชิก จัดกิจกรรมส่งต่องานที่เกี่ยวข้อง

5.16.4 จัดให้มีกระบวนการตัดสินใจโดยให้สมาชิกทุกกลุ่มมีส่วนร่วม พยายามสร้างสภาพแวดล้อมให้มีการเสนอความคิดเห็นอย่างเป็นอิสระ ไม่รวบอำนาจ ควรแบ่งกันเป็นผู้นำตามความถนัด ทำการรวบรวมข้อมูลจากสมาชิกทุกกลุ่มก่อนการตัดสินใจเพื่อทำให้เกิดการยอมรับและเต็มใจที่จะนำผลการตัดสินใจของเครือข่ายไปปฏิบัติ วางแผนในการประสานงานระหว่างสมาชิก และเชื่อมต่อกับเครือข่ายอื่น ๆ จัดระบบการประสานงานให้คล่องตัวและทั่วถึง การประสานงานถือเป็นหน้าที่หลักของสมาชิกแกนนำ เป็นเครื่องมือที่ใช้ในการสนับสนุนทุกระดับให้สำเร็จลุล่วงด้วยดี

**5.17 คุณสมบัติของกลุ่มสมาชิกแกนนำ**

การพัฒนาสมาชิกแกนนำที่มีประสิทธิภาพ จะเป็นตัวอย่างที่ดีให้แก่กลุ่มสมาชิกเครือข่ายอื่น ๆ เป็นที่ยอมรับและเชื่อถือจากคนภายนอก เป็นสิ่งจูงใจที่ทำให้คนภายนอกอยากเข้ามามีส่วนร่วมในกิจกรรมของเครือข่ายมากขึ้น สมาชิกแกนนำจะต้องมีการพัฒนากลุ่มเพื่อให้มีความเข้มแข็ง มีวุฒิภาวะสูง มีความเป็นทีม ประสิทธิภาพสูง มีการรวมตัวของสมาชิกในกลุ่มสูง มีการสื่อสารทั่วถึงและโปร่งใส มีความไว้เนื้อเชื่อใจระหว่างสมาชิก ใช้กระบวนการการตัดสินใจแบบให้ทุกคนมีส่วนร่วม เคารพความคิดเห็นซึ่งกันและกัน มีการประสานงานระหว่างสมาชิกให้ครบถ้วนไม่ตกหล่นและเป็นเอกภาพ ประสานงานกับองค์กรภายนอกเครือข่ายได้เป็นอย่างดี

**5.18 การรักษาเครือข่าย**

ตราบใดที่ภารกิจเครือข่ายยังไม่สำเร็จย่อมมีความจำเป็นที่จะต้องรักษาเครือข่ายไว้ ประคับประคองให้เครือข่ายสามารถดำเนินการต่อไปได้ และบางกรณีหลังจากเครือข่ายได้บรรลุผลสำเร็จตามเป้าหมายแล้ว ก็จำเป็นต้องรักษาความสำเร็จของเครือข่ายไว้ หลักการรักษาความสำเร็จของเครือข่าย มีดังนี้

5.18.1 การจัดกิจกรรมร่วมที่ดำเนินการอย่างต่อเนื่อง

เครือข่ายจะก้าวไปสู่ช่วงชีวิตที่ถดถอยหากไม่มีกิจกรรมใดๆที่สมาชิกของเครือข่ายสามารถกระทำร่วมกัน ทั้งนี้เนื่องจาก เมื่อไม่มีกิจกรรมก็ไม่มีกลไกที่จะดึงสมาชิกเข้าหากัน สมาชิกของเครือข่ายก็จะไม่มีโอกาสปฏิสัมพันธ์กัน เมื่อการปฏิสัมพันธ์ระหว่างสมาชิดลดลงก็ส่งผลให้เครือข่ายเริ่มอ่อนแอ สมาชิกจะเริ่มสงสัยในการคงอยู่ของเครือข่าย บางคนอาจพาลคิดไปว่าเครือข่ายล้มเลิกไปแล้ว

ความยั่งยืนของเครือข่ายจะเกิดขึ้นก็ต่อเมื่อได้มีการจัดกิจกรรมที่ดำเนินการอย่างต่อเนื่องจนกระทั่งกิจกรรมดังกล่าวกลายเป็นแบบแผน (Pattern) ของการกระทำที่สมาชิกของเครือข่ายยอมรับโดยทั่วกัน ด้วยเหตุนี้ การที่จะรักษาเครือข่ายไว้ได้ต้องมีการกำหนดโครงสร้างและตารางกิจกรรมไว้ให้ชัดเจน ทั้งในแง่ของเวลา ความถี่ และต้องเป็นกิจกรรมที่น่าสนใจเพียงพอที่จะดึงดูดสมาชิกให้เข้าร่วมกิจกรรมดังกล่าว ไม่จำเป็นต้องเป็นกิจกรรมเดียวที่ใช้สำหรับสมาชิกทุกคน ในสำรวจดูความต้องการเฉพาะของสมาชิกในระดับย่อยลงไปในแต่ละคนและแต่ละกลุ่ม กล่าวคือควรจะมีกิจกรรมย่อยที่หลากหลายเพียงพอที่จะตอบสนองความสนใจของสมาชิกกลุ่มย่อยในเครือข่ายด้วย โดยที่กิจกรรมเหล่านี้ก็ยังต้องอยู่ในทิศทางที่จะทำให้บรรลุเป้าหมายของเครือข่าย กิจกรรมเหล่านี้อาจจัดในรูปแบบที่เป็นทางการ เช่น การวางแผนงานร่วมกัน การพบปะเพื่อประเมินผลร่วมกันประจำทุกเดือน ฯลฯ หรือจัดในรูปแบบที่ไม่เป็นทางการ เช่น จัดกีฬาสันทนาการระหว่างสมาชิก จัดงานประเพณีท้องถิ่นร่วมกัน เป็นต้น ในกรณีที่เครือข่ายครอบคลุมพื้นที่ที่กว้างขวางมาก กิจกรรมไม่ควรรวมศูนย์อยู่เฉพาะส่วนกลาง ควรกระจายจุดพบปะสังสรรค์หมุนเวียนกันไปเพื่อให้สมาชิกเข้าร่วมได้โดยสะดวก

5.18.2 การรักษาสัมพันธภาพที่ดีระหว่างสมาชิกเครือข่าย

สัมพันธภาพที่ดีเป็นองค์ประกอบสำคัญยิ่งในการรักษาเครือข่ายให้ยั่งยืนต่อไป ความสัมพันธ์ที่ดีเป็นเสมือนน้ำมันที่คอยหล่อลื่นการทำงานร่วมกันให้ดำเนินไปอย่างราบรื่น เมื่อใดที่สมาชิกของเครือข่ายเกิดความรู้สึกบาดหมางไม่เข้าใจกัน หรือเกิดความขัดแย้งระหว่างกันโดยหาข้อตกลงไม่ได้ สัมพันธภาพระหว่างสมาชิกก็จะเริ่มแตกร้าว ซึ่งหากไม่มีการแก้ไขอย่างทันท่วงที ก็จะนำไปสู่ความเสื่อมถอยและความสิ้นสุดลงของเครือข่ายได้ ดังนั้น ควรมีการจัดกิจกรรมที่มีจุดประสงค์เพื่อกระชับความสัมพันธ์ระหว่างสมาชิกโดยเฉพาะ และควรจัดอย่างสม่ำเสมอไม่ใช่จัดในช่วงที่มีปัญหาเกิดขึ้นเท่านั้น

นอกจากนี้สมาชิกของเครือข่ายพึงตระหนักถึงความสำคัญของการรักษาสัมพันธภาพ เพื่อหลีกเลี่ยงความขัดแย้งหรือความไม่เข้าใจกันที่อาจเกิดขึ้น สมาชิกควรแสดงความเป็นมิตรต่อกัน เมื่อเกิดความขัดแย้งต้องรีบแก้ไขและดำเนินการไกล่เกลี่ยให้เกิดความเข้าใจกันใหม่ นอกจากนี้ควรมีมาตรการป้องกันปัญหาก่อนที่จะเกิดความขัดแย้งระหว่างกัน เช่น ในการจัดโครงสร้างองค์กรควรแบ่งอำนาจหน้าที่ให้ชัดเจน และไม่ซ้ำซ้อน การกำหนดเป้าหมายการทำงานที่สมาชิกยอมรับร่วมกัน การจัดสรรทรัพยากรอย่างเพียงพอ การกำหนดผู้นำที่เหมาะสม การกำหนดกติกาอันเป็นที่ยอมรับร่วมกัน เป็นต้น

5.18.3 การกำหนดกลไกสร้างระบบจูงใจ

สมาชิกจะยังเข้าร่วมกิจกรรมของเครือข่ายตราบเท่าที่ยังมีสิ่งจูงใจเพียงพอที่จะดึงดูดให้เข้าไปมีส่วนร่วม ดังนั้น จึงจำเป็นต้องกำหนดกลไกบางประการที่จะช่วยจูงใจให้สมาชิกเกิดความสนใจอยากเข้ามีส่วนร่วม ซึ่งตามทฤษฎีแรงจูงใจแล้ว ปัจเจกต่างก็มีสิ่งจูงใจที่ต่างกัน ดังนั้นควรทำการวิเคราะห์เพื่อบ่งชี้ถึงแรงจูงใจที่แตกต่างหลากหลายในแต่ละบุคคล แล้วทำการจัดกลุ่มของสิ่งจูงใจที่ใกล้เคียงกันออกเป็นกลุ่ม ๆ อาทิ ค่าตอบแทน เกียรติยศชื่อเสียง การยอมรับ ฯลฯ อันจะนำไปสู่มาตรการในการสร้างแรงจูงใจสำหรับบุคคลในแต่ละกลุ่มอย่างเฉพาะเจาะจง

ถ้าจำเป็นจะต้องให้ค่าตอบแทนเพื่อเป็นสิ่งจูงใจ ควรเป็นการแลกเปลี่ยนกับผลงานมากกว่าการให้ผลตอบแทนในลักษณะเหมาจ่าย กล่าวคือผู้ที่รับค่าตอบแทนต้องสร้างผลงานเพื่อเป็นการแลกเปลี่ยน โดยผลงานที่ได้ต้องสนับสนุนและสอดคล้องกับวัตถุประสงค์ของการพัฒนาเครือข่าย และควรมีการทำสัญญาเป็นลายลักษณ์อักษรให้ชัดเจน เพื่อสร้างทักษะผูกพันระหว่างผู้รับทุนและผู้ใช้ทุน การให้ค่าตอบแทนก็ไม่ควรให้ทั้งหมดในงวดเดียว ทั้งนี้เพื่อให้มีการปรับลดค่าตอบแทนได้หากผู้รับทุนไม่ดำเนินการตามสัญญา

ในกรณีที่ต้องการให้เกียรติยศและชื่อเสียงเป็นสิ่งจูงใจโดยเฉพาะในงานพัฒนาสังคมที่มักจะไม่มีค่าตอบแทนการดำเนินงาน จำเป็นต้องหาสิ่งจูงใจอื่นมาชดเชยสิ่งตอบแทนที่เป็นตัวเงิน ตามทฤษฎีของ Maslow ความต้องการการยกย่องจากผู้อื่น (Esteem Needs) ที่อยู่ในรูปของอำนาจเกียรติยศชื่อเสียง หรือสถานะทางสังคม เป็นสิ่งที่นำมาใช้จูงใจได้ อาจทำเป็นรูป “สัญลักษณ์” บางอย่าง ที่สื่อถึงการได้รับเกียรติยศ การยกย่องและมีคุณค่าทางสังคม เช่น การประกาศเกียรติยศ เข็มเชิดชูเกียรติ โล่เกียรติยศ เป็นต้น โดยสัญลักษณ์เหล่านี้ต้องมีคุณค่าเพียงพอให้เขาปรารถนาอยากที่จะได้ และควรมีเกียรติยศหลายระดับที่จูงใจสมาชิกเครือข่ายให้ร่วมมือลงแรงเพื่อไต่เต้าไปสู่ระดับที่สูงขึ้นต่อไป ซึ่งจะช่วยให้เกิดความต่อเนื่อง และควรมีการประชาสัมพันธ์เผยแพร่รายชื่อคนกลุ่มนี้อย่างกว้างขวาง

5.18.4 การจัดหาทรัพยากรสนับสนุนอย่างเพียงพอ

หลายเครือข่ายต้องหยุดดำเนินการไป เนื่องจากขาดแคลนทรัพยากรสนับสนุนการดำเนินงานที่เพียงพอ ทั้งด้านวัสดุอุปกรณ์ เครื่องมือเครื่องใช้ และบุคลากร ที่สำคัญคือเงินทุนในการดำเนินงานซึ่งเปรียบเสมือนเลือดที่ไหลเวียนหล่อเลี้ยงเครือข่ายให้สามารถดำเนินการต่อไปได้ เมื่อขาดเงินทุนเพียงพอที่จะจุนเจือ เครือข่ายอาจต้องปิดตัวลงในที่สุด หากได้รับการสนับสนุนจะต้องมีระบบตรวจสอบการใช้จ่ายอย่างรัดกุม และมีการรายงานผลเป็นระยะ หากการดำเนินงานไม่คืบหน้าอาจให้ระงับทุนได้

5.18.5 การให้ความช่วยเหลือและช่วยแก้ไขปัญหา

เครือข่ายอาจเกิดปัญหาระหว่างการดำเนินงานได้ โดยเฉพาะอย่างยิ่งเครือข่ายที่เพิ่งเริ่มดำเนินการใหม่ ๆ การมีที่ปรึกษาที่ดีคอยให้คำแนะนำและคอยช่วยเหลือจะช่วยให้เครือข่ายสามารถดำเนินการต่อไปได้ และช่วยหนุนเสริมให้ครือข่ายเกิดความเข้มแข็งยิ่งขึ้น ควรมีที่ปรึกษาเพื่อทำหน้าที่ช่วยเหลือ ให้คำแนะนำ เป็นแหล่งข้อมูลให้ศึกษาค้นคว้า และช่วยอบรมภาวการณ์เป็นผู้นำให้กับสมาชิกเครือข่าย

5.18.6 การสร้างผู้นำรุ่นใหม่อย่างต่อเนื่อง

องค์กรหรือเครือข่ายที่เคยประสบความสำเร็จกลับต้องประสบกับความล้มเหลวอย่างรุนแรงเมื่อเวลาผ่านไป เพราะไม่ได้ “สร้างคน” ขึ้นมารับไม้ผลัดต่อจากคนรุ่นก่อนเพื่อสานต่อภาระกิจของเครือข่าย จำเป็นต้องสร้างผู้นำรุ่นใหม่อย่างต่อเนื่อง เครือข่ายต้องคัดเลือกคนที่มีคุณสมบัติเหมาะสม ทั้งด้านความรู้ความสามารถ การมีประสบการณ์ร่วมกับเครือข่ายและที่สำคัญ คือเป็นที่ยอมรับนับถือและสามารถเป็นศูนย์รวมใจของคนในเครือข่ายได้ ดำเนินการให้คนเหล่านี้เข้าร่วมกิจกรรมเพื่อเพิ่มประสบการณ์ในการทำหน้าที่เป็นสมาชิกแกนหลัก เพื่อสืบสานหน้าที่ต่อไปเมื่อสมาชิกแกนหลักต้องหมดวาระไป

สรุปได้ว่า การสร้างเครือข่ายเป็นการดำเนินกิจกรรม ในการก่อให้เกิดกลุ่ม โดยมีวัตถุประสงค์ในการแลกเปลี่ยนการจัดกิจกรรมระหว่างสมาชิกเครือข่ายนั้น ๆ ซึ่งจำเป็นต้องอาศัยการปฏิสัมพันธ์ร่วมกันมาก่อนหน้าที่จะทำความตกลงเป็นองค์กรเครือข่าย โดยยึดหลักการทำงานร่วมกันบนพื้นฐานของความเท่าเทียมกัน เคารพซึ่งกันและกันมากกว่าการเชื่อฟังและปฏิบัติตามคำสั่งผู้มีอำนาจสั่งการ โดยองค์ประกอบที่มีผลต่อการสร้างเครือข่าย ประกอบด้วยการสร้างความตระหนัก การติดต่อกับองค์กรที่เป็นสมาชิก การสร้างพันธกรณีร่วมกัน การพัฒนาความสัมพันธ์ และการทำกิจกรรมร่วมกัน การสร้างเครือข่ายจึงเป็นปัจจัยที่มีอิทธิพลต่อการปรับเปลี่ยนทัศนคติ และมีผลต่อสุขภาวะชุมชน

**งานวิจัยที่เกี่ยวข้อง**

**1. งานวิจัยในประเทศ**

จำเนียร บุญมากและคณะ (2553 : 94-95) ได้ทำการศึกษา การพัฒนาการจัดการองค์ความรู้ด้านธุรกิจเกษตรอินทรีย์เพื่อสร้างความเข้มแข็งของวิสาหกิจชุมชนอย่างยั่งยืน ผลการวิจัยพบว่า กลุ่มเกษตรกรผู้ผลิตเกษตรอินทรีย์มีความรู้ความเข้าใจในทุกด้าน คือ ด้านการผลิต ด้านการตลาด ด้านการบัญชีและด้านการเงิน อยู่ในระดับปานกลาง กลุ่มเกษตรผู้ผลิตเกษตรอินทรีย์ต้องการความช่วยเหลือด้านการผลิต ด้านการตลาด ด้านการจัดการ ด้านการบัญชีและการเงิน ส่วนการประเมินผลเครื่องมือทางการเงินของกลุ่ม ทำการประเมินดังนี้

1) การประเมินแบบฟอร์มการวางแผนกำไร 2) การประเมินแบบฟอร์มการบันทึกเงินสดรับ-จ่าย 3) การประเมินแบบฟอร์มงบกำไรขาดทุน พบว่า เกษตรส่วนใหญ่ไม่เข้าใจการบันทึกบัญชี และไม่สามารถพยากรณ์ยอดขายและต้นทุนการผลิตได้ กลุ่มเกษตรอินทรีย์เข้าร่วมกิจกรรมการสร้างเครือข่ายความร่วมมือธุรกิจเกษตรอินทรีย์ มีทั้งหมด 10 กลุ่ม โดยการเข้าร่วมเครือข่ายเกิดจากมีแนวคิดหรือความต้องการที่คล้ายกัน คือ ต้องการมีสุขภาพร่างกายที่แข็งแรงและลดต้นทุนการผลิตที่เกิดจากการทำเกษตรเคมี ซึ่งเครือข่ายที่สร้างขึ้นมีการกำหนดโครงสร้างและหน้าที่ของคณะกรรมการที่ชัดเจน สำหรับการพัฒนาเครือข่ายจะใช้วิธีการประชุมกลุ่มย่อย และการศึกษาดูงานระหว่างกันภายในเครือข่าย ซึ่งก่อให้เกิดการแลกเปลี่ยนความรู้ด้านเกษตรอินทรีย์ระหว่างสมาชิกด้วยกันภายในกลุ่ม ระหว่างกลุ่มด้วยกันภายในเครือข่ายเกิดการช่วยเหลือเกื้อกูลซึ่งกันและกันของเครือข่าย เกิดการแลกเปลี่ยนสินค้าระหว่างกัน และมีการแก้ไขปัญหาที่เกิดขึ้นร่วมกัน รวมทั้งได้มีการจัดการเว็บไซต์ของเครือข่ายทำให้เกิดการเผยแพร่และแลกเปลี่ยนข้อมูลข่าวสารด้านเกษตรอินทรีย์อื่นๆและต่อผู้สนใจทั่วไปอีกด้วย ส่วนการพัฒนาระบบการจัดการองค์ความรู้ด้านธุรกิจเกษตรอินทรีย์ของกลุ่มผู้ผลิตเกษตรอินทรีย์ พบว่า กลุ่มผู้ผลิตเกษตรอินทรีย์มีรูปแบบการจัดการธุรกิจเกษตรอินทรีย์ที่หลากหลาย ซึ่งความรู้ของกลุ่มเกษตรอินทรีย์ในเรื่องของการจัดการ การผลิต การตลาด การเงินและบัญชี ได้นำมาจัดทำเป็นต้นแบบของระบบการจัดการองค์ความรู้ของธุรกิจเกษตรอินทรีย์โดยฐานข้อมูลมายเอสคิวแอล มาพัฒนาใช้ชื่อเว็บไซต์ว่า ชุมชนคนเกษตรอินทรีย์ภายใต้ [Www.Maejooranic.Com](http://www.maejooranic.com)

สุชาดา น้ำใจดี (2552 : 211-235) ได้ทำการศึกษา กระบวนการพัฒนาไปสู่ชุมชนการเรียนรู้ ผลการวิจัยพบว่า ชุมชนด่านเกวียนเป็นชุมชนเรียนรู้ โดยมีการสร้างความรู้ เป็นของตนเอง คือเริ่มที่ชาวเขาเข้ามาพักอาศัยในชุมชนและนำดินที่อยู่ในชุมชนมาทำเครื่องปั้นดินเผาเมื่อคนในชุมชนดั้งเดิมเห็นจึงสนใจเรียนรู้ ประกอบกับชุมชนมีแม่น้ำมูลไหลผ่านทำให้มีตะกอนดินสะสมบริเวณน้ำไหลผ่านและลำน้ำแยกที่เรียกว่า“ตะกุด” จะมีดินที่มีแร่เหล็กผสมอยู่มากจึงเหมาะแก่การนำมาทำเครื่องปั้นดินเผา ในระยะแรกคนเรียนรู้การทำเครื่องปั้นดินเผาเพื่อเป็นอุปกรณ์ไว้ใช้สอยได้ อาทิ กลุ่มพ่อค้าชาวจีน กลุ่มนักวิชาการ ผู้รู้ ที่มีความรู้ด้านศิลปะและการออกแบบจึงได้มีการนำความรู้ใหม่เข้ามาในชุมชน เมื่อคนในชุมชนเห็นประโยชน์ว่า ทำแล้วขายได้ จึงเกิดการเรียนรู้โดยดึงความรู้จากภายนอก และประกอบกับลูกค้าได้เข้ามาบอกถึงความต้องการจึงเกิดการเรียนรู้ใหม่จนพัฒนาการเครื่องปั้นดินเผาในรูปแบบใหม่จนขยายไปสู่การผลิตเชิงอุตสาหกรรมที่เน้นทำในเชิงพาณิชย์ ทำให้ชุมชนด่านเกวียนพัฒนาไปสู่ชุมชนการเรียนรู้ที่มีการใช้ความรู้เป็นตัวผลักดัน

ในการวิเคราะห์กระบวนการพัฒนาไปสู่ชุมชนการเรียนรู้ ตามช่วงเวลาการเปลี่ยนแปลงของชุมชน (Transitional Period) โดยใช้แนวคิดการจัดการความรู้ สามารถอธิบายได้ดังนี้ 1) การสร้างความรู้ของชุมชนเริ่มเมื่อคนในชุมชนเรียนรู้และดึงความรู้ในการทำเครื่องปั้นดินเผาจากชาวข่าเข้ามาในชุมชน โดยเน้นการทำเครื่องปั้นดินเผาเพื่อให้ยังชีพ การเรียนรู้ฝึกทำเครื่องปั้นดินเผาจนเกิดความเชี่ยวชาญและถ่ายทอดต่อให้คนในครอบครัวจากการถ่ายทอดความรู้ในชุมชน ความรู้จึงยังคงอยู่เป็นความรู้ของชุมชน 2) กระบวนการเรียนรู้หรือใช้ความรู้เข้าไปพัฒนากระบวนงาน (การผลิต) โดยผ่านกระบวนการเรียนรู้และทำงาน ในช่วงนี้คนในชุมชนมีการเปิดรับความรู้ใหม่ ๆ เช่น การออกแบบผลิตภัณฑ์จากคนนอกชุมชนเข้ามาต่อยอดความที่เป็นภูมิปัญญาดั้งเดิม จนเกิดการทำเครื่องปั้นดินเผาในรูปลักษณ์ใหม่ (New Product) สามารถขายได้ราคาดี ดังนั้นความรู้ของชุมชนจึงมีทั้งความรู้ดั้งเดิมและความรู้ใหม่ทำให้ความรู้ในชุมชนเกิดการกระจายวงกว้างมากขึ้นและคนเกิดการเรียนรู้หรือทำจนเกิดความชำนาญ จึงเกิดกลุ่มผู้เชี่ยวชาญที่เรียกว่าครูภูมิปัญญาที่ถือเป็นแหล่งเรียนรู้ที่สำคัญคนในชุมชนทำให้คนในชุมชนสามรถเข้ามาแลกเปลี่ยนความรู้ได้ตลอดเวลา ซึ่งเป็นกลไกสำคัญของคนในชุมชนที่ทำให้ความรู้ที่เป็นภูมิปัญญายังคงอยู่ในชุมชน 3) การนำความรู้จากปัจเจกชน ความรู้ภายนอกเข้าไปผสมผสานกับกระบวนการทำงานภายในแล้วก่อเกิดผลิตภัณฑ์เครื่องปั้นดินเผาใหม่ที่สร้างมูลค่าเพิ่มแก่ชุมชน การพัฒนาชุมชนการเรียนรู้ของชุมชนด่านเกวียนจึงเปลี่ยนไปตามการเรียนรู้ของคนในชุมชน เพราะมีกระบวนการพัฒนาการเรียนรู้ด้วยการเปิดรับความรู้ใหม่เข้าต่อยอดที่เป็นภูมิปัญญาดั้งเดิม ทำให้เกิดผลิตภัณฑ์เครื่องปั้นดินเผาในรูปแบบใหม่ ๆ ที่มีการผสมผสานระหว่างความรู้ดั้งเดิมและความรู้ใหม่ที่ดูแตกต่างจากเดิมและสร้างมูลค่าเพิ่ม (Value Added) สามารถสร้างรายได้ให้คนในชุมชนรู้จักและรักใคร่ กลมเกลียวกัน สามารถพึ่งพาอาศัยกันได้ทุกเรื่อง อีกทั้งเมื่อคนในครัวเรือนไปไหนไปได้ความรู้ใหม่ ๆ เกี่ยวกับการทำเครื่องปั้นดินเผา จะนำความรู้ที่ได้มาแลกเปลี่ยน (Share) กับคนในชุมชน จึงเกิดการสร้างสรรค์ความรู้ใหม่ ๆ ออกมาอย่างต่อเนื่อง ปัจจัยสำคัญที่มีส่วนผลักดันให้ชุมชนด่านเกวียนพัฒนาไปสู่ชุมชนการเรียนรู้ คือ 1) ผู้นำชุมชนที่มีทั้งผู้นำธรรมชาติและผู้นำทางวิชาการ 2) ธุรกิจรายได้ การลงทุน และ 3) โครงสร้างชุมชนที่เป็นแบบเครือญาติ

**2. งานวิจัยต่างประเทศ**

Falk and Harison (1998 : 192) ได้วิจัยการเรียนรู้ของชุมชน และทุนทางสังคม “เพียงแค่การพูดคุยกันเล็กน้อย” โดยตั้งสมมติฐานการวิจัยว่าคุณภาพและปริมาณ (ผลผลิต) ของกิจกรรมระหว่างกัน (Interactivity) จะพัฒนาการเรียนรู้ของชุมชน การเก็บข้อมูลจากชุดตัวชี้วัดการเรียนรู้ของชุมชน การบันทึกเสียง การสัมภาษณ์และการเขียนบันทึกของผู้เข้าร่วมวิจัย จำนวน 30 คน ผู้วิจัยกล่าวว่าชุมชนภูมิภาคจะมีศักยภาพในความชำนาญของผู้คน ทรัพยากรและสิ่งอำนวยความสะดวกมากกว่าที่คนส่วนใหญ่จะรู้ โดยทุนทางสังคมเป็นคำที่ถูกใช้ในองค์กรในสังคม การทำงานร่วมกันภายใต้จิตวิญญาณ (Sprit) ของชุมชน ซึ่งมีลักษณะพิเศษคือ เป็นการทำงานด้วยใจประเพณีเครือข่ายที่เข้มแข็ง มีบรรทัดฐานทางสังคมและความไว้วางใจที่เข้มแข็งนอกเหนือจากคุณลักษณะเหล่านี้เครือข่ายการเรียนรู้ที่ไม่เป็นทางการเป็นสิ่งที่คนส่วนใหญ่มักไม่นึกถึงและนำมาใช้ เพราะกิจกรรมเหล่านี้ไม่ได้เป็นส่วนหนึ่งของนโยบายการเรียนรู้ที่ได้รับการยอมรับ กิจกรรมการเรียนรู้ที่เกิดขึ้นได้ทุกวันและมีมากมาย การเรียนรู้อาจเกิดขึ้นที่สโมสรท้องถิ่น หรือการรวมกลุ่ม เช่น การพบปะสมาคมของกลุ่มสตรี โรตารี่คลับ สถานที่เล่นกีฬาการรวมตัวของกลุ่มเพื่อน การเรียนรู้อาจเกิดขึ้นได้ระหว่างการรอรับกลับบ้านของเด็ก การพูดคุยกับข้างบ้าน การผ่อนคลายในสถานบันเทิงหรือภายหลังไปโบสถ์ ข้อค้นพบที่สำคัญ คือสิ่งที่รู้ในอดีตจำเป็นต้องได้รับการยอมรับและสืบทอดไปยังรุ่นต่อไปในอนาคต ซึ่งมาจากความทรงจำของคนหนุ่มสาวที่เข้าร่วมทดลอง การเรียนรู้เกิดขึ้นจากการรวมกลุ่มของสมาชิกในชุมชน ซึ่งการรวมกลุ่มทำให้เกิดการพูดคุย สอน แลกเปลี่ยน สนับสนุนซึ่งกันและกัน

Mitchell and Brown (2012 : 253-264) ได้ทำการศึกษาบทบาทของทุนทางสังคม และการพัฒนาชุมชนชานเมือง : กรณีศึกษา มหานครชินชินเนติ ผลการวิจัยพบว่า การวิเคราะห์ การเคลื่อนย้ายทุนทางสังคมและแสดงถึงปัญหาข้างเดียว เช่น หุ้นที่อยู่อาศัย การป้องกันการยึดอสังหาริมทรัพย์ การลดลงของอาชญากรรม วิธีการศึกษาเพื่อตรวจสอบ สภาพปัจจุบันและสภาพที่อาจเกิดขึ้นในอนาคต 1) ทุนทางสังคม เช่น เครื่องมือในการพัฒนาชุมชนในเขตชานเมือง และ 2) การไม่แสวงหากำไรจากการขายที่อยู่อาศัย Creighton (2006 : 130-160) ได้ทำการศึกษาตัวชี้วัดข้อตกลงของชุมชนคู่ : การวิจัยเชิงปฏิบัติในการศึกษาการจับคู่มหาวิทยาลัยชุมชน ผลการวิจัย พบว่า การแบ่งพื้นที่รับผิดชอบของเทศบาลที่เกี่ยวข้องกับการให้บริการด้านความรู้ การวิจัยด้านวิชาการและการจับคู่กับชุมชน การร่วมมือของชุมชนในการจัดการศึกษามีความแพร่หลายกันมากขึ้นจนกลายเป็นผู้นำทางการศึกษาตัวชี้วัดแสดงให้เห็นถึงความคาดหวังของชุมชนที่มีส่วนร่วมและเป็นส่วนหนึ่งของเทศบาลที่ส่งเสริมการศึกษามากขึ้น